
PREFAŢĂ 


Îl cunosc pe autorul cărții /ubim Basarabia de peste șaptezeci 
de ani. Eram cu serviciul pe malul Nistrului, la mănăstirea Chițcani, 
şi el se lupta cu condeiul împotriva comunismului. În „Raza“, în 
„Basarabia'“, în „Gazeta Basarabiei'*, în „Cuvânt Moldovenesc“, în 
„Luminătorul“, în „Misionarul“, toate din Chişinău, în „Calen- 
darul'“, în „Porunca Vremii'*, în „Gândirea“ și în multe alte tribune, 
el publica articole cu duh patriotic şi creștin. El era purtătorul stea- 
gului Basarabiei românești. Toate articolele semnate de el erau de 
actualitate şi zugrăveau lupta pentru românitatea Basarabiei. În 
timp ce unii ziarişti se ocupau de intrigi politicianiste, autorul 
acestei cărți lupta pentru popularizarea virtuţilor poporului 
basarabean: „Mistica naţionalismului basarabean“, „Suflet 
românesc în Basarabia“, „Jelui-m-aş şi n-am cui“, „Generaţii 
basarabene“, „Jertfe pentru Basarabia“, „Ospitalitatea Frățească“, 
„Dor de Basarabia“, „Generaţii de tineri basarabeni“, „Scrisoare 
din Basarabia“, „Basarabenii refugiaţi", „Basarabia şi basarabenii“, 
ca şi alte mii de articole în spirit românesc şi creştinesc confirmă 
cele susținute de scriitorul Gheorghe Cunescu, că Vasile Țepordei 
este tribun al Basarabiei româneşti. 

L-am cunoscut înainte de arestarea sa de către bolșevici şi 
după revenirea din lagărele staliniste. După opt ani de suferință, s-a 
întors același dârz luptător pentru drepturile românilor basarabeni. 

Vasile Țepordei a iubit Basarabia și România şi s-a jertfit din 
dragostea de ţară. N-a făcut politică fiindcă el iubea deopotrivă pe 
toți fiii patriei. 

L-am cunoscut îndeaproape deşi nu eram născut în Basarabia. 
Am iubit la fel cu dânsul Basarabia şi pe fiii ei. Cele mai frumoase 
zile din viaţa mea le-am petrecut în Basarabia. Am iubit-o așa cum 

o descrie autorul acestei (rumoasc cărți. Oricine va citi conţinutul 
cărții de [aţă va înțelege [rumusețca și valoarea sufletului românesc 
al Basarabiei. Nici o putere din lume nu va putea schimba virtuțile 
sufletului basarabean. Toţi catropitorii de ieri și de azi vor dispărea 
cu întuncricul la lumina soarelui. Basarabia este a noastră, am 
iubit-o, o iubim şi vom iubi-o cât vom trăi. Așa să ne ajute 
Dumnezeu! 

Arhimandrit TEOFIL PANDELI 


IUBIM BASARABIA 


Iubesc Basarabia, fiindcă sunt fiul ei. O iubesc, fiindcă-i 
pământ românesc. 

Îi iubesc pământul, fiindcă am crescut din vlaga lui și m-am 
jucat în țărâna mănoaselor sale câmpii. Îi iubesc livezile de 
pomi, fiindcă am crescut la umbra lor și am gustat cu nesaţ din 
roadele lor. Îi iubesc văile, fiindcă mi-au întărit plămânii cu 
aerul lor răcoros. Îi iubesc dealurile, fiindcă din înălțimea lor 
i-am privit și admirat întinsul necuprins de ochiul omenesc, 
prelungirea vechilor Carpaţi. Îi iubesc mormintele, fiindcă în ele 
zac osemintele tatălui meu, zdrobite de ultima robie moscovită 
şi tot în ele sălășluiesc moaștele eroilor dezrobitori. Îi iubesc 
satele cu liniștea lor patriarhală, fiindcă în ele am înțeles rostul 
vieții și al lumii. Îi iubesc bisericuţele îngrijite și împodobite, 
fiindcă una dintre ele m-a primit din brațele bunicuței şi m-a 
încreștinat, și tot în una dintre ele doresc să mă despart de lume. 

Dar mai presus de toate, scumpe cititor, îl iubesc pe fratele 
român basarabean, robit de străini dar neînstrăinat, bătut crunt 
dar nedoborât la pământ, ispitit să se vândă, dar rămas falnic ca 
stejarul la hotarul de răsărit. Îl iubesc, fiindcă este os din oasele 
străbunilor mei și sânge din sângele lor. Îl iubesc, fiindcă a băut 
din cupa suferinței, în scurgerea vremurilor, mai mult decât 
mintea omenească poate pricepe și simţurile cuprinde. Îl iubesc, 
fiindcă soarta lui e aceeași ca și a mea. Îl iubesc, fiindcă-şi 
iubește pământul, casa, străbunii, și pe cei de o credință și de un 
sânge cu el. Îl iubesc, fiindcă niciodată n-am poposit în casa lui 
fără să mă așcze la masa lui și să mă ospăteze din roadele muncii 

lui. ÎI iubesc, fiindcă îşi iubeşte și munceşte pământul fără să ştie 
ce-i somnul şi uneori chiar hrana îndestulată. Îl iubesc, fiindcă-i 
bun, liniştit, răbdător şi iubește sincer pe cel ce-l înţelege, îl 
ajută și-l întreabă de cele ce-l dor şi de ce are nevoie. Îl iubesc, 
fiindcă a fost bătut de toate vânturile străine şi nu s-a urnit de pe 
plaiurile pe care l-a aşezat Ştefan de la Putna. ÎI iubesc, fiindcă 
îi cunosc rănile robiilor şi-i înțeleg tonul suspinelor. Îl iubesc 
fiindcă înţelege pe cel ce suferă, ajută pe cel ce scrâșnește din 
dinți şi ridică pe cel ce se poticnește de povara greutăților zilei 
şi a vremurilor. Îl iubesc cu toate ale lui necazuri şi bucurii, 
fiindcă avem același sânge, același trecut, aceleași oase 
îngropate în pământul mănoasei Basarabii şi aceeaşi soartă ca 
întregul neam românesc. 

Am tânjit un an încheiat după Basarabia noastră blajină, cu 
toată ospitalitatea fraţilor din ţara liberă. 

Ori de câte ori răsărea soarele, ne gândeam la ea și ori de 
câte ori ne culcam, ne rugam pentru ea. lar când poposeam 
pentru câteva ceasuri la țărmul Prutului, îngenuncheam şi 
vărsam lacrimi pentru cei pe care-i ştiam robi în ţara lor. Și când 
trebuia să ne depărtăm, aşteptam să ne ridice însoțitorii, 
întocmai mamelor ce nu se pot desprinde de lângă groapa 
proaspătă a odraslei lor. Sufeream pentru Basarabia, fiindcă o 
iubim. Și nu numai noi cei născuţi în ea, ci toţi cei trăiţi cu noi 
la umbra tăcuților ei codri. 

[ar azi, când ne-am întors, iubim Basarabia cu toate ruinele 
ei, fiindcă-i leagănul nașterii și al copilăriei noastre. 

O iubim şi credem în reînvierea ei, după cum credem și 
suntem convinși de învierea Domnului și a întregului pământ 
românesc. 

ubim țăranul basarabean cu toate ale lui neajunsuri, fiindcă dă 
viață generaţiilor ce vor stăvili puhoiul barbarismului dinspre Urali. 

ÎL iubim, fiindcă, chiar dacă şi-ar fi schimbat unele 
apucături, sângele și sufletul i-au rămas aceleași: izvorât din 
comul vieţii neamului nostru. 

Îl iubim, fiindcă numai iubindu-l îl putem ajuta să se înalțe 
pe culmile veacului nostru încercat. 

ÎI iubim și-i vorbim domol, fiindcă vorba dulce mult aduce. 
ÎI iubim, fiindcă are ascunse în fiinţa sa comori nebănuite. 

ÎI iubim, fiindcă iubirea nu se poartă cu necuviință, nu caută 
cele rele, nu se aprinde de mânie, nu pune la socoteală răul, ci 
toate le suferă, toate le crede, toate le nădăjduiește, toate le 
rabdă. Îl iubim, fiindcă-i vrednic de iubire. 

Acesta este basarabeanul și aceasta este Basarabia. 

Avem aici de toate: sullet larg, bun, deschis, morminte de 
veacuri și sânge cald încă, mii de copii și mame rămase singure 
pe lume de pe urma fiarei apocaliptice, biserici pline de rugători, 
mănăstiri pentru închinători, fețe speriate de teroarea roșie, 
chipuri de foști oameni, bogății nebănuite, trupuri sfârtecate de 
călăii Pogodului na Sibir, câmpii mănoase, izvoare răcoritoare și 
braţe deschise. 

Ca la noi în Basarabia nicăieri versul doinei nu-i mai dulce. 
Iar noi nu ne simtim nicăieri mai bine ca aici, fiindcă nicăieri aerul 
nu ne priește mai bine şi pământul nu ne dă vlagă mai întăritoare. 

Vrem să trăim veşnic aici, să ne odihnim în pământul acesta 
românesc cu întregul şir de strămoși și strănepoțţi, pentru a 
veşnici stăpânirea neamului nostru pe acest pământ binecuvân- 
tat de Dumnezeu. 

Vrem ca de pe toate văile și colinele noastre basarabene să se 
înalțe imn de mărire către Dumnezeul izbăvirilor și al îndurărilor. 

Vrem ca Basarabia să fie un colț de rai românesc. 

Basarabie, Basarabie, cheamă-ți fiii de pretutindeni, roagă 
cerul să dea vlagă holdelor tale, pentru întărirea celor ce-ţi alun- 
gă cotropitorii, şi să binecuvânteze izbânda lor. Fiindcă numai 
atunci clopotele tale vor suna melodiosul imn de sărbătoare. 

Victorie! 


(În „Raza“, an. XII, nr. 613, 3 mai 1942,p.1) 


BASARABIE 


Ți-am iubit cu nesaț pământul, fiindcă-i leagănul nașterii 
noastre. Ți-am adorat zorile, liindcă-s rupte din sufletul nostru 
dornic de mai bine. Ți-am iubit cu foc sufletul, fiindcă-i suflet 
din sufletul nostru. Te-am dorit, am plâns şi-am suferit pentru 
tine, fiindcă tu eşti a noastră și noi suntem ai tăi, Basarabie. 

Dacă ai avea ochi ca ai noștri, nu ţi s-ar usca poate nicio- 
dată. Și iarăși: dacă ai avea inimă ca a noastră, ai fi veșnic sufe- 
rindă, scumpă Basarabie. Și asta, fiindcă inimile și ochii noștri 
sunt una cu inimile și ochii celor ce se bucură şi plâng pe 
pământul tău scăldat de rouă, lacrimi și sânge. 

Cu cât ai fost mai hulită de străinii venetici, cu atât ai fost 
mai în adâncul sufletelor noastre și noi mai aproape de tine. Cu 
cât ai fost mai exantematică pentru ei, cu atât ai fost mai mândră 
și mai valoroasă pentru noi. Durerile tale au fost durerile noastre 
şi bucuriile tale au fost bucuriile noastre. 

Am cutreierat multe meleaguri, scumpa mea provincie. Am 
văzut multe bogății și multe frumuseți peste tot. Și mai ales în 
scumpa noastră Patrie. Dar nicăieri mirosul florilor nu mi-a 
părut mai îmbătător ca la tine acasă și nicăieri merele domneşti 
nu-s mai aromate ca-n livezile tale. 

Nicăieri murmurul izvoarelor nu-i mai dulce ca-n pământul 
tău binecuvântat de Dumnezeu. Nicăieri legătura dintre pământ 
Și cei născuți şi crescuţi în braţele lui nu-i mai puternică decât în 
braţele tale. 

Nimeni n-are ochi mai dulci și inimă mai deschisă ca [iii tăi, 
dragă Basarabie, precum nimeni n-are doină mai duioasă și 
cuvinte mai alinătoare ca [iicele tale. 

Fiica satelor tale-i brățară de aur, iar fiul furnică din baladă. 
Soarele îl prinde şi-l lasă răscolind pământul și pregătind rovirca 
pâinii cea de toate zilele, după cum pe fiica satelor tale o 
dezmiardă razele aceluiași soare binecuvântat de mila cerului, 
ghilind pânza în spuma apei din gârlele tale şi cântându-ţi imn 
de slavă, frumoasă Basarabic. 

Dealurile tale-s fermecătoare ca toţi munții pământului, iar 
văile mai blânde ca ale Mesopotamiei. Roadele tale-s mai 
încântătoare decât ale biblicului Canaan și iernile mai liniștite ca 
cele din poveştile copilăriei, blagoslovită Basarabie. 

Ospitalitatea ţi-a devenit vers de poezie, iar bunătatea fiilor 
tăi pagină de legendă. 

Ţi-am iubit fiinta, Basarabie, mai puternic decât îşi iubește 
fiul mama dătătoare de viaţă, fiindcă aceeași legătură ne tine 
închegaţi şi aceleași taine nu ne lasă depărtaţi unii de alţii. Mai 
puternică-i legătura dintre tine și noi, decât coeziunea dintre 
molecule şi afinitatea dintre atomi. 

Ori de câte ori am auzit ponegrindu-ţi-se numele, ţi-am luat 
apărarea, [iindcă ne durea deopotrivă. N-am putut şi nu putem 
sta indiferenți când te calomniază dușmanii, după cum nici când 
te slăvesc prietenii. 

Durerile tale sunt şi ale noastre. Mult şi multe ai îndurat, 
dragă Basarabie. Semnele suferințelor tale îţi sunt mărturii 
asemenea cuielor răstignirii Mântuitorului. Dar n-ai fiu care să 
nu se fi identificat întru totul cu suferinţele tale. Ori de câte ori 
ți s-a adresat o calomnie, am ripostat cu toții şi ţi-am apărat 
demnitatea şi onoarea. Dar niciodată n-am fost brutali cu 
duşmanii tăi, fiindcă aşa am învăţat din moși-strămoși. 

Am căutat să-ți ducem numele tău bun şi în alte părţi ale 
Țării, pentru a-ţi face cunoscute virtuțile și a-ţi lega inima-ţi 
bună ca pâinea de inima largă a Ţării-Mame. 

Mult te-am iubit şi te iubim, Basarabie dragă. Chiar așa 
ruinată cum te-au lăsat dușmanii, fiindcă peste tot ne simţim 
acasă. Nicăieri pâinea nu-i mai gustoasă ca din cuptoarele sa- 
telor tale şi apa mai răcoritoare ca din izvoarele tale. Pământul 
și natura, casa şi masa, sufletul şi inima sunt mai dumnezeieşti 
pe meleagurile tale şi mai aproape de visurile copilăriei noastre. 

În braţele tale ne-am născut, în braţele tale vrem să trăim 
şi-n braţele cimitirelor tale să ne odihnim, dulce Basarabie. 

De aceea, vom ruga seara şi dimineața pe Atotputernicul să 
te apere de năvălirile duşmanilor și de blestemul nelegiuiţilor. 

Cu foc și trăsnete să lovească Domnul în cei ce ar gândi să 
se apropie de pământul tău binecuvântat şi de odihna celor ce 
s-au jertfit pentru tine. 

Basarabie, Basarabie, una suntem cu durerile tale, una cu 
visurile tale, una cu voinţa ta de a trăi liberă între hotarele-ți 
apărate de crucile celor ce se odihnesc în pământul cel mai 
ospitalier din câte am cunoscut. h 


(În „Raza“, an. XIII, nr. 649, 14 februarie 1Y43,p. 1) 

CREDEM ÎN DESTIN 


Încrucișările de drum ale istoriei noastre ne-au oferit zile 
grele, chiar tragice. N-am cunoscut în trecutul nostru decât 
lacrimi, jale, scrâșniri din dinţi şi vărsări de sânge. Durerea a 
luat atâtea forme, încât nu le mai găsim nume în dicționare. De 
la haiduciile codrilor şi până la carul cu două proțapuri, am 
cunoscut gama tuturor suferințelor. De aceea neamul nostru a 
fost supranumit martiric. Fiindcă bucuria n-a cunoscut-o decât 
în treacăt. Am dus pe umerii noștri, din generaţie în generatie, 
atâtea robii şi exploatări străine, încât ni se pare că viaţa nici nu 
poate fi altfel. N-am cunoscut în trecut decât amarul şi groaza. 
Dar ne-am călit și am rezistat. Această viață de durere și amar 
ne-a dat putință să supraviețuim. Fiindcă fără o călire am fi 
dispărut de mult. N-am fi rămas în nici o amintire istorică. 
Atâtea uragane au trecut peste noi. 

De aceea când descifrăm vâltoarea războiului în care ne 
aflăm, ne ridicăm cu credință în alte zări. Știm ce ne şoptesc 
duşmanii din interior. Îi auzim şi pe cei de afară. Şi unii şi alții 
ne vor moartea. Fără nici o milă. Parcă am fi mai răi decât 
fiarele pădurilor. Vor în schimb pâinea noastră, petrolul nostru, 
toate bogăţiile solului şi subsolului. 

Unii se sperie de toate acestea şi se agaţă de poalele laşității. 
Alţii s-apropie de brațele trădării. Şi unii şi alții nu-s de-ai noștri. 
Noi însă rămânem, ca şi brazii munților, hotărâți să nu ne 
mișcăm. Fiindcă peste toate vânturile trebuie să domine voinţa 
de a rămâne unde suntem. Niciodată n-au învins laşii, trădătorii 
sau fricoşii. 

Combinaţiile de culise nu ne impresionează, fiindcă nu cred 
în ele nici cei ce le urzesc. 

Cei ce vând pielea ursului din pădure au făcut până acum 
trei planuri mari. Primul e al hărții Atlanticului, despre care nu 
se vorbeşte azi nimic. Al doilea a fost planul de Castilia. Se 
vorbea acolo de federalizarea statelor europene. Urma ca după 
război să se formeze două federaţii: una a Europei Centrale și 
alta a Balcanilor. În prima trebuia să intre Polonia, Bavaria, 
Austria, Cehoslovacia, Ungaria și România. În a doua, Turcia, 
Grecia, Bulgaria, Iugoslavia şi se presupunea să fie și România. 

La conferința de la Moscova nu s-a vorbit de nici una dintre 
cele două. Ceva mai mult: săptămâna trecută „Isvestia“ a publi- 
cat un articol, în care arăta că Moscova nu va admite crearea, 
imediat după război, a vreunei federaţii europene, deoarece va 
însemna că admite formarea unui coridor în jurul Rusiei, pentru 
a o separa de Europa. 

Moscova vrea să domine întreaga Europă și apoi întregul 
glob. 

Iată deci amploarea planurilor inamice. 

Deasupra tuturor acestora se ridică vointa popoarelor de a 
suprivicțui prin propriile forțe. Noi nu suntem obişnuiţi să dăm 
în cuiţi, asta O fac babele. Nu! Înţelegem să traducem în luptă 
voinţa noastră de a trăi liberi la noi acasă. 

Autorii planurilor spulberate, care ne-au garantat acum 
patru ani integritatea națională, ne șoptesc că noi nu mai suntem 
noi — că trupul țării noastre nu ne mai aparține, că Basarabia şi 
Bucovina sunt ale vecinilor de la Răsărit, c-am face bine să 
adoptăm politica struţului... Ori asta-i cea mai mare rătăcire pe 
care am auzit-o vreodată. Și totuşi există inconştienţi care se 
lasă momiţi de aceste nebunii. Împotriva tuturor acestora ne 
ridicăm cu toată energia noastră, opunând laşităţii lor voința 
noastră de a sfărâma toate planurile inamice și de a rămâne 
stăpâni la noi acasă. 

Am cunoscut încălcări străine. Am fost robiţi de năvălitori 
mulți și fioroși. Am cunoscut deportări și asasinări în masă. Dar 
am cunoscut totdeauna deznodăminte care ne-au fost favorabile. 

Taina rezistenţei noastre în calea furtunilor e taina bradului 
crescut în stânca muntelui. 

Vine urgia, vâjâie furtuna. El îşi îndoaie trunchiul în 
vremea urgiei, dar se ridică mai falnic şi mai frumos după ce s-a 
potolit uraganul. 

Înfipţi în pământul acesta dacic din timpuri străvechi, am 
rezistat tuturor furtunilor. Puhoaiele au trecut, s-au dezbinat și 
au dispărut, iar noi am rămas, pentru că am crezut și am sperat. 
Am crezut în veșnicia existenţei noastre, în eternitatea neamului 
nostru. Am sperat în Dumnezeu și în răsplata eroismului nostru. 

După furtuni vine întotdeauna seninul. 

Noi credem în destinul Neamului nostru. Deși s-ar părea 
ciudat, totuși credem. Chiar dacă morala creștină nu admite 
destinul, noi suntem adepții lui. Credem în el. Numai atât cât 
este vorba de destinul Neamului și nu de cel personal. 

“Şi destinul Neamului îl vedem legat de sângele pe care l-au 
vărsat eroii. Fiindcă nu putem admite să vărsăm sânge pentru 
biruinţa crucii şi să biruiască săgeata păgânătăţii şi a necredinței. 
Vom mai avea poate cumpene, zile grele, suferințe în masă sau 
personale. S-ar putea să ajungă focul până la noi acasă. Dar asta 
nu înseamnă nimic. N-am mai cunoscut foc acasă? Şi nu s-a 
stins? Iar pe cenușa lui nu s-a ridicat mândra Țară a celor ce nu 
s-au lepădat niciodată de credinţa în Dumnezeul părinţilor noștri? 

Iar cât ne priveşte ca fii ai Basarabiei, credem cu aceeași 
tărie în destinul Neamului ce stăpâneşte acest pământ binecu- 
vântat de Dumnezeu. 

E prea blând acest popor basarabean ca să-l vedem iar 
plecat sub amenințarea iataganului. 

Inima lui îi prea bună ca să-l vedem din nou amărât și 
plângându-și soarta. 

Avem și noi O stea. Şi steaua ne este răsplata dreptății pe 
care am respectai-o și am cinstit-o întotdeauna. 

Noi credem cu tărie în biruința noastră. Credem în destinul 
nostru. Credem în răsplata dreaptă a sângelui vărsat pentru 
dezrobirea pământului nostru creștin. Şi cine crede, biruie. 

Credem în dragostea noastră pentru acest pământ scăldat în 
sânge și lacrimi. Totul e al nostru aici. Pământul, arborii, 
mormintele, casele, bisericile, monumentele, apele, toate sunt 
ale noastre. 

De aceea, crezând putemic în biruința dreptăţii și iubind 
acest pământ cu tot ce-i pe el, avem siguranţa biruinței și 
rămânerii la noi acasă. 


(În „Raza“, an. XIII, nr. 689, 28 noiembrie 1943, p. 1) 

MISTICA NAȚIONALISMULUI 
BASARABEAN 


Sufletul basarabean trăiește în intimitatea sa toate bucuriile 
și toate tragediile ce le întâmpină în viaţă cu o clemență 
demostenică. El nu adoptă niciodată extremitățile, spre deose- 
bire de sufletul rus, care balansează întotdeauna între sfințenie şi 
satanism. Cine nu cunoaște trecerea bruscă de la pravoslavismul 
tantric la bolșevismul ateu, forma cea mai brutală a 
omului-bestie al poporului rus. 

Sufletul basarabean, care a suferit, în scurgerea vremii, 
influența slavonă, se deosebeşte profund de neamul ce l-a ținut 
încătușat în ramele robiei moscovite. 

EI trăiește în sine, cu o resemnare stoică, orice durere, fără 
a se manifesta tumultuos. Nu mai departe decât ultima robie 
bolşevică! Basarabeanul, legat prin sânge, grai și credință cu 
restul Neamului, a trăit o dramă din cele mai groaznice, fără a 
ajunge la disperare. În tot cursul acestui calvar apocaliptic, 
sufletul basarabean, torturat până la maximum, își alină rănile 
suferinde prin credința neclintită în biruința dreptății divine. 

Faţă de amenințările crescânde ale uriaşului cotropitor, 
basarabeanul era sceptic în ceea ce priveşte puterea armată a 
Neamului său. Dar el crede în biruința acestui Neam, graţie 
intervenţiei Cerului. 

Într-una din zile, întrebând în clasă elevele școlii la care 
funcţionez, dacă aşteptau reîntoarcerea noastră, mi-au făcut 
mărturisiri revelatoare. Una mi-a mărturisit că din seara în care 
a văzut tricolorul românesc în jurul lunii, a fost sigură că-și va 

revedea profesoarele de care se despărțise din cauza invaziei 
bolșevice. Şi aceasta în cel mai scurt timp. 

Era atât de frumos tricolorul nostru în jurul lunii, de parcă-l 
aşezase cineva înadins. Mama, când l-a văzut, ne-a apucat pe 
noi copiii de mână și cu ochii plini de lacrimi ne-a spus: „Să 
mulțumim lui Dumnezeu pentru semnul ce ni l-a arătat. Asta 
înseamnă că în curând îl vom vedea și pe tata deportat de câinii 
aceștia blestemaţi“, şi de atunci în fiecare seară ne închinam la 
icoane ș-apoi priveam la lună, poate s-o mai arăta o dată 
scumpul nostru tricolor. 

Altele mi-au povestit cu entuziasm de un caz petrecut în 
fosta biserică mitropolitană din Chişinău. Un bolşevic, văzând 
apariţia miraculoasă a Sf. Fecioare cu Pruncul în braţe, pe locul 
unde fusese altarul bisericii, transformate în sală de dans, a tras 
cu revolverul și a împușcat mortal un om, camarad de-al său. 

Tot în legătură cu Capela Mitropolitană, mi s-a povestit că 
același chip a apărut într-una din seri la intrarea în Capelă, iar 
un soldat sovietic ce stătea de santinelă, încercând să tragă, a 
paralizat pe loc. 

Dar şirul acestor semne ale Cerului, graţie cărora basara- 
benii robiți descifrau apropiata eliberare de sub jugul terorii 
bolșevice, este nesfârşit. 

Dacă noi, cei din Ţara liberă, vedeam rezolvarea marii 
probleme a reîntregirii ca logică, cei din provincia robită o ve- 
deau mai mult pe calea miracolului. 

Şi asta fiindcă așa-i creat sufletul basarabean. 

El simte adesea mai mult decât îi spune rațiunea. Şi acest 
misticism naţional l-a salvat de la pericolele ce i-ar fi fost fatale. 

Dacă în intervalul de la 1812-1918 n-ar fi fost condus de 
acest misticism, deznaţionalizarea Basarabiei ar fi fost sigură. 

Basarabeanul însă este modest până la revoltă în toate 
manifestările sale. Şi din această cauză nu-l poate cunoaște 
decât cel ce-l cercetează de aproape, îl înțelege și-l iubeşte ori 

de câte ori îi descoperă virtuțile pe care el nu le trâmbițează 
niciodată. 

Acesta-i basarabeanul și acesta-i sufletul lui. 

Cine vrea să-l cunoască, să se apropie de el frățește și va 
descoperi comori nețărmurite. 

Numai astfel vom putea accelera procesul reîntronării 
unității spirituale românești. 


(În „Basarabia“ — ziarul noii vieți românești — 
an. ], nr. 76, 17 octombrie 1941,p. 1) 

ALEXIE MATEEVICI 


Se împlinesc astăzi exact douăzeci de ani de când Alexie 
Mateevici nu mai este printre noi. 

Douăzeci de ani de când moartea ne-a răpit pe cel mai dulce 
poet al Basarabiei. 

Douăzeci de ani, de când Alexie Mateevici nu mai pronunță 
„graiul țării noastre dragi“. 

Douăzeci de ani de când, într-o după-amiază tristă de 
august, Alexie Mateevici și-a dat sfârșitul în braţele celor două 
femei care-l supravegheau: mama și soţia sa... 

De douăzeci de ani basarabenii îi admiră geniala Limba 
noastră, în care Alecu Mateevici — cum îi plăcea să se iscă:- 
lească — dovedeşte cu prisosință că sufletul său era rupt din 
sufletul întregii națiuni, a cărei limbă „îi aleasă să ne spună-n 
hram ş-acasă, veşnicile adevăruri “. 

Mateevici a murit. Dar a rămas cineva care nu va muri: 
Mateevici-poetul. E] va dăinui atât cât va dăinui sub soare limba 
noastră sfântă, „limba vechilor cazanii, care-o plâng și care-o 
cântă pe la vatra lor țăranii“. Fiindcă nu va putea exista inimă 
de român care să nu bată la citirea capodoperei pe cart 
Mateevici a dăruit-o literaturii noastre naţionale: Limba noastră. 
care-i o comoară 


„În adâncuri-nfundata 
Un şirag de piatră rară 
Pe moşie revărsatăa “. 

Şi totuși, Mateevici a avut o soartă mai mult decât crudă. 
Român, până în cele mai adânci fibre ale ființei lui, el n-are 
norocul să-și potolească setea de cultură din izvorul culturii 
naționale... În timp ce toată pleiada poeţilor din Moldova, 
Muntenia, Dobrogea şi chiar Transilvania și-au întreținut 
necontenit flacăra talentului lor din untdelemnul întregii noastre 
culturi naţionale, Mateevici, rătăcitor printre străini, se mul- 
țumea cu roșcovele ce i le procura serviciul de contrabandă de 
la vadurile Prutului, pe care le înghițea cu pofta flămândului fiu 
rătăcitor din Evanghelie. 

Mateevici n-a avut fericirea să dobândească o cultură naţio- 
nală sistematică. Toate studiile şi le-a făcut în limba rusă. A 
început şcoala primară şi a terminat Academia lui Petru Movilă 
limitat de aceeași instrucție şi cultură rusească. Programele pe 
care le-a parcurs au fost străine de sufletul lui. Era o nepotrivire 
fundamentală între ceea ce i se oferea din oceanul culturii ruse 
şi între aspiraţiile sale intime. 

Setea de cultură şi literatură română îi era potolită în 
copilărie de picăturile basmelor povestite de mamă-sa la lumina 
leneșă a lămpii, iar mai târziu, de puţinele cărți și reviste ce le 
primea din Vechiul Regat prin desagii câte unui Șincai local, ce 
făcea din când în când legătura între Bucureşti, Iași și Chișinău. 

Aceasta a fost singura pregătire intelectuală românească a 
lui Mateevici, nemaivorbind desigur de piedici. Căci acestea au 
fost multe și grele. Ruşii considerau cultura și literatura română 
ca inexistente. Dacă cineva avea curajul să afirme contrariul era 
luat în zeflemea sau era considerat un naiv şi neserios. Şi în 
toate sferele ruseşti atmosfera era similară. Când se vorbea 
despre poporul şi cultura românească, se iscau râsete însoțite de 
obișnuitele înțepături ironice. 

Românii din Basarabia erau pentru ruşi o minoritate 
neînsemnată, fără cultură şi chiar fără aptitudini de a o avea 
vreodată. 

În cercurile rusești circula o părere curentă după care limba 
română era considerată incapabilă să îmbrace fondul unei științe. 

E lesne să ne închipuim acum cum îi era de greu unui mol- 
dovean din Basarabia să-și însușească cultura română. Pe de o 
parte, exista imposibilitatea creată de totala lipsă de şcoli, de 
instrucţie şi educație românească, iar pe de altă parte, era impo- 
sibilitatea creată de erezia rusă faţă de cultura, literatura și po- 
porul român, erezie ale cărei consecinţe se răsfrângeau asupra 
moldovenilor din Basarabia. De aceea, un Hasdeu, un 
Donici etc., etc. au trecut Prutul în Moldova, îndreptându-se 
spre Muntenia şi chiar Transilvania. 

Aici nu aveau condiţii prielnice pentru formarea lor ca poeţi 
și scriitori naţionali. 

Totuşi, erou adevărat este acela care, trecând peste toate pie- 
dicile, ajunge să atingă culmea biruinţii. Doctrina creştină spune 
că viața fiind o neîncetată luptă, erou este acela care învinge toate 
obstacolele. Nu este erou acela care a venit neatins din război, ci 
cel care a suferit și a biruit. Nu este adevărată victoria aceea care 
este câștigată fără rezistență din partea adversarului. 

Şi Mateevici face parte tocmai dintre acei care, suportând 
toate loviturile gloanţelor, s-a ridicat totuşi în fruntea tuturor 
poeţilor din Basarabia şi a lăsat în umbră zeci de poeţi din restul 
țării, iar prin Limba noastră a lăsat în umbră majoritatea poeţilor 
de până acum. 

Opera lui stă alături de a celor mai sacri şi mai profunzi 
poeţi ai noştri. 

De aceea, pentru noi basarabenii, Mateevici trebuie să ne 
fie scump, pentru că el ne-a cântat ca nimeni altul suferințele 
unui secol şi tot el a profetizat realizarea visului de aur: 
UNIREA. Mateevici este al nostru. Este basarabean. Sufletul lui 
este plămădit, crescut și format în mediu basarabean. Este 
dovada cea mai incontestabilă a românităţii noastre și argu- 
mentul cel mai puternic al sentimentelor noastre româneşti. 


(În „Raza“, an. VII, nr. 400, 27 august 1937,p.1, 
semnat Vasile Dascălu, cu portretul poetului) 

SUFLET ROMÂNESC ÎN BASARABIA 


Timpul din urmă — și aceasta cu deosebire după ce revista 
„Basarabia literară“ și-a mutat sediul în inima Basarabiei, la 
Chişinău — cunoaște un freamăt de suflet românesc, care ne 
încredințează cât de însetate erau meleagurile țării noastre din 
Răsărit de cuvântul și scrisul pornite din simțirea adevărată și 
răscolitoare a tinerilor scriitori basarabeni. 

Ziarul „Raza“ și revista „Basarabia literară“ au devenit 
astfel flamuri albe fluturând spre înălțimile artei, mărturisind 
nădejdile, voinţa, suferințele și biruintele unui neam care, între 
Prut și Nistru, a stat veacuri de-a rândul în calea cotropitorilor 
asiatici — neclintit şi încrezător în rosturile noastre de 
totdeauna. 

Gazetele acestea, arme ale spiritului, şi tinerii înflăcărați, 
miruiţi cu harul talentelor, sunt sortiți să-i dea Basarabiei înfăţi- 
şarea românească dintotdeauna, să-i șteargă cu lacrimi urmele 
de robie, să facă roditor cugetul românesc din vechiul ținut mol- 
dovenesc. 

Volumele de poezii, numeroase și de real talent, între care 
Furtuni pe Nistru de Sergiu Matei Nica, Sfârșitul Nord de poetul 
Neculai V. Coban, precum și cel anunţat, Cântarea de dor şi de 
război, cuprinzând poeziile publicate prin diferite reviste locale 
de poetul Robert Cahuleanu, sunt oglinzi prețioase ce reflectă 
sufletul creștin și românesc al Basarabiei, tristeţile și bucuriile, 
apele, plaiurile şi ogoarele «i. 

Un drum tot așa de luminos îl deschid tinerii scriitori 
basarabeni prin şezătorile organizate în oraşele Basarabiei şi 
prin turneele artistice cu itinerarii bine alcătuite, după principiul 
că nici un colț din grădina frumoasă a Basarabiei nu poate fi 
neglijat, când din toate părțile se aud glasuri de nerăbdare, 
aşteptând aceste şezători, prilejuri de curate întâlniri şi desfătări 
între fratii de acelaşi sânge şi cu aceleaşi năzuințe românești. 

Astfel, scriitorii ieșeni de pe lângă revista „Cetatea Moldo- 
vei'“, răspunzând invitaţiei ziarului „Raza“ și revistei „Basarabia 
literară“, vor da mâna duminică, 21 februarie, la Chişinău, cu 
scriitorii basarabeni şi vor citi împreună din opera lor — 
înfrățind sufletul moldovenesc cu cel străvechi basarabean, pe 
înălțimile artei, răspunzând astfel unor chemări mai presus, 
anunțând vremuri de armonie și fapte care abia se întrevăd. 

Un turneu mai cuprinzător al cercului revistei „Basarabia 
literară“, organizat în toate orașele și târgurile Basarabiei, e cel 
început în 17 februarie la Reni, care se va termina la Soroca, în 
6 martie. 

Spectacolele vor fi precedate de conferințe ținute de dom- 
nii: Al. Bădăuţă, dr. P. Ionescu, George Lungulescu, Valeriu 
Măgureanu, Pan Vizirescu şi alte personalități basarabene. 
Scriitorii basarabeni și din capitală, D. Iov, Matei Alexandrescu, 
Teodor Al. Munteanu, Sergiu Matei Nica, N. Coban, 
V. 'Țepordei, Sabin Popescu-Lupu, L. Lucian, R. Cahuleanu, vor 
citi din opera lor, iar artiștii de seamă își vor da concursul la 
aceste șezători. 

Acest turneu artistico-literar, menit să îmbărbăteze și să 
facă să freamete sufletul românesc din Basarabia, va însemna un 
eveniment în viața spirituală a României de peste Prut — căci 
vor putea să-și exprime în voie însufleţitele lor voinți de a trăi în 
frățească armonie cu toți fiii Patriei. 

Cercul de români adunaţi la revista „Basarabia literară“ ne 
va pregăti și alte surprize, primenind atmosfera cu nesfârșită 

dăruire a sufletului lor curat și cu munca purificatoare a întregii 
lor tinereţi. 

Să-i așteptăm cu încredere împreună cu reprezentanții 
scrisului și gândului românesc din tară. 

Ei vor glăsui și vor exprima adevărul. 


(În „Basarabia“, an. III, nr. 798, 
20 februarie 1943, p. 1) 


CU FAȚA SPRE BASARABIA 


Serbarea sobră şi pioasă a Basarabiei din ziua de 27 martie 
a fost, printr-o minunată înțelcgere a sufletelor românești, ziua 
solemnă, popas sărbătoresc pe care neamul întreg şi l-a hărăzit 
în drumul său greu spre culmile biruinţei. 

Ne-am întors, în ziua accea minunată, fețele spre Basarabia, 
nu numai noi din ţara aceasta, ci și prietenii aliați din Europa și 
toate cunoștințele din lume care-și dau seama ce poate însemna 
pericolul bolșevic, au privit cu dragoste și mândrie spre această 
provincie românească pe care am fost vrednici s-o recâştigăm 
din întunericul moscovit. 

Basarabia prezintă pentru Europa un far de civilizaţie și 
conștiință românească și continentală, pe care n-au stins-o în 
trecut toate sforțările Rusiei țariste și bolșevice; e o frontieră 
naturală a unei alte lumi pe care o apărăm astăzi cu armele în 
străfundurile Rusiei, o lume a spiritului european! 

Astfel, întorși cu fețele spre Basarabia și îngenunchind 
smeriți înaintea suferințelor și calvarului fără nume pe care le-a 
îndurat, am ascultat cuvintele de îmbărbătare și de credință ale 
Mareșalului Ion Antonescu, ale d-lui prof. Mihai Antonescu, ale 
fruntașilor basarabeni luptători pentru Unire și luptători 
nedomoliţi pentru întărirea Statului românesc, după ce această 
Unire a devenit fapt împlinit. 

Încă răsună în urechile noastre și nu se vor şterge nicicând 
din inimi tot ce acești bărbaţi au rostit înălțător și adevărat, iar 
frumusețea crezurilor noastre de luptă, pentru care au murit 
moșii Și strămoșii noștri, ne îndeamnă și astăzi să ducem la bun 

sfârşit încleștarea pe viață și pe moarte cu dușmanul putemnic din 
Răsărit, pentru a nu lăsa nimic din ce ne aparţine întunericului 
asiatic. 

Cu faţa spre Răsărit, gata de luptă a fost comandamentul 
multor veacuri românești; acesta rămâne și astăzi în picioare; 
pentru a ne asigura unitatea pământului nostru fără de care nea- 
mul românesc nu va putea trăi, trebuie, în primul rând, să avem 
asigurată graniţa de Est. 

Nimic temeinic nu se va putea zidi în interior, dacă 
Basarabia nu o vom simţi din adâncimi şi pentru totdeauna a 
noastră, așa cum a fost dintru începuturi. 

„Aceustă ultimă frontieră geografică şi etnică între lumea 
slavă şi civilizația europeană “, cum o numeşte un ziar italian, 
împreună cu părțile dintre Nistru și Bug locuite de români, 
trebuie să cadă definitiv sub oblăduirea stăpânirii româneşti, în 
zona luminoasă a conștiinței latine şi continentale. 

Mareșalul lon Antonescu ne-a arătat drumurile ce le avem 
de străbătut; însă din cuvintele sale am întrezărit și măreţiile la 
care ne putem aştepta și care ne vor reveni pe drept ca o răsplată 
binecuvântată de Dumnezeu, pentru că am înțeles la timp 
adevărul că „pământurile unui neam sunt părți din sufletul lui și 
nimeni nu poate şi nu are dreptul să le uite sau să le trădeze, 
fără a-şi trăda propriul lui suflet de Român“, adevăr formulat 
atât de precis de Conducătorul Statului și pe care-l vom păstra 
în conştiințele noastre, ca o axiomă a tuturor acţiunilor noastre 
în viitor. 

Într-adevăr, nici de astă dată, ca totdeauna în decursul 
zbuciumatei noastre istorii, nu ne-am trădat sufletul de români, 
căci am sărit toţi, într-un singur suflet, să apărăm sufletul 
străvechi românesc al Basarabiei, iar mormintele singuratice de 
pe colinele şi dealurile basarabene arată lumii întregi că am pre- 
ferat moartea în locul unei vieţi lipsite de soarele demnităţii sub 
cre ne-am născut și am învăţat să trăim. 

Cu faţa spre Basarabia pentru a păzi neștirbită unitatea de 
gând şi simțire românească; cu [aţa spre Basarabia pentru a păzi 
nestins tezaurul pământului românesc de pretutindeni; cu faţa 
spre Basarabia pentru a fi deplin conștienți de clipele ce ne sunt 
rezervate în viitor și de temeiurile pe care vom rămâne; căci 
oricare ar fi situaţiile ce vor urma, noi nu vom fi decât tot cel 
mai înaintat bastion al Europei în faţa masei slave și a talazurilor 
unduitoare ale Asiei. 

„Numai printr-o unitate simțită a tuturor puterilor 
neamului — a spus la Chișinău dl. prof. Mihai Antonescu — 
numui printr-o îngemănare credincioasă a tuturor conştiintelor 
româneşti, numai printr-o uitare a oricăror neînțelegeri trecute 
şi printr-o zidire din temelii noi a viitorului de mâine, Basarabia 
va putea fi într-un scurt popas nu pământ de margine al unui 
popor de restriște, ci puntea de lumină prin religie, faptă şi 
ursită românească, ce poate spune veacurilor: «Aci am fost, aci 
rămânem» “! 

Spre această mândră Basarabie, pe care neamul românesc o 
are în gândurile cele mai intime ale fiinţei lui, să privim mereu, 
ca spre cea mai aleasă imagine a propriei noastre conștiințe. 
Pentru ca dorinţele noastre exprimate de înaltul demnitar și pe 
care ni le însușim ca fiind izvorâte şi din străfundurile sufletelor 
noastre, să-și afle o grabnică şi înflorită realizare. 

Căci Basarabia fiind puternică și bine apărată, ne vom simţi 
în aceeași măsură şi mai asiguraţi că putem porni spre o nouă 
etapă a evoluţiei noastre ca neam. 

Deci, mereu cu faţa spre Basarabia. 


(În „Basarabia“, an. III, nr. 530,2 aprilie 1943, p. 1, 5) 

BASARABIA PLÂNGE 


Cu cât ne adâncim mai mult în cxaminarea dramei 
basarabene, cu atât [iorii ne străpung mai crâncen inimile și ne 
îndeamnă să fim mai frați în aprecierile față de cei ce și-au 
purtat cu resemnare crucea suferințelor robiei bolşevice. Iar 
pentru a ne uşura sarcina aprecierilor, e binc să ne gândim la 
ceea ce am fi [ăcut noi în locul fraților ispitiți de ghilotina terorii 
roşii. Fiindcă dintre toate terorile cunoscute de istorie până 
acum, nici una nu se poate compara cu cea bolșevică. lar urmele 
anilor acestei reale răstigniri apar ca-n fenomenul stigmatizării 
pe fețele celor ce se perindă pe drumul căutării ființelor iubite, 
ridicate în scurgerea anului de robie şi mânate ca animalele de 
jertlă spre mări necunoscute. 

Ca slujitori ai tribunei ce şi-a amestecat scrisul cu lacrimi 
de dorul revederii de fraţi, am cunoscut gama tuturor suspinelor 
în pribegie. i 

Am cunoscut inimi de mame sfâșiindu-se după copilașii 
rămași dincoace. Am cunoscut fiice leşinând la podul de la 
Unghcni, când își vedeau mamele întoarse de la douăzeci de metri 
de focul iadului bolşevic. Am cunoscut basarabeni aruncându-se 
în Prut, fiindcă delegaţia bolșevică îi întorcea îndărăt. 

Dar ca dramele ce suntem condamnati să le vedem zilnic 
perindându-se prin redacţia acestei gazete, n-am văzut și nici 
n-am crezut să vedem. Fiindcă ne e dat să cunoaștem din ceas în 
ceas dureri mai adânci decât fundul mărilor și nervi mai ascuţiţi 
decât scăpărătorile clectrice. Aproape nu-i ființă care să ne 
deschidă ușa şi care să nu aibă ochii plini de lacrimi. 

Nu știi cum mai pot oamenii îndura toate, fiindcă şi 
înțelepciunea [ilosofului: „Nu da, Doamne, omului cât poate el 
suferi“ e depăşită. 

Nu mai departe decât acum două zile, am primit vizita a trei 
doamne, pornite dintr-un oraș din Bugeac, care ne-au declarat că 
au plecat în lume să-și caute soţii şi copiii. Nu le mai leagă 
nimic de viață. N-au zile, n-au nopți, n-au liniște, n-au nimic... 
Trei doamne care au plecat să nu se mai întoarcă dacă nu-și vor 
găsi copiii și soţii. Trei doamne ce şi-au luat lumea în cap 
fiindcă le-au fost distruse familiile, căminele, vieţile. Trei 
doamne cărora nu le-a mai rămas decât regăsirea celor smulși 
din inimile și sufletele lor chinuite şi obidite. 

Dar prin aceste doamne vorbesc alte sute de mii de mame 
cu ochii scurşi după cei răpiți din leagănul familiilor și mânaţi 
pe drumurile bătătorite de alte milioane de victime ale revoluţiei 
„fericirii maselor“. Fiindcă sfertul de veac de regim comunist 
n-a cunoscut decât arestări, deportări şi asasinări. Deci lacrimi și 
sânge. 

Dacă Lituania trebuia să cunoască șapte sute de mii de 
deportări, Basarabia a cunoscut în mai puțin timp trei sute de mii 
de jertle nevinovate. Basarabia a cunoscut oameni ce nu știu 
focul inimii. A cunoscut oameni ai căror dinţi rânjesc la vederea 
suferinței și care înăbușă oftatul cu țeava revolverului. Dacă 
omul n-ar fi fost înzestrat de Dumnezeu cu darul uitării, azi 
n-am mai avea nici un fiu al Basarabiei în stare normală. Să ne 
imaginăm 0 singură percheziţie făcută de copoii fără inimă ai 
N.K..V .D -ului în miez de noapte. Întoarcerea cu fața la perete, 
îmbrăcat sau dezbrăcat, exact așa cum te-a găsit în pat, precum 
și tortura la care te supunea pentru ați smulge mărturisirile ce le 
trebuiau, sunt mai mult decât chinurile iadului. 

Dar atmosfera din noaptea deportărilor, Doamne, Doamne, 
cât era de groaznică! 

Un prieten, intelectual rămas involuntar la refugiu în 
Basarabia, îmi povestea zilele trecute: „La 12 iunie trecut, am 

primit ordin să spălăm trei sute de vagoane de vite. Eu, care 
ajunsesem din milă hamal în gară, întrebam pe șeful gării de 
mărfuri, ce rost au spălările acestea! 

„Războiul“, rosti el. Şi, supraveghind lucrările de spălare, îi 
ameninţa pe cei ce încetau lucrul că-i va propune pentru 
închisoare. 

Şi când colo, în loc de război, deportări. Iar drept ironie a 
sorții, șeful ce ne mânase în ajun să spălăm mai repede fusese 
adus printre primii în tren. 

Făcându-se apelul, cei strigați erau obligați să îngenun- 
cheze. Și aşa, în genunchi, mergeau câte 100-200 de metri până 
la vagon și când a pornit trenul înnebuneai, nu alta. 

Totul era un țipăt, curat ca-n iad. Atunci pentru prima oară 
mi-am putut imagina iadul. Of! Doamne, Doamne. Şi aşa a fost 
peste tot. 

De aceea Basarabia suspină. Şi va mai suspina încă. 

Cu cât timpul trece, cu atât lacrimile Basarabiei curg mai 
fierbinţi din ochii milioanelor de suferinzi, ale căror inimi 
clocotesc de durerea dezrădăcinării de cei trimiși în altă lume. 

Basarabia plânge! 

“Plâng mamele, plâng soțiile, plâng copiii rămaşi singuri pe 
lume, plâng casele pustiite, plâng toți de la mic la mare, plânge 
Basarabia întreagă. 

Fiindcă cei ce-au robit-o nu i-au lăsat decât foc, dureri şi 
ochi ca să plângă... 

Dar va veni și ziua când lacrimile de durere și foc se vor 
transforma în lacrimi de bucurie. 


(În „Raza“, nr. 605, 15-22 februarie 1942, p. 1) 

PRIN BASARABIA RUINELOR 


Cu cât trece timpul de la reîntoarcerea noastră în Basarabia, 
cu atât aspectele dramei fraţilor robiți de barbarii roşii sunt mai 
numeroase. Abia pe măsură ce luăm contact cu realităţile ne 
dăm seama că Basarabia de azi este o ruină. Și asta nu numai sub 
raport arhitectonic, ci mai ales sub raport social și familial. 

Este adevărat că Chișinăul te îngrozește când îl vizitezi 
acum, după ce pomii s-au dezbrăcat de frunzișul lor verde. Tot 
adevărat este că Bălții, Călărașii, Româneştii, Căușanii, 
Hânceștii sunt tot un fel de ruine. Şi iarăși mai este adevărat că 
fabricile basarabene, morile, magazinele din toate orașele și târ- 
gurile au fost prefăcute în aceleaşi mormane de pietre necuvân- 
tătoare. i 

Dar mai adevărat decât toate acestea ne apare acum ruina 
socială şi familială. Peste 50% din familiile intelectualilor basa- 
rabeni nedeportaţi sunt distruse. Au rămas numai mamele și 
copiii, ca să-şi plângă soții şi părinţii deportaţi spre [undul pus- 
tiului sălbatic. 

Nu găsești o singură familie dintre cele rămase în 
Basarabia, care să n-aibă o durere: o rudă asasinată, un prieten 
dispărut, o casă distrusă, un frate luat cu forţa. 

Ceea ce ne interesează însă pe noi, sub raport românesc, este 
secerarea majorităţii absolute a intelectualilor moldoveni și frun- 
tașilor gospodari. Tot ce a avut orașul și satul basarabean mai 
bun, mai curat și mai integru, a fost șters de pe fața pământului. 

Am întâlnit săptămâna trecută la Curtea Marţială din 
Chișinău un grup de ţărani din Pituşca Lăpuşnei. Mărturisesc: 

m-am speriat când i-am văzut. Nu-mi venea a crede. Aveau 
fețele găurite de gloanțe. Maxilarele ieșite din cauză că mușchii 
ce-i acopereau fuseseră zdrobiţi de baionete, degetele ciopârţite, 
picioarele rupte, încât păreau mai mult arătări decât oameni. 
Când încercau să vorbească, felul cum se mișcau maxilarele 
ieşite în afară te înspăimânta. Cel mai desfigurat dintre ei mi-a 
povestit că, după începutul războiului, când se auzea clar bătaia 
tunului dinspre Prut, preotul lor, regretatul Chiriţă (Mihail), a 
slujit un Te-Deum, la care se rugă pentru Rege, Conducător și 
armatele „drept-credincioase“. La ieșirea din biserică le spuse 
țăranilor ce-l felicitau pentru frumoasa slujbă că „degrabă o să 
avem oaspeţi“. 

În câteva ore, vestea s-a răspândit ca fulgerul prin tot satul. 
Și preotul a fost arestat împreună cu mai multe zeci de țărani, 
scoși în afara satului şi împușcați fără milă. Primul a fost 
împuşcat preotul. Când au început să împuşte țăranii, aceștia au 
început să fugă. Majoritatea au fost omorâţi. Numai câţiva au 
scăpat. Și aceştia complet desfigurați. Ți-e milă să-i priveşti. 

Dar cazul de la Pituşca nu-i primul şi nici ultimul. Peste tot, 
pe unde conștiința românească a încercat să reacționeze, a fost 
înăbușită prin exterminare. 

Numărul moldovenilor dispăruţi este neînchipuit de mare. 
Şi oricâte statistici se vor face, ele nu vor putea stabili adevărul 
vreodată. 

Ceea ce nu va putea fi stabilit nici aproximativ, însă, este 
gradul de suferință al celor martirizaţi de satanica robie roșie. 

Fiindcă oraşele se vor reclădi. Şi vor lua un aspect ro- 
mânesc, iar populaţia va putea fi și ea în majoritate românească. 
La fel gospodăriile, fiindcă nu averea îl face pe om, ci omul face 
averea. 

Dar familiile dezmembrate, fraţii asasinați şi nervii distruși 
nu se vor mai reface. Vom asista încă multe decenii la oftatul 
basarabenilor distruși şi va trebui să ștergem mulți ani lacrimile 
copilaşilor rămași fără părinți şi deci fără ocrotitori. 

Până la deșertarea paharului suferinței basarabene va mai 
trece mult. 

De aceea problema refacerii Basarabiei nu se poate pune 
din punct de vedere arhitectonic. Mai există aspectul social, 
familial, economic și Chiar spiritual. 

Trebuie să se refacă întâi omul. Vorbim desigur de omul 
nevinovat și loial Neamului său. Iar pentru a se reface acest biet 
om, devenit un fel de câmp de experienţă al răbdării și al îndu- 
rării, el trebuie cercetat, înțeles și ajutat. Și datoria de căpetenie 
o avem noi, frații de sânge, de crez și în parte și de suferință. 

Fiindcă să fim înțeleși: clădirile singure nu vor putea 
contribui la renormalizarea Basarabiei. Omul înainte de toate. 

Cine nu iubește Basarabia și n-o înțelege, nu va putea lucra 
la redresarea ei. De aceea, înainte de toate, trebuie să ne 
apropiem de românul basarabean cu dragoste, fiindcă numai așa 
îl vom putea ajuta. Fiindcă el este baza. El e legat de pământ 
prin oasele strămoșilor, prin vlaga ce i-a dat-o câmpul mănos al 
plaiurilor noastre și prin credința în dreptatea divină. 

Au trecut prin Basarabia barbarii veacurilor prime, au trecut 
și barbarii veacului ce-l trăim. Dar toți au trecut ca apa, fiindcă, 
vorba unui înțelept țăran din Samalia Cahulului: „Vremurile 
trec, deceniile se schimbă, numai noi rămânem“. 


(În „Raza“, an. XI, nr. 596, 2 noiembrie 1941,p. 1) 

BASARABENII 


Azi nu-i mai întâlnim decât în refugii. Amărâţi, abătuți, 
îndurerați și distruși, basarabenii cutreieră pământul patriei de la 
un capăt la altul în căutarea unei linişti şi a unei aciuări 
temporare. 

Din tabăra lor nu face parte numai cei născuţi în Basarabia, 
Ci și cei aclimatizaţi acolo. Adică toți fraţii de sânge, de lucru și 
de credință în Dumnezeul părinţilor noştri, pe pământul 
Sfântului Ștefan. Când ne întâlnim azi în refugiu și ne strângem 
mâinile, inimile bat în același ison, fiindcă aerul codrilor noștri 
a avut puterea să ne adune și să ne unilice sufletește. 

Cine vrea să se convingă, să se apropie de noi, să ne 
cerceteze în adâncul durerii pribegiei şi să ne înțeleagă. lar dacă 
cineva vrea mai mult, să privească de curiozitate pe la ușile 
prefecturilor, ale camerelor agricole și ale altor instituții şi când 
vor zări un grup tăcut, care stă modest să-i vină rândul, fără să 
se înghesuie, să știe că-s basarabeni. Și când va mai vedea 
grupuri care nu se revoltă că au fost refuzați pentru că a fost 
servit „un prieten“ înaintea celor ce așteaptă, să ştie că tot 
basarabeni sunt. 

Asta-i firea lor. Sunt modești până la revoltă și răbdători 
până la disperare. lar când încearcă să-şi plângă necazurile, li se 
Sare în cap. Fiindcă lumea-i obișnuită să-i vadă tăcând şi 
înghițind. Basarabeanul n-are voie să ridice vocea, când e 
nedreptăţit, n-are voie să-și ceară dreptul când îl are şi nici.să 
spună adevărul când trebuie. 

Dc aceea articolul „Oroare de re[ugiaţi“ a provocat surprize 
şi supărări, deoarece foarte mulţi credeau că noi avem dreptul 
numai la tânguiri. Parcă celelalte drepturi din ţara noastră ar 
aparține numai altor categorii de oameni, cu exclusivitatea 
refugiaților în general și a basarabenilor în special. Ca răspuns 
la articolul menţionat, unii ne-au atacat prin scrisori anonime. 
Aceștia ncfăcând parte din categoria oamenilor, nu merită să le 
dăm vreo atentie. 

Alţii însă ne-au atacat în presă. Unul este părintele 
Gr. Tivdă din Galaţi, căruia noi nu permitem să-i schimonosim 
numele, dar care ne atacă în ziarul „Acţiunea“. 

Cucermicia Sa se leagă de doi preoți refugiaţi și utilizaţi la 
Galaţi, despre care spune că au o situaţie excelentă. 

Dar, pentru Dumnezeu, când ne vom dezobișnui să 
generalizăm cazurile particulare? Dacă există doi preoți pe care 
îi crede mulțumiți, asta înseamnă că toți sunt mulțumiți? Să-i 
întrebăm însă pe ei și să vedem dacă este așa. 

Să mai rotim apoi ochii în jur și să vedem și amarul 
celorlalți. Fiindcă noi știm ce știm. Dar nu-i timpul să vorbim 
mai mult. 

Mărturisim însă că niciodată nu ne-am fi permis gestul 
mărinimos al părintelui Tivdă de a-i trimite pe ratii refugiați 
ACOLO ȘI AȘA cum i-a trimis Domnia Sa. 

Noi rugăm pe Bunul Dumnezeu ca nici soției părintelui 
Tivdă și nici copiilor sfinţiei sale să nu le fie dat să audă din gura 
cuiva vreodată ceea ce am auzit noi de la sfinţia sa. 

Nici pâinea noastră să n-o mănânce vreodată, și nici odihna 
noastră să n-o aibă. 

Invităm pe toţi cei ce ne judecă să se transpună în situaţia 
noastră și atunci ne vor judeca altfel. Fiindcă tragedia refugia- 
tului nu-i de suprafaţă, ci-i de profundă zguduire și trăire sufle- 
tească. Până și copilaşii aflaţi la vârsta jocului o trăiesc în 
intensitatea ei. 

Un [rate învățător, refugiat cu noi şi aciuat pe unde Oltul 
străpunge inima Carpaţilor pentru a o lua la [ugă spre Dunărea 
bătrână, nc scric că [etiţa unui coleg de pribegie s-a urcat în ziua 
de 10 mai pe munte, [ără a spune cuiva un cuvânt. După o zi de 
absenţă, fetița veni spre seară cu ochii roşii de plâns şi fața 
îngrijorată. Întrebată unde a fost, micuta răspunse în hohote: 
„M-am urcat să văd Basarabia și serbarea din satul nostru 
scump. Dar n-am văzut-o nici pe bunicuţa, nici şcoala, nici 
biserica lui părintele Neculai și nici hăinuțele mele de la 
scrbarea de anul trecut. Era să nu mai cobor acasă, dar mi-era 
jale de mămicuţa că va plânge şi din cauza mea“. 


Asta-i starea noastră su Deleascăi De unsprezece luni de 
zile, ne-am dus amarul singuri, fără a învinui pe cineva. Am 
tăcut, am suferit și ne-am dus crucea înainte. Nu ne-am permis 
să punem probleme de ordin juridic şi moral, din delicateţe. 

S-au făcut legi pentru refugiaţi, ca să nu fie respectate. Deși 
legea din 10.iulie trecut este şi azi în vigoare, ea nu se aplică 
decât în principiu. 

Şi noi am tăcut, am răbdat și tot vinovaţi suntem. 


(În „Raza“, nr. 581,3 iunie 1941) 

AU CĂZUT LANȚURILE ROBIEI 


Încep atât de mișcat rândurile de faţă, încât, dacă aș putea, 
aş striga să m-audă până-n sat la mine, cel din urmă basarabean: 
„sculaţi fraţi c-au căzut lanţurile robiei. Treziţi-vă din somnul 
deznădejdii şi ieşiţi cu flori, pâine și sare înaintea ostașului 
aducător de libertate și fericire“. 

Dacă aş putea, aș zbura până departe, să văd aievea 
„sărbătoarea cea mare a slobozeniei... pe care a făcut-o Domnul 
să ne bucurăm și să ne veselim într-însa“. Să văd Basarabia 
curățită de lepra jidovismului și a diavolului roşu. Să văd 
bisericile pline de moldoveni, îngenuncheaţi la auzul veștii celei 
mari a eliberării de pe amvonul suferințelor de până ieri și a 
fericirii de azi. Să văd unde l-au căsăpit pe tata antichriștii, să 
îngenunchez, să sărut pământul sfinţit de sângele martir și să-i 
ridic o cruce pe Golgota răstignirii lui. 

Urmele suferinței celui mai greu an de robie sunt atât de 
adânc întipărite în mădularele noastre, încât vor trece anii, ne 
vom trece noi, unul câte unul și ele tot vor rămâne. Fiindcă sunt 
întipărite până în cele mai ascunse fibre ale conştiințelor noastre, 
ca şi în paginile îndoliate ale istoriei neamului acesta de martiri. 

Robia roșie a Basarabiei va rămâne în amintirea viitorimii 
ca o adevărată pildă de iad pe pământ. 

Neamul nostru a cunoscut multe năvăliri și cruzimi. 
Pământul nostru a fost udat de sângele străbunilor, sfâșiat de 
bandele goților, vizigoților, hunilor lui Atila cel mai crud ca 
jivinele pădurilor. 

Dar ca robia antichristului de la Kremlin n-a mai cunoscut. 


38 


Timp de un an de zile, Basarabia n-a cunoscut decât gemete 
înăbușite, deportări şi asasinări. 

Blândului şi bunului nostru moldovean nu-i mai rămăseseră 
decât ochi ca să plângă şi limbă ca să-și roage moartea. lar în 
zilele din urmă, prigoana împotriva a tot ce-i românesc pe 
meleagurile noastre a fost atât de crâncenă, încât nici Nero cel 
nebun n-a vărsat atâta sânge și n-a curmat atâtea vieţi. 

Basarabia noastră nu-i decât un cimitir și o mare de copii și 
de mame ce se roagă pentru izbăvirea de cel viclean și de 
năvălirea altor neamuri. 

De la Hotin până la Chilia e numai sânge și blestem. 

Dar din mormintele celor căsăpiţi de fiii întunericului, ca şi 
din gropile comune ale vitejilor noştri ostaşi, se ridică aureola 
jertfei, care, întocmai luminii, împrăștie orice încercare de 
dăinuire a fiilor Satanei. 

Sângele jertfei lor e fulgerul furtunilor şi cremenea trăsne- 
telor ce distruge orice împotrivire satanică. 

Eroii ce-au salvat sfântul nostru pământ s-au înfrățit până 
într-atât cu noi toţi cei născuți și crescuţi pe meleagurile scum- 
pei noastre Basarabii, încât azi ei sunt una cu noi: os din osul 
străbunilor noștri, sânge din sângele lor și duh din duhul lor şi al 
nostru. 

Vaietul nostru al tuturor îi împunge cu sulița de foc a 
răzbunării pentru a zdrobi pe vrăjmaş. 

“Tar noi, iubiţi fraţi, scăpaţi din focul Gheenei roșii, să mul- 
țumim Cerului că ne putem ruga liberi în bisericile noastre, că 
putem vorbi dulcele nostru grai neschimonosit şi că putem dor- 
mi liniștiți şi feriţi de vântul de miez de noapte al strigoilor roşii. 

Basarabie, Basarabie, dacă ai ști cât am suferit noi pentru 
tine, cât am plâns de dorul tău și cât am scrâșnit din dinți de 
durerea depărtării, ai uita mai uşor calvarul îndurat. Când ai ști 
că toţi fiii morţi în pribegie își dădeau sufletul cu numele tău pe 
buze, ţi-ai vindeca mai cu ușurință rănile robiei. 

Şi când ai ști că toți copilașii pribegilor tăi n-au văzut în 
visurile lor, de mii de ori, decât meleagurile tale fermecătoare, 
i-ai primi cu mai multă căldură de mamă și ţi-ai înăbuși şi mai 
categoric oftatul tău greu. 

Și când ai mai ști că Generalul eliberator ţi-a închinat cele 
mai scumpe clipe ale anului de zbucium și ţi-a adus cele mai 
sfinte jertfe TȚie, cu mormintele răzeșilor străjuitori de naţiune, 
ai plânge de fericire, cu toată frunza bătrânilor tăi codri și a 
bogatelor tale livezi de meri domnești. 

Basarabie eliberată, saltă acum și te bucură întru învierea 
cea nouă. 


(În „Basarabia“, ziarul noii vieți româneşti, an. ], 
nr. 1,23 iulie 1941,p.3) 


.. IELUL-M-AŞ ȘI N-AM CUI... 


Drama refugiului devine din ce în ce mai grozavă. Sosirea 
primăverii, în loc s-aducă alinare, răscolește amintiri și pune 
probleme ce măresc durerea lumii pribege. 

Toţi își amintesc cu nespus regret de preocupările anilor 
trecuţi în scumpa noastră Basarabie, de poziţiile ce le-am avut și 
de faptul c-au fost şi ei odată oameni. Chiar acei ce au primit 
posturi, mori, moșii și vii în arendă se simt stingheri în activi- 
tatea lor, deoarece nu-s acasă. Nu există categorie de refugiaţi, 
oricât de bine plasată în aparență, care să fie mulțumită. Și asta 
nu din cauza fraţilor de aici, ci din cauză că sunt rupți din 
rădăcinile baştinei lor. De aceea, cu cât primăvara cheamă mai 
puternic la viață natura, în amorțire până acum, cu atât durerea 
că nu ne putem îmbăta și noi de parfumul zarzărilor din 
grădinile copilăriei noastre devine mai chinuitoare. 

Zilele acestea ne-a vizitat la redacție un grup de elevi 
refugiați din Basarabia. Erau din toate regiunile iubitei noastre 
provincii. Majoritatea erau însă fii de țărani, fugiti fără părinți. 
Unii ne-au arătat acte oficiale din care se vedea că în timpul 
retragerii au avut atitudini eroice. Alţii ne-au arătat chipurile 
colegilor omorâţi în retragere de bandele criminale, iar alţii, 
veniți mai recent, ne-au destăinuit lucruri mai mult decât tragice. 

Spovedania acestor fii de răzeși și de mazili este din cele 
mai impresionante. Fiindcă de la ienicerii luaţi de turci în 
veacurile trecute și până la cele câteva mii de copii moldoveni, 
ce și-au lăsat mamele sfâșiindu-și hainele de durerea despărțirii, 
nu există drame familiale mai zguduitoare. 

Un cahulean, cu chip angelic, mi-a mărturisit plângând: 
„Chipul mamei mă urmăreşte zi şi noapte. În orice țărancă venită 
la oraș o văd pe mama. Iar când zăresc un car cu boi mânațţi de 
stăpânul lor, cred că neapărat trebuie să fie tata. Sărmanul! L-am 
lăsat bolnav în pat. l-am sărutat mâna și m-a binecuvântat, 
rugând pe Bunul Dumnezeu să mă ferească de rău. «Du-te în 
România noastră scumpă și bună». Mama m-a petrecut până în 
deal la Cruce. Acolo a îngenuncheat, a bătut trei mătănii, m-a 
sărutat fierbinte, de credeam că buzele-i sunt de jeratic, mi-a 
făcut semnul crucii, mi-a dat un pumn de țărână de pe 
mormântul bunicului şi mi-a zis: «Mergi cu Dumnezeu. Să nu-L 
uiţi. Iar țărâna s-o porți mereu cu tine. Îi sfântă, fiindcă-i udată 
de sânge creștin. Și are să te scape de la multe necazuri». 

M-a urmărit până m-am ascuns după deal. Și de atunci n-o 
mai pot uita. Îi văd chipul mereu. Așa cum vă văd pe dumnea- 
voastră. 

Săraca mama! Unde-i ea să-i spun tot ce mă doare. Fiindcă 
nimeni pe lume nu mă înțelege ca ea. Mama mă pricepea îndată 
ce mă vedea. Ea singură știa să m-ajute, să mă mângâie și să mă 
îmbărbăteze. Altă mamă ca a mea, nu mai găsesc eu 
niciodată...“ 

În același sens au vorbit și ceilalți copii. Din sincera lor 
spovedanie am înţeles că ei au nevoie de cineva care să le fie 
aproape, să-i înțeleagă, să-i ajute, dar mai ales să-i întrebe ce-i 
doare. Fiindcă în fond toți repetă relrenul doinei noastre 
basarabene: 


„Jelui-m-aş şi n-am cui 
Jelui-m-aş codrului 

Dar codrul are frunza lui 
Şi de mine nu i-i lui...“ 


Este ecoul ce revine tocmai de acasă, fiindcă aceeași doină 
e actuală pe ambele maluri ale râului blestemat. 

E doina durerilor noastre înăbușite. 

Cine o-nțelege, să-și plece urechea s-o asculte şi, dacă 
poate, să-i ajute pe cei ce-o fredonează timid, sau o intonează 
tumultuos. Dar mai ales să-i ajute pe micii pribegi, fără cămine 
și fără mame care să-i aştepte la Paști cu ouă roşii și cu cozonac. 
Cel putin noi, lumea pribegilor, să-i cunoaștem, să ni-i apropiem 
și să le ținem locul părinţilor rămași... Ei sunt ai noştri şi noi ai 
lor. 

Să nu uităm că vin Floriile și Paștele fără bucurii și fără 
mângâieri pentru ei. 

(„Raza“, nr. 573, 8 aprilie 1941,p. 1) 

MISTICA BASARABEANĂ 


Există o mistică naţională, după cum există una religioasă. 
Dacă prin mistica religioasă înţelegem depăşirea eului omenesc 
şi chiar mortilicarea pământescului din om pentru trăirea în 
Dumnezeu, prin mistica naţională înţelegem pierderea de sine 
pentru a trăi toate bucuriile, dar şi toate suferințele neamului din 
care facem parte. A trăi în permanenţă și intens toate aspiraţiile 
neamului meu și a căuta să înfrâng din dinamismul lăsat moște- 
nire de generaţiile ce mi-au glorilicat neamul în faţa istoriei şi a 
Creatorului — iată ce înţelegem prin mistică naţională. 

Deci mistica naţională înseamnă trăire reală în marele eu al 
naţiunii, răspândind toate bucuriile, toate durerile dar şi toate 
aspiraţiile neamului din care [ac parte cu trup şi suflet. 

Niciodată n-am înţeles mai Clar această taină ca-n trista 
noastră pribegie. Acum toate miile de refugiaţi tresărim 
instantaneu la același gând al revederii mormintelor străbune, 
toţi lăcrimăm la auzul aceluiași glas de durere și toţi visăm 
același ideal... 

Mă aflam zilele acestea la podul de la Ungheni, mânat de 
gândul că voi întâlni şi eu pe cineva din cei rămași în necunos- 
cut. Mă dusesem fiindcă se anunţase un nou lot de repatriați. 

Câteva zeci de oameni Care aşteptau se apropiaseră de pod. 
După mai multe ore de enervare am zărit convoiul apropiin- 
du-se. 

Toţi aşteptam emoţionaţi. Comisia îşi începu lucrările. Şi 
repatriaţii fură îndrumați unul câte unul spre noi. Primul, un 
moldovean din părţile Hotinului, când se văzu dincoace, aruncă 
bagajul cât colo, începu să plângă în hohote, se descoperi, înge- 

nunche, își [ăcu cruce cu o evlavie de pustnic dostoievskian și 
începu să sărute pământul udat de ploaie, cum îşi sărulă mama 
copilaşul scăpat de la o moarte sigură. 

Iar după ce se ridică, tremurând ca o vargă, exclamă ușurat 
şi înseninat la față: „Acum pot să mor“. Şi scena s-a repetat trei 
zile de-a rândul. 

Iar noi de dincoace priveam cu îndurerare că nu putem să 
îngenunchem cu acecași evlavie și să sărutăm cu același nesaţ 
pământul naşterii și al copilăriei noastre. 

Am ascultat apoi din gura lor drama celor de acasă, pe ale 
căror chipuri le vedeam numai când închideam ochii... lar după 
dureroasa mărturisire auzeam parcă mai aproape zvâcnetul 
inimilor celor pe care-i voiam lângă noi, dar care sunt încă 
departe. 

Strecurându-mă pe sub vălul nopţii am ținut să particip la 
ruga din Biserica lui Antim cel martirizat, unde am comemorat 
ziua de 27 mantie în a 39-a Joie a patimilor pribegiei noastre. 

Acolo am văzut toată Basarabia. Oameni de toate vârstele, 
de toate categoriile sociale, dar în acelaşi grad de suferinţă și dor 
după Basarabia noastră iubită. Pe feţele tuturor citeai aceleaşi 
gânduri, din piepturile tuturor ieșeau aceleași oftaturi și din 
ochii tuturor curgeau aceleaşi lacrimi. 

În conștiinţele tuturor însă era același crez. 

Primul 27 martie îndoliat i-a unit pe toţi ai noștri în aceeaşi 
solidaritate, cum nu știu dacă i-a mai unit vreodată de la 1918 
încoace. 

Acum s-a verificat istoriceşte că suferinţa îi apropie pe 
oameni mai mult decât orice pe lume. 

lar mărturisirea ultimilor repatriați că ora ostașului de 
duminica trecută de la posturile noastre de radio i-a făcut pe toți 
cei de dincolo să se simtă alături şi împreună cu noi, confirmă 
credinţa noastră în realitatea misticii naţionale. 

lată ce înseamnă mai exact mistica basarabeană! 

Dor de pământ şi dc părinţi, suferinţă pentru ceea ce îndu- 
răm cu toții, lacrimi pentru îndurcraţii Îraţi, jurăminte pentru 
relicvele străbunilor eroi. 

Asta-i mistica basarabeană. 

Între aceste puncte cardinale se desfășoară toată viața noas- 
tră de pribegi... Noi nu avem zile, nu avem nopţi, nu avem 
sărbători, nu avem bucurii și nu avem distracţii, fiindcă toată 
viața şi toată ființa noastră este închinată sfintei noastre 
Basarabii. 

Pentru ea ne zbatem, pentru ea suferim, pentru ea ne 
chinuim, pentru ea plângem, pentru ea ne vom jertfi. 

Alt ideal nu avem în viaţă. Ne culcăm cu Basarabia pe buze, 
o avem veșnic în conștiințe și o purtăm în mădularele ființei 
noastre așa cum își poartă martirul crucea suferințelor fără să 
scoată un cuvânt de protest. 

E crucea de bunăvoie pe care ne-am luat-o și pe care o 
ducem cu resemnare. 

Aşa își iubesc basarabenii provincia lor. 

Numai cine a gustat din amarul pahar al pribegiei ne poate 
înțelege, fiindcă numai acela ştie ce înseamnă dorul de mamă, 
de casa părintească, de agudul copilăriei şi de bisericuța 
încreștinării. 

Pribegie nu înseamnă tristețe, ci dor intens și permanent de 
ființele, locurile și obiectele iubite. 

Abia în pribegie înțelege omul sensul adevăratei iubiri, care 
reprezintă identificarea cu oamenii și cu natura meleagurilor 
părăsite. 

Basarabie, Basarabie, dacă-ai ști cât de adânc eşti întipărită 
în sufletele şi corpurile noastre suferinde, ai veni tu singură spre 
NOI. 

Dacă ne-ai mai putea strânge o dată cum își adună cloșca 
puii sub aripi, ne-ai simţi dragostea ce ţi-o nutrim, iar noi căl- 
dura ta de mamă îndurerată. Abia atunci ai putea verifica 
sinceritatea dragostei noastre, iar noi binecuvântarea cerului tău 
blând şi căldura ta de mamă. 


(În „Raza“, nr. 527, 1 aprilie 1941,p. 1) 

MOȘ ION CODREANU 


Am vorbit cu el. Nu la Parlament, ci în Basarabia. Şi nu 
demult, fiindcă nu îl cunoşteam încă. Am vorbit cu el chiar 
zilele acestea. Așa cum vorbesc doi oameni despre un lucru la 
care țin în egală măsură. 

Eram pe la Pereval, gara merelor domneşti. Trenul 
București-Chișinău nu ne putea duce mai departe, deoarece 
dealui de la Pereval începuse din nou să alunece. Punându-se 
problema întoarcerii la Ungheni sau a parcurgerii drumului pe 
jos până la Corneştii prunelor, strugurilor și ai porumbului fiert, 
câțiva dintre călătorii moldoveni aleseseră ultima soluţie. 
Pornirăm. Înaintea noastră mergea, drept călăuză, un țăran 
azătos și sfătos. Toader Neaga îmi șoptește: „Îl cunoşti, 
Vasilică?“ — „Nu! Cine-i?!“ — „Moș Ion Codreanu, bre“! Am 
roșit până-n vârful urechilor, pentru că era singurul basarabean 
de vază pe care nu-l cunoșteam. Am început să-l urmăresc cu 
mai multă atenție. Ajunşi în vârful dealului ne oprirăm. Se 
vedea Basarabia ca-n palmă. Moș Ion se sui pe o piatră de hotar 
şi privi cu atâta nesaţ în toate părțile de parcă ar fi vrut să 
absoarbă tot ceea ce-i arăta priveliștea. 

„— Straşnică ţară, măi fraţilor, Basarabia asta a noastră. [a 
priviţi grădinăretul Miclăuşenilor, al Uprăzăreştilor, Dolnei, iar 
mai la vale, al Cheţcanilor și Copancei. Doamne, Doamne, câtă 
frumuseţe şi bogăţie! Cred că nici în rai nu găsești așa privelişte. 
Mere, perje, abricoase, chersăce, prăsade, tot ceea ce gustu-ţi 
poftește! 

Am fost eu prin multe țări și am văzut oleacă de lume. Dar 
ca la noi în Basarabia nicăieri nu-i. Ai tot ce dorești. Dumnezeu 
a fost aşa de darnic cu noi, că ne-a răsădit în colțul ista de rai de 
toate. 

Oameni buni și blajini ne-a dat, ape cu tot felul de 
înotătoare avem, ce ne mai lipsește! De aceea țin eu aşa de mult 
la Basarabia. Nicăieri nu mă simt aşa de bine ca pe pământul ei. 
Când mi-amintesc de întâmplările de acum douăzeci şi cinci de 
ani, pe care le-am trăit şi le-am dus pe umerii mei, parcă nu-mi 
vine a crede c-am fost în stare să înfrunt toate furtunile de atunci 
și până azi“. Şi zicând acestea, închide ochii și scoate un oftat 
adânc din pieptul obosit de urcuș. 

„— Tare multe au fost. Îmi amintesc cât de greu ne-a fost 
să potolim furtunile antiunioniste de atunci. Dar la Paris, când 
cu recunoașterea Unirii, mămuleană dragă, ce mai de frăsuială! 
Credeau potrivnicii că noi șuguim. Când ne-am întâlnit faţă în 
față, atunci a scăpărat și s-o luminat. Ş-atunci au văzut cu cine 
au a face. 

Am câștigat cu multe sudori lupta. Da-i vorba c-am 
câștigat-o. | 

Dar lupta ispitelor!... A bengului a mai fost şi asta. 

Eram poftit de trei ori pe zi și de cinci ori pe noapte la 
declaraţii... Mă-ntorceau cum se-ntoarce aluatul în covată. Mi 
se cerea să spun că acum douăzeci și cinci de ani a votat 
baioneta, nu conştiinţa. Şi mi se făgăduiau în schimb toate 
bunătățile lumii. Îmi curgeau sudorile cum curg şiroaiele după 
ploaie. Când mă speriau, când mă mângâiau, doar, doar, le-aș 
face pe plac. Se schimbau «binevoitorii» mai ca mănușile. Care 
mai de care era mai original în a mă ispiti. 

Dar toţi s-au ales cu nimica toată. După un șirag întreg de 
luni, au înţeles ei că moș Ion n-are două săbii în aceeași teacă. 
Şi nici conştiinţă de vânzare...“ 

Când a terminat plângerea de-a binelea, Toader Neaga îmi 
șopti lăcrămând şi el: „Bietul moș Ion, numai la Katovschi l-am 

mai văzut plângând. Acum un sfert de veac era cu totul alt om. 
Bărbat între bărbaţi...“ 

„Dar să mergem, fiindcă azi e în 27 martie și trebuie să fim 
la Chișinău“, zise moș Ion. 

Privi din nou împrejur cu același nesaț de viaţă. Faţa-i era 
iluminată ca o troiță nouă acoperită cu zinc, de la o cruce de 
drum basarabean. 

Pomim cu toţii spre Chişinău. Moș Ion mergea tot în frunte. 
După el, Toader Neaga și Cateli de la Bălţi. Toţi erau slăbiţi, dar 
fericiţi că ne-a apucat răsăritul soarelui în vârful dealului de la 
Pereval, de unde vedeam ca-n oglindă toată Basarabia. 

Aveam pentru prima dată-n viaţă această fericire. La un 
moment dat unul dintre noi se opri în loc. Ne atrase atenția că 
aude ceva. Ne oprirăm cu toţii. Erau clopotele soborului din 
Chişinău... „Tot așa sunau și acum douăzeci și cinci de ani zise 
moș Ion, după Marele Act al votării Unirii“. 

Am început cu toții a plânge... 

Mă trezii. Era ora 8,00. Perna-mi era udă de lacrimi. 

Bat clopotele. 

Un val de tristeţe îmi cuprinse sufletul când văzui prăpastia 
dintre vis și realitate... 

Era martie 1941. 


(În „Raza“, nr. 571,25 martie 1941, p. 1) 

JERTFE PENTRU BASARABIA 


Încep rândurile de față mai îndurerat ca niciodată. Parcă 
sunt electrizat. De o săptămână nu mai știu ce e noaptea şi ce e 
odihna. Toate încercările de calmare sunt zadarnice. Mai rău mă 
frământă şi mă torturează. Atât de profund m-a impresionat şi 
mă stăpânește drama vieţii eminentului dascăl basarabean 
Olaru. 

ÎI văd ca acum. Era prin octombrie trecut. Venise la 
București după nişte treburi și fiindcă ne lega o prietenie încă de 
pe vremea luptei comune împotriva anarhiei şi înstrăinării 
Basarabiei, a venit să mă viziteze la redacţie. Era abătut. Mi-a 
destăinuit lucruri importante, dar şi dureroase. În Hânceştii lui 
dragi, pe unde străjuise odinioară Mihalce Hâncu, s-a înălţat o 
statuie a lui Katovschi. Și asta nu-l putea lăsa indiferent. 
Căminul lui scump fusese transformat în club pentru Katovschi. 
Și apoi toți fruntașii moldoveni ce activaseră în căminul ce-l 
conducea prietenul Olaru se aflau la Katovschi în Chişinău. Unii 
temporar, iar alții pentru ani întregi. Când vorbea de soarta lor i 
se ridica sângele în față, şi-i țâșneau lacrimi din ochi. Se scuza 
că el e autorul moral al nenorocirii acestora. Dacă nu i-ar [i 
determinat să activeze la cămin, sărmanii ar fi avut altă soartă. 

Cu toţii suntem vinovaţi de soarta lor. Drama lor e drama 
noastră. Sau mai exacte din cauza noastră. De aceea, îmi spunea 
el foarte hotărât, este nevoie să ne jertlim pentru a-i salva. 
Spunea că-i aude mereu implorându-i salvarea. 1 se părea că, 
dacă l-ar întâlni, l-ar arde în [aţa bibliotecii căminului pentru că 

nu i-a evacuat împreună cu cărţile lor dragi. Le aude parcă 
gemetele și plânsetele... 

Nu trebuie să-i lăsăm, insista el. Vorbea hotărât şi 
emoționat. Când pronunța numele Basarabiei se lumina la față și 
se înveselea de parcă avea o avere pe care o vedea aievea. Spu- 
nea că, cu cât ne depărtăm mai mult de tragedia de la 28 iunie 
trecut, cu atât dragostea lui pentru pământul scump al Basarabiei 
revine mai intensă. Nu vede, nu aude şi nu visează decât 
Basarabia. 

ÎI priveam și mă gândeam la fenomenul stigmatizării din 
creştinism, care te face una cu Iisus Hristos. Mă gândeam la 
scena apariţiei cuielor Răstignitului de pe cruce în mâinile și 
picioarele celui ce-l iubeşte până la confundarea cu suferințele 
Lui. Mă gândeam la acei urmași ai lui Hristos care-i iubesc atât 
de puternic, încât prin carnea lor El se răstigneşte din nou. 
Sângele țâșnește din mâini şi din picioare, parcă El ar fi din nou 
întins pe crucea de la Golgota. 

Atunci am înțeles pentru prima dată în viaţă că iubirea de 
Neam merge până acolo unde rănile lui devin rănile fiilor săi. Și 
tot atunci am înţeles taina transfigurării miilor de pribegi basara- 
beni, azi liberi în țară liberă... Când ne-am despărțit, Dascălul 
Olaru mi-a spus că pentru el nu mai există nimic pe lume, decât 
Basarabia... 

Am primit după câtva timp mai multe scrisori de la el, prin 
care îmi repeta gândul şi hotărârea lui neclintită de a se jertfi 
pentru Basarabia. Socoteam că timpul, care-i cel mai bun doc- 
tor, va vindeca această rană sângerândă azi, după planul Provi- 
denţei şi fără a fi nevoie de jertfe omenești. Tot aşa cum se 
întâmplase și în trecut. 

Dar în dimineaţa sâmbetei de 8 martie, când mă pregăteam 
să mă duc să-mi pomenesc morţii rămași în Basarabia, soția lui 
Neculai Olaru m-a oprit şi mi-a anunțat tragicul deznodământ: 
cel ce jurase că se va jertfi pentru Basarabia, se ținuse de cuvânt. 
Îşi curmase firul vieţii cu convingerea că jertta lui este necesară 
pentru salvarea Basarabiei. 

Așa s-a jertfit Neculai Olaru, dacă n-a putut altfel. 

Prietene Olaru, poate că ești azi mai fericit decât noi toți. Tu 
eşti singurul care poţi călători fără opreliști pe văile și prin 
câmpiile noastre scumpe. Dacă în pelerinajul tău spre Codrii lui 
Râncu te vei abate și pe deasupra satului meu, transmite alor mei 
că nu mai pot de dorul lor. Vorbește cu toţi, fiindcă poți. Şi cu 
viii şi cu morţii. Spune-le tuturor că nu mai putem fără ei. Ne 
cheamă pământul, pe care l-am frământat cu mâinile și 
picioarele noastre obosite. Ne cheamă câmpiile desțelenite de 
plugul strămoșilor moldoveni și dealurile despădurite de răzeșii 
lui Ştefan. Ne cheamă doina calvarului nostru îndoliat şi 
schimnicii codrilor tăcuţi. Ne cheamă sângele strămoșilor și al 
părinţilor, de care e scăldat bogatul nostru pământ. 

Ne cheamă și ne cheamă cu toţii la ale noastre. 

Spune-le, frate Olarule, tuturor sătenilor cărturari că la noi 
domneşte același Dumnezeu, bun și drept, care vede și ştie toate. 
Spune-le că înecăm amarul nostru în lacrimi, pentru Marea Zi a 
Învierii ce va să vină. 

Atunci spiritul tău va veni să se bucure alături de noi și să 
proslăvească justiţia divină. 

Jertfa ta e azi, a noastră va fi mâine. 


(În „Raza“, nr. 570, 18 martie 1941) 

SĂ REVĂD BASARABIA 
ȘI APOI POT SĂ MOR 


Întorcându-mă zilele acestea de la tipogralie, obosit şi flă- 
mând, am întâlnit un înalt magistrat, care de cum m-a văzut mi-a 
luat-o înainte: „Dragul meu, bine că te văd, să-ți fac o mărturi- 
sire; de câte ori îți iau gazeta în mână, parcă am înaintea ochilor 
întreaga Basarabie. Văd pe rând toate locurile dragi în care am 
trăit atâţia ani frumoși și liniștiți, între oameni atât de buni. Mă 
Ştii că sunt regățean după naştere şi copilărie și ar fi natural să 
țin mai mult la regatul meu, în care am crescut și în care mi-am 
trăit tinerețea. Dar nu-i așa. Deși regățean după naștere, eu mă 
simt mai mult basarabean. Cunosc perfect de bine regatul cu toate 
splendorile lui. Cunosc Ardealul cu civilizaţia şi localităţile lui. 
Cunosc Dobrogea şi Bucovina cu munții ei fermecători. 

Dar drept să-ți spun, ca Basarabia nu-mi pare nici una. 
Viaţa aceea patriarhală, oamenii aceia liniștiți, blajini și 
proverbiali de primitori, nu-i voi putea uita niciodată. Apoi 
țăranul acela așezat și cu suflet curat ca o apă cristalină, nu știu 
dacă mai există undeva altul ca el. După cum mă vezi, sunt în 
pragul pensiei. N-am lăsat în Basarabia nici părinți, nici rude, 
nimic. Şi n-am lăsat nici cine ştie ce averi, dar îți mărturisesc că 
nu mi-a mai rămas în viață decât un singur ideal: «Să revăd 
Basarabia și apoi să mor»“. 

Aceeași declaraţie o aud zilnic de la atâţia profesori, profe- 
soare, avocaţi, magistrați care au trăit și au cunoscut Basarabia. 

Dar teancurile de scrisori ce le primesc zilnic din diferite 
părți ale țării, Doamne, câte lacrimi îmi storc. Și asta fiindcă 

toate îmi evocă amintiri și localităţi nespus de scumpe și de 
dragi. | 

Un prieten tipogral ardelean, ce-a muncit ca o [urnică la noi 
în Basarabia, iar azi s-a retras într-un orășel din munţii Transil- 
vaniei, îmi scrie: „Sunt mulțumit în sufletul meu că am putut 
contribui cât de puţin la luminarea [raților mei moldoveni din 
Basarabia, pe care abia acum îi înțeleg destul cât de buni și 
blânzi sunt. Deși sunt român ardelean, trebuie să mărturisesc că 
ai noștri nu sunt aşa...“ 

Mai cunosc apoi aici în Bucureşti un macedonean, care ori 
de câte ori mă întâlnește și începem să vorbim de Basarabia, 
plânge ca un copil. Şi doar n-a lăsat bietul om nici o avere acolo. 

Toţi însă sunt legaţi de Basarabia, se declară public basara- 
beni. Aceștia sunt cei care au venit în Basarabia, s-au identificat 
cu durerile, aspiraţiile şi bucuriile ei, iar azi poartă în suflete 
alături de noi nostalgia provinciei încătușate. 

Când oameni în vârstă, nebasarabeni după naștere, îţi 
declară că singurul ideal ce le-a mai rămas este să se întoarcă, să 
moară în Basarabia, este mai mult decât impresionant. Fiindcă-i 
vedem identificaţi cu noi. Iar când îi vedem taxaţi „basarabeni“, 
sau „refugiați“, alături de noi, ne încurajează enorm. 

Și dacă dorința voastră, fraţilor basarabenizaţi, este să 
revedeți Basarabia măcar o dată şi apoi să muriţi, care credeţi 
că-i a noastră? Fiindcă noi avem acolo morminte, avem părinţi 
și avem fraţi, despre a căror soartă nu știm nimic. Pe mulţi îi 
avem în închisori și ne imploră în visele ce ne trezesc noaptea 
să-i salvăm! Avem acolo glasul sângelui care ne cheamă! Avem 
totul acolo și nu putem salva nimic. 

E îngrozitor de dureros! E sfâșietor! 

De aceea singurul nostru ideal este să nu murim, pentru a 
revedca Basarabia noastră iubită şi a ne jertfi pentru ea, până la 
unul! 


(În „Raza“, nr. 558, 7 decembrie 1941,p. 1) 

PLECÂND DIN BASARABIA 


După şase săptămâni de zbucium, de nopţi nedormite și de 
încercări supraomeneşti de a ne transplanta de la ceea ce a fost 
la ceea ce este, ne reluăm ocupațiile şi mersul pe drumul părăsit 
temporar, din motive independent de voinţa noastră... 

Pomim deci din nou la lucru, după o încercare atât de 
dureroasă, încât nu știu dacă s-ar găsi penița care să poată 
aşteme pe hârtie tot ceea ce sufletul nostru zdrobit de durere a 
trebuit să îndure. Atât a fost de groaznică această încercare, 
încât n-ajung cuvintele pentru a o exprima. Nici azi nu ne putem 
încă reveni. Ne aflăm parcă sub impresia unui vis. Nu ne vine a 
crede că toate aceste lucruri au avut loc în timp şi spațiu. 

Mărturisesc sincer că adesea încep să-mi depăn firul aminti- 
rilor spre a mă verifica; poate nu-i reală această tragedie. Dar 
zadarnic! Mă văd în gara Chişinău cu copilașul de mână, între- 
bându-mă repetat, „unde mergem, tăticule?* şi „de ce plâng 
toți? Cine a murit?“ Văd apoi trenul pornind în hohotul de plâns 
al sutelor de călători fugari. E un plânset mai ceva ca la moarte. 
Deasupra tuturor însă, aud suspinele sfâşietoare ale lui moş 
Dumitraşcu din Ovidiopol-Odeva, ce se refugiază pentru a doua 
oară. 

Văd apoi cum ne despărțim de gara Chişinău în plânsete 
extraordinare, pentru ca peste trei minute să trecem pe lângă 
biscrica Mazarachi, ctitoria lui Vasile Lupu-Vodă, unde 
întâlnim pe preotul Păduraru binccuvântându-ne, îmbrăcat în 
odăjdii, cu fața scăldată în lacrimi. 

Ne apropiem de pietrăriile Ghidighiciului, unde Chișinăul 
s-ascunde în urma noastră, pentru a nu-l mai putea privi. E o 
scenă îngrozitoare. Toţi plâng și se vaită ca-n faţa ghilotinei. 

„O, scumpe Chișinău, când te vom mai revedea“, a strigat 
cineva din mulțime. Şi toți izbucnesc din nou în plâns, de ţi se 
rupe inima... 

La gările ce urmează ne coborâm să rupem iarbă, flori, tot 
ce găsim, pentru a le păstra ca amintire. Dar peste trei ore ajun- 
gem la Ungheni. Aici e punctul de graniță. Gândul că peste 
puține clipe vom părăsi pământul scump al Basarabiei, ne 
omoară, nu alta. Toţi suntem buimaci. Nu ne găsim locul. Câţiva 
dintre noi coborâm, ne închinăm spre răsărit și, îngenunchind, 
sărutăm pământul sfânt scăldat de lacrimile ce nu mai încetează 
să curgă. Momentul e unic şi indescriptibil... Plâng copiii, 
bătrânii, plâng, cei ce plecăm, cei ce rămân, plânge parcă și 
natura. 

În sfârşit, trenul pomește peste câteva momente; suntem pe 
podul de peste „râul blestemat“. Am vrea parcă să-l secăm 
pentru a nu mai auzi de numele lui. Geamurile vagoanelor se 
deschid și gemetele plânsetelor țâșnesc ca dintr-un cuptor. E o 
privelişte ce nu o pot reda, fiindcă e sfâșietor de dureroasă. 

Ei, toate aceste scene îmi revin zi şi noapte, oricât aş vrea 
să le îngrop în lumea viselor sau să le trec după perdeaua uitării. 
Nu mă pot despărţi de ele. La lucru, pe stradă, la masă, peste tot 
sunt urmărit de toate aceste chinuri, ca de un coșmar. Și cu cine 
mă-ntâlnesc, toţi îmi spun la fel. Colaboratorii mi-au dat 
manuscrisele pătate de lacrimi. Unii însă au renunţat să scrie, 
fiindcă — deși foști demnitari, deci trecuţi de vârsta 
impresionabilității — ori de câte ori încearcă să scrie despre 
Basarabia, îi podidește plânsul. Durerea amestecată cu revolta 
nu le permite să lucreze. Şi starea asta e generală, fiindcă este în 
ordinea normală a lucrurilor. Sunt stări pe care le constaţi fără a 
le putea explica. 

Dar ajung zilele de durere şi amar! E timpul să trecem de la 
static la dinamic. Cei veniţi în ţară şi primiţi cu atâta drag și 
căldură de fraţii de aici, avem datoria să muncim zi și noapte 
pentru binele și fericirea acestei țări, fiindcă de fericirea ei 
depinde fericirea noastră şi a celor pe care i-am lăsat şi a căror 
soartă trebuie să ne preocupe în gradul cel mai înalt. Să nu uităm 
o clipă că noi suntem una cu cei rămași sub jug străin, fără voia 
lor, fiindcă suntem os din oasele şi sânge din sângele răzeșilor 
lui Ştefan-Vodă. Și-avem veșnic în conștiință că acolo zac 
osemintele părinţilor și ale străbunilor, care ne ordonă să le 
redăm libertăţii. Pământul acela e udat de sângele albit de oasele 
alor noștri. Şi oricât ar fi de aspră vitregia vremurilor, sângele 
apă nu se face. 

De aceea, munca noastră cotidiană trebuie închinată acestui 
ideal. Interesele personale trebuie subordonate celor generale. 
Să închinăm tot ce avem scumpei noastre Basarabii: trupul, 
sufletul, viaţa noastră întreagă. Să credem cu putere în biruința 
zilei de mâine. Să ne unim cu toții într-un gând și într-un cuget, 
dezbrăcându-ne de tot ce-a putut să ne separe până ieri. 

Să fim părtaşi cu toţii și la bucurii și la dureri. Să ștergem 
cu buretele uitării tot ce-a fost, pentru a începe o viață nouă. Toţi 
cei veniţi să fim gata, pentru a ne reîntoarce oțeliți și hotărâți. 

Asta-i prima și suprema noastră datorie. După cum ne sună 
și acum în urechi îînpușcăturile bandelor evreieşti, ce ne-au 
petrecut din satele și târgurile noastre băștinașe, aşa să ne sune 
porunca de a fi numai în serviciul Patriei îndoliate, părinților și 
fraţilor îngenuncheați. 

Sună ordinul de mobilizare a conştiințelor pentru a pomi 
ofensiva împotriva defetismului, fără nici o ezitare. 

Toţi la datorie, pentru a îi părtaşi cu torii la sărbătoarea ce 
se pregătește. 


(În „Raza Basarabiei“, an. X, nr. 546, 18 august 1940, p. 1) 

„NU TE PUTEM UITA...“ 


Nu te putem uita, Transilvanie dragă, fiindcă ești aleasa 
sufletului nostru. Munţii tăi sunt șira spinării Neamului nostru, 
după cum depresiunile tale sunt leagănul descălecătorilor noștri. 
Şi nici nu te putem vinde, fiindcă pământul tău, ca şi al surorilor 
tale, e semănat cu martiri. Nu-i vale sau colină pe albia sau 
creasta căreia să nu odihnească casele unui frate de sânge și 
credință, devenite moaşte pentru Neamul cel mai bogat în jertfe 
pe altarul mărturisirilor naționale. Nu ne putem despărţi nici în 
gând de plaiurile tale, fiindcă-s ale noastre, provincie martiră. 
Graiul tău e graiul nostru, scumpă Transilvanie. 

Tara ne-a devenit valea sfântă și cetatea mormintelor de 
eroi, ale căror moaște odihnesc azi în depărtări de stepă, pentru 
a răzbuna încălcările trecutului. Suntem legaţi de tine, cum și tu 
eşti legată de noi — indisolubil. Legătura dintre noi e veșnică, 
fiindcă-i sfinţită cu sângele celor ce au crezut cu foc în 
permanenta integrității noastre naţionale. 

Parantezele paginilor din istoria martirismului nostru naţio- 
nal n-au format niciodată un tot, fiindcă parantezele rămân tot 
paranteze, oricât ar încerca făuritorii lor să suprime înțelesul 
paginilor legate în fraze clare ca apa de izvor şi neclintite ca 
piatra de hotar. Ceea ce-i scris cu sânge nu se poate şterge cu 
cerneală. Tot ce-i zidit pe nedreptate și lăcomie se risipește, 
fiindcă are temelie falsă. Or, Istoria noastră, dragă Transilvanie, 
e un lanț neîntrerupt de jertfe, lacrimi, scrâșniri din dinți și 
sânge. Pământul pe care ne-am născut ca neam, pe care l-am 
curăţit de fiare și păduri, pe care l-am întors palmă cu palmă, 

l-am străjuit cu arme, crucile şi mormintele celor ce se odihnesc 
aici de veacuri, nu poate şi nu se poate să nu ne aparţină. Noi 
suntem cei ce am lost şi vom rămâne fiindcă noi am scris cu . 
vieţile noastre istoria civilizaţiei pe aceste plaiuri. Noi am des- 
coperit bogăţiile acestui pământ, [iindcă nouă ne-a hărăzit Cel 
de sus să-l stăpânim. Oricâte încălcări am cunoscut în trecutul 
nostru scăldat în sânge, când rănile şi-au strigat durerile în [aţa 
tuturor, am rămas neclintiți ca şi brazii [alnicilor tăi munţi. De 
la răsăritul și până la apusul Irontierelor noastre etnice ne-am 
cântat istoria în vers de doină şi ne-am croit drumul destinului, 
sfărâmând zăbrelele robiilor. Fiindcă, dragă Transilvanie, istoria 
ta e și istoria noastră, a celor dinspre Soare-Răsare. Același 
pahar l-am sorbit cu toții. Dar și unii şi alții au rămas aceiași în 
credință, în grai, în adorarea Dumnezeului părinților noştri, 
fiindcă suntem un trup și un suflet — cel româncsc. 

Nici o cămașă de forţă din lume nu ne-a schimbat și nu ne 
va schimba [irea. Fiii tăi, dragă Transilvanie, şi-au câștigat 
diamantul dârzeniei și al dinamismului, care nu va fi luat de la 
dânșii. Este secretul menţinerii nealterate a ființei noastre 
naționale. Oricât ar încerca alţii să ne dezrădăcineze, nu vor 
reuși, fiindcă deasupra armelor şi a convențiilor, deasupra isto- 
ricilor și a juriştilor, tronează autorul suprem al istoriei și drep- 
tății: Dumnezeu care ne-a ocrotit şi care nu şi-a întors [aţa de la 
NOI. 

Sub stindardul dreptății am luptat și ne-am [ăurit dreptatea 
noastră, care va rămâne în picioare atât timp cât vom exista pe 
glob. Noi n-am cerșit argumente de la sofistica neputincioasă 
pentru a dovedi întâietatea venirii şi continuitatea stăpânirii pe 
acest pământ, [iindcă argumentele ne sunt monumentele, 
temeliile cetăților, stăpânitorii și secerătorii lanurilor ce se întind 
peste tot pe unde auzim grai și simțim suflet românesc. 

Noi suntem una cu tine, Transilvanie, atât cât vorbim 
aceeași limbă, ne bate aceeași inimă şi îngenunchem în [aţa 

aceluiași Dumnezeu. Ne eşti scumpă și dorită alături de celelalte 
surori, fiindcă ești trup din trupul Țării-Mame. 

De aceea nu te putem uita şi nu te putem vinde, oricât de 
zâmbitoare ne-ar fi zorile și oricât de comode scaunele, fiindcă 
suferinţa ta e şi a noastră și dorul convieţuirii tuturor fraților sub 
brațul ocrotitor al Țării-Mame ne e comun. 

Nu-i român care să nu te iubească și să nu te dorească, 
iubită Transilvanie. Nu-i român care să nu împărtășească 
necondiționat idealul suprem al tuturor fiilor tăi. Ţi-am auzit 
totdeauna suspinele şi ţi-am surprins bucuriile. 

Nu-i zi, nu-i ceas, nu-i clipă, în care adevărații fii ai 
Tării-Mame să nu se gândească sincer la tine, identificându-se 
cu durerile și bucuriile fiilor tăi și fraților noştri. 

Basarabia noastră dragă, sora ta de sânge, de suferință și 
jurământ de a fi veșnic în casa Țării Mame, te iubeşte cu aceeași 
putere ca și noi. 

De aceea niciodată ca acum n-ai fost cântată mai frumos și 
nu ţi s-au închinat poeme mai dinamice. Adevărul că suferința 
înalță, înnobilează și solidarizează pe toți fraţii în același gând și 
aceeași voință, se confirmă acum mai mult ca oricând. 

Basarabia dezrobită, cu rănile încă nevindecate de pe urma 
iataganului moscovit, îți primește pe cei mai tineri dintre 
cântăreţi cu legendara-i ospitalitate românească, fericită că 
poate participa efectiv la sărbătoarea în onoarea ta. 


(În „Raza“, an. XIII, nr. 670, 13 iulie 1943, p. 41) 

CE VREM ? 


Am asistat zilele acestea la o consfătuire a mânuitorilor 
scrisului și a reprezentantului autorității din acest colţ de ţară. A 
fost mai mult decât o consfătuire. Au fost ore de mărturisiri 
reciproce. Au spus şi unii și alții ce au pe suflet. Deci a fost o 
convorbire sinceră de la om la om şi de la suflet la suflet. Dar 
mai presus de toate a fost o mărturisire a sufletelor românești, 
închinate luptei pentru mai binele neamului de pe aceste 
meleaguri. Deci o spovedanie a celor ce luptă pentru ridicarea 
Basarabiei nașterii și copilăriei noastre. 

Am mărturisit şi unii și alții că iubim Basarabia pentru 
frumuseţile cu care a înzestrat-o Dumnezeu. O iubesc pentru 
sufletul ei românesc și pentru virtuțile alese ale fiilor ei. 

„Basarabia este mai frumoasă și mai bună decât se 
Cunoaște““ — a declarat reprezentantul autorității. Și mărtu- 
risirea ne-a mers drept la inimă, fiindcă și noi la fel credem și 
propovăduim. 

De când am pus mâna pe condei, mărturisim într-una acest 
adevăr fiindcă l-am cunoscut nu numai cu mintea, ci și cu inima. 
În sângele nostru clocotește și azi revolta părinților dispreţuiți 
de străinul venetic și obligați să tragă apăsătorul jug al robiei. Pe 
spinările încovoiate ale bătrânilor noștri se mai văd și azi urmele 
cnutului și tăieturile harapnicului miliției moscovite. 

Ei, noi vrem să dispară nu numai urmele, ci și amintirea 
acestor semne ale robiei. Noi vrem ca fiii acestui colţ de ţară 
să-şi iubească neamul mai mult decât își iubește fiul mama. 

Fiindcă noi ştim că numai iubirea poate vindeca şi îndrepta 
toate. 

Ura n-a făcut altceva în scurgerea istoriei decât să înveni- 
neze, să mineze şi să distrugă. lubirea-i de la Dumnezeu, pe 
când ura-i de la diavol. Numai un bezbojnic de teapa lui Stalin 
a putut să ridice ura la rangul de virtute și să ţipe de pe tronul 
țarilor ca poporul rus să urască și să distrugă totul. Noi avem alt 
suflet, alt crez și altă natură. Noi ne declarăm fii ai dragostei, 
fiindcă Dumnezeu e dragoste. Deci nu vedem încetățenirea 
binelui și a fericirii pe pământ decât prin dragoste. 

De aceea iubim Basarabia și declarăm că subscriem să 
înfruntăm toate riscurile acestui păcat. 

Mi-a obiectat cineva că nu numai eu iubesc Basarabia. Ar fi 
o nenorocire s-o iubesc numai eu. Ș-apoi n-am avut niciodată 
pretenţia că eu o iubesc mai mult ca alții. Fiindcă sunt atâţia fraţi 
care au murit cu numele Basarabiei pe buze, luptând la 
dezrobirea ei. 

Aceștia sunt martirii Basarabiei, în faţa osemintelor cărora 
ne închinăm cu evlavie și până la înălțimea unde s-au ridicat ei 
nu îndrăznim nici ochii să ni-i îndreptăm. 

Dar eu nu simt o fericire mai mare decât atunci când aud și 
constat că cineva iubeşte Basarabia. Nu ştiu ce aș fi în stare să 
fac atunci. 

Noi, cei grupaţi în jurul tribunelor scrisului în slujba 
provinciei noastre, am avut aranjamente în inima ţării. Am fost 
încadraţi în minister, de unde nu ne lăsau să venim. Am avut 
situaţii materiale înzecit mai bune. Dar am avut și situații 
morale. Ori de câte ori era vorba de Basarabia, ni se cerea 
cuvântul. În timpul refugiului creaserăm situaţii și nume, fiindcă 
atunci am dus peste tot faima Basarabiei noastre dragi, reuşind 
s-o infiltrăm multora în inimi. Dar dorul de Basarabia şi 
dragostea de fiii ei şi fraţii noştri au fost mai puternice decât 
toate. 

Am părăsit totul și-am venit și ne-am sălășluit între 
dărâmături, [iindcă așa ne-a poruncit dragostea de pământul din 
care ne tragem viaţa. 

La întrebarea „ce vrem“, noi răspundem răspicat: 

Vrem o Basarabie [rumoasă ca grădinile ei de pe Valea 
Nistrului şi merele domneşti de pe creasta dealurilor Corneștilor. 

Vrem o Basarabie veselă ca păsările din codrii ei voievodali. 

Vrem o Basarabie cunoscută de toată suflarea românească. 

Vrem o Basarabie cu o atmosferă de [rățietate ca în cea mai 
intimă familie patriarhală. 

Vrem o Basarabie în care dragostea să topească orice urmă 
de separație între frați. 

Vrem o Basarabie cu un țăran mândru ca stejarii codrilor ei 
seculari. 

Vrem o Basarabie fără Prut spre apus și fără semnele fostei 
frontiere. 

Vrem o Basarabie despre care și în care să nu auzim decât 
bine și mulțumire. 

Vrem o Basarabie ca un lan plivit de toate buruienile străine 
şi vătămătoare. 

Vrem o Basarabie așa cum o vedem în scrisul şi în visurile 
noastre. 

Vrem o Basarabie din care să dispară tot ce ne-a fost adus 
de vânturi și-i străin de sângele, sufletul, crezul și vrerile 
noastre. 

Vrem o Basarabie a noastră și numai a noastră, a românilor. 

Vrem ca tot ce-i bine, adevărat și frumos să se sălășluiască 
pe meleagurile noastre. 

Vrem în Basarabia numai zile de pace, în care viața să 
gâlgâie ca apa de izvoare spre văile tăcute de la poalele munţilor. 
Vrem ca între noi să nu mai [ie decât [lori și armonie. 

Vrem integrarea definitivă a tuturor iilor neamului în 
spiritualitatea Țării. 

Vrem ca toţi să luptăm până la ultima suflare, pentru 
apărarea patrimoniului nostru naţional, câștigat cu prețul vieții 
de părinţii părinților noștri. 

Vrem 0 ţară nouă, izbăvită pe veci de orice ameninţare din 
afară. 

Vrem numai binele neamului nostru. 


(În „Raza“, an. XIII, nr. 661,9 mai 1943,p.1) 


GENERAȚII BASARABENE 


Basarabia a avut istoria ei aparte. Durerile și bucuriile fiilor 
ei au avut alt glas și alt răsunet decât ale fraților din restul ţării. 

Şi asta pentru că altele au fost condiţiile de viață socială și 
politică a Basarabiei și altele ale restului ţării. Acolo a fost 
înrâurirea Apusului, aici a Răsăritului. Acolo s-au încrucişat 
interesele imperialiste ale tuturor puterilor europene, din cearta 
lor câştigând neamul nostru, aici a apăsat o singură putere cu un 
Singur scop și interes: deznaţionalizarea răzeșilor și mazililor 
moldoveni. Acolo s-a înregistrat o întrecere în a acorda libertăţi 
de dezvoltare românilor, aici s-a produs apăsarea sistematică şi 
conștientă a unei puteri atotstăpânitoare. Acolo a fost o viaţă în 
continuă fierbere, ciocniri de ideologii și de influenţe politice, 
aici a fost o viaţă de mormânt. Cultura era pentru străbunicii 
noştri un fel de doctorie acordată cu zgârcenie numai unor 
fericiți, aleşi de ochiul stăpânitorului atent la scopul final ce-l 
urmărea: deznaţionalizarea. De aceea, vechea clasă boierească 
din Basarabia a fost înstrăinată în mare parte. Dacă nu etnic, 
măcar spiritual, lupta a fost câștigată de stăpânirea de ieri. Şi de 
aceea, lupta unui partid de boieri, ca a celui al lui Casso, pare azi 
titanică. Fiindcă ei n-aveau să se lupte numai cu sclavii, ci în 
primul rând cu ai lor. Şi atunci cântarea zorilor pe care o aştepta 
neamul, n-o putea executa generaţia boierească înstrăinată în 
parte, ci generaţia ridicată de la țară. De aceea Sfatul Ţării se 
compunea aproape numai din oamenii plecați de la sate. 

Toţi fruntașii vieţii noastre naţionale din veacul XX erau 
ridicaţi de la sate. Din generaţia Unirii, ca şi din cea 

premergătoare actului de la 27 martie 1918 au fost ridicaţi de la 
plug. De aceea şi dârzenia cu care a fost susținut steagul 
idealului nostru național a fost mai mare. 

Din păcate însă, nici generaţia Unirii, nici cea premergă- 
toare Unirii şi nici aceea de după Unire n-au avut unitate de 
concepții și de acțiune socială și națională. Așa i-a fost sortit pă- 
mântului acestuia al Basarabiei să nu cunoască omogenitate de 
concepții și acțiuni pe teren social, politic, cultural și național. 
Și aceasta a simţit-o și masa populară, care îşi trăia viața după 
tonul dat de clasa luminată. 

Generaţiile basarabene au admis infiltrări străine de 
organismul lor etnic, de idealul lor naţional și social, şi s-au 
divizat. Acei ce au pătruns în altarul diriguirii generaţiilor 
basarabene au ştiut să aţâțe pe unii contra altora, să însămânțeze 
ura și dezbinarea între ei, să-i determine să fărâmițeze solida- 
ritatea necesară pentru buna propășire a provinciei care a 
cunoscut cea mai diabolică robie, să împroaște cu noroi unii 
contra altora. Basarabia cunoaşte lupta dintre frați mai crâncen 
decât toate provinciile surori. 

De aceea generaţia de azi n-a avut înaintași. N-am avut de 
la cine lua exemple de solidaritate culturală, socială şi 
națională. Fiindcă n-aveam decât câțiva fruntași care ne-au 
înțeles, îndrumat și ajutat în zbuciumul nostru. Când ne zbăteam 
pentru idealurile noastre ce le descopeream sub praful cărților şi 
al cronicarilor, în care găseam fapte eroice scrise cu sânge, 
n-aveam decât foarte puţini duhovnici în ale naționalismului 
pornit din inimă și conștiință românească basarabeană. Când ne 
duceam să le cerem îndrumări și susțineri în lupta pentru 
învierea poporului românesc din Basarabia și debarasarea de tot 
ce-i străin și înstrăinat, forța ocultă pătrunsă şi instalată la 
conducerea vieții publice basarabene îi îndemna să ne ceară 
înrolarea sub anumite steaguri cu anumite scopuri. Pe toți i-am 
refuzat şi toți ne-au lăsat să ne zbatem singuri, cu bărcile pe 
valuri fără cârmaci. Am bătut la uși, dar aproape toate ne erau 

ferecate. Am ridicat glasuri spre ajutorări, dar toate au răsunat în 
pustiu. De aceea a trebuit să ne atașăm de persoane izolate care 
avuseseră și mai aveau aceeași soartă ca şi noi. 

Sau a trebuit să trecem, departe, granițele provinciei și să ne 
considerăm fiii adoptivi ai creatorilor de curente culturale şi 
naționale, care ne-au cercetat la noi acasă, au înțeles sufletul 
basarabean și ne-au ajutat să-l facem cunoscut țării și neamului. 
Acolo am aflat și învățat multe. 

Dar tot acolo am plâns în intimitatea noastră că n-am avut 
asemenea deschizători de drumuri pe plaiurile Basarabiei 
noastre dragi, care să ne împărtășească testamentele generaţiilor 
ce închiseseră ochii cu dorinţa de a-şi vedea strănepoții jucând 
hora împreună cu toţi cei ce au același grai, mărturisesc acelaşi 
crez, au în vine acelaşi sânge şi se trag din acelaşi trunchi. 

Deplângem, împreună cu cei câțiva înaintași ce au stat 
alături de noi, că n-am avut parte de alte vremi și alte generaţii 
care să ne lase alte moşteniri decât cele pe care le primiserăm. 

Dar, suferind şi suspinând, am jurat să creăm și să lăsăm 
generaţiilor ce vor urma alt testament și altă credință în puterea 
şi drepturile neamului nostru. Să-i făurim alte drumuri și să nu-i 
mai dăm prilejul la vărsări de lacrimi, de care n-am fost scutiți 
noi. 


(În „Raza“, an. XII, nr. 624, 26 iulie 1942, p. 1) 

OSPITALITATE FRĂȚEASCĂ 


Ospitalitatea basarabeană este proverbială. Fiindcă nu-i sat, 
nu-i cătun sau casă pe acest pământ binecuvântat de Dumnezeu, 
unde călătorul să nu găsească bunăvoință, braţe deschise şi masă 
întinsă. N-o fi având țăranui basarabean meniuri bogate, 
maniere elegante și palate luxoase. Dar are inimă largă şi se 
bucură sincer ori de câte ori îi calcă cineva pragul. 

Basarabeanul nu ştie să primească răsplată pentru găzduirea 
oaspeţilor. Dar nu te lasă cu una cu două, când ai intrat în casa 
lui, până nu gușşti din ale mesei şi până nu cinstești un pahar cu 
băutură. Refuzul e considerat drept jignire adusă gazdei. 
Totdeauna te primește în „casa cea mare“ şi te pofteşte să te 
odihnești de oboseala drumului în liniște și siguranță; te face să 
simți că nu deranjezi și nu te deranjează. 

Îţi pune pe masă tot ce are din roadele mănosului nostru 
pământ și-ți cere doar atât: noutăți din lumea mare. Încolo îţi dă 
totul. Este al tău cu trup și suflet. Ascultă cu bunăvoință și caută 
cu o atenţie impresionantă să nu duci lipsă de nimic. Ţi se 
adresează de cele mai multe ori cu dulcele cuvânt „matale“. 
Oricine ai fi. Iar la plecare are gospodina grijă să nu ieși cu mâna 
goală din casa ei. Și toate ţi le dă în dar, fiindcă țăranul nostru 
nu ştie să comercializeze ospitalitatea. 

Aceasta-i caracteristica specifică a basarabeanului nostru. 
Și mărturisesc sincer că în dimineaţa de 28 iunie 1940, când ne 
despărțeam dramatic de provincia în care ne-am născut din 
neam în neam, în care am trăit anii de aur ai tinereţii și copilăriei 
noastre şi jurasem ca tot aici să ne odihnim osemintele, credeam 

că n-o Să mai întâlnim bunătate și ospitalitate ca acea din satele 
basarabene. În plânsetele sfâșictoare de la Prut, nu o dată am 
pronunţat: „Basarabie, Basarabic, unde-ţi rămâne ospitalitatea, 
blândcțea și inima bună ca pâinea caldă a ţăranului tău!!“ Şi n-a 
fost pribeag, care să nu fi pronunţat aceste cuvinte din inimă. 
Fiindcă toţi simţiseră mireasma ospitalităţii basarabene şi 
căldura sufletească a ţăranului nostru. 

Dar nu ştiu cum, credeam atunci că, luându-ne crucea 
bejeniei, pribegi vom rămâne pentru totdeauna, prea ne fusese 
zugrăvit fratele de dincolo în culori negre și prea era zgârcit și 
cu inima crâncenă. Un om care nu-ți mai oferă nici cea mai 
primitivă ospitalitate. Deci un om cu care nu poţi duce viaţă. 
Așa ne fusese prezentat românul de dincolo şi așa îl credeau 
mulţi. Fiindcă nu-l cunoscuserăm. De aceea, mai ales cei ce se 
refugiaseră cu căruțele, nu îndrăzneau să se apropie de sate sau 
să ceară găzduire. Și ce tablou, împotriva tuturor așteptărilor, nu 
li s-a înfățișat: femei cu doniţe cu lapte, cu pâine caldă, cu 
brânză, cu tot ce aveau, ieşind în calea convoaielor de pribegi. 
Oameni care ne îmbrăţişau și plângeau cu noi drama Basarabiei 
îndoliate. Oameni care ne aminteau pe basarabeanul rămas 
înlemnit la auzul cedării, fiind legat de pământul pe care Ştefan 
de la Putna i-l dăduse răzeșie. 

Parcă toţi ne așteptau peste tot. Nu era gară pe tot întinsul 
țării, în care să nu fi ieșit măicuţele cu daruri, însoțite de 
tineretul şcolar venit în vacanță. 

Lacrimile durerii ne erau îndulcite de primirea ca-n povești 
pe care ne-o făceau cei ce se identificaseră cu soarta noastră. Iar 
când am ajuns în inima ţării, ne-a fost dat să cunoaștem 
adevăratul chip al fratelui de sânge şi de credință. Acolo am 
văzut, pentru prima dată, traducerea în faptă a poruncii creştine: 
„Cine are două haine, să dea una celui ce n-are“. Îmbrăcăminte, 
încălțăminte, albituri, lenjerie, rezerve de mâncare, bani etc. 
Toate curgeau ca dintr-un izvor fără sfârşit. 

N-a existat asociaţie, societate, întreprindere particulară sau 
de stat, care să nu fi sărit în ajutorul nostru. 

Copiii refugiaţi fără părinţi au fost înfiaţi, îmbrăcaţi din cap 
până-n picioare. Li s-au dat burse, au fost înscriși la orice școală 
doreau. Zeci de mii de refugiaţi basarabeni au mâncat gratuit și 
au locuit în hoteluri gratuit multe luni de zile. La școala Ciovicăi 
din Bucureşti se împărțea darul pe care Țara îl oferea celor rupți 
din inima Basarabiei și plecați în necunoscut. 

Nu mai vorbim de cei aciuaţi prin satele de-a lungul și de-a 
latul țăni. i | 

Peste tot au întâlnit aceeași căldură, aceeași inimă de frate 
și aceeași ospitalitate. Am primit la redacţia acestei tribune mii 
de scrisori de la fraţii pribegi, în care mărturiseau că dacă n-ar fi 
dorul de pământul nașterii și de osemintele străbune, nu s-ar 
simţi refugiați. Atâta bunăvoință și dragoste au întâlnit la fraţii 
din Țara-Mamă, că nu le vine a crede. 

„Abia acum am cunoscut noi adevărata Țară“ — scriau 
refugiații la tribuna lacrimilor și a mângâ:ierilor reciproce. 

De aceea, dacă refugiul a fost o dramă, el a fost și un bine, 
fiindcă a prilejuit cunoașterea adevăratei Ţări. 

Şi de aceea, datori suntem astăzi să răsplătim pe cei ce 
ne-au primit, ne-au găzduit și ne-au iubit, cu aceeași răsplată. Iar 
când satul de la poalele munţilor Olteniei şi-a oprit zidirea 
școlii, jertfind pentru fiii Basarabiei, să ne conformăm poruncii 
liturgice: „Ale Tale dintre ale Tale“. Fiindcă numai aşa vom 
dovedi că ne iubim și că știm să răplătim iubirea cu iubire. 


(În „Raza“, an. XIII, nr. 646, 24 ianuarie 1943, p.1) 

ARDEALUL ȘI BASARABIA 


Două provincii istorice asemănătoare. Cu pământ scăldat în 
lacrimi și sânge; cu văi și dealuri brăzdate de munți formați din 
oase de martiri. Cu fii căliți în lupte și rămaşi falnici ca stejarii 
codrilor la atacurile de înstrăinare. Cu doine de dorul libertăţii și 
cu imnuri de proslăvirea belşugului mănoaselor câmpii. Cu 
drumuri străjuite de troițe ridicate în cinstea aceluiași 
Dumnezeu, la umbra cărora îngenunchează aceleaşi mame 
gârbove de greutatea anilor și cu fețele zbârcite sub povara 
amarei vieţi de robire. 

Le-am cunoscut pe amândouă, fiindcă sunt din același 
trunchi. Pe pământul uneia mi-am deschis ochii în viaţă, iar pe 
al celeilalte l-am cutreierat în lung și-n lat, pentru a descifra 
cântecul lui Goga și a cunoaște țăranii lui Coşbuc. Peste tot am 
întâlnit același suflet bun, aceeași inimă largă, acelaşi zâmbet 
binevoitor și același grai ca aburii ce se ridică din pâinea scoasă 
din cuptor. Când am pășit pe pământul binecuvântat al 
Transilvaniei, străbătând munţii Bucovinei și pe ai Ardealului 
de nord cu încântătorul „țug“, îmi părea că visez. Din înălțimea 
Măgirei am privit, ca din slava cerului, minunatul peisaj ce se 
deschidea ca într-o carte, mărturisind că totu-i făcut de mâna lui 
Dumnezeu. Şi-i făcut înadins parcă pentru desfătarea ochiului şi 
mângâierea încercatului suflet omenesc. Dar păstorii din 
creștetul munţilor, Doamne Dumnezeule, cât de aproape mă 
duceau ei cu mintea spre ieslea Bethleemului... Acolo am putut 
avea pentru prima dată în viață imaginea îngerilor ce cântau în 

noaptea Naşterii „Slavă întru cei de sus Lui Dumnezeu și pe 
pământ pace, între oameni bunăvoire“. 

Şi tot acolo am înțeles taina istoriei noastre și realitatea 
descălecării voievozilor întemeietori de ţară nouă. 

lar când am coborât pe Bistriţa Năsăudului, patria lui 
Coşbuc și leagănul mitropolitului Basarabiei, Gavril 
Bănulescu-Bodeni, mi-am dat seama de tainica legătură a 
sufletului basarabean cu locurile fermecătoarei Transilvanii. 
Dacă aerul munților îmi întărea plămânii, atmosfera familiară a 
Bistriţei îmi umplea sufletul de bucuria regăsirii istorice. 

Graiul și cântecul păstorilor din Munţii Bistriţei îmi 
întăreau dovezile minţii, iar blândeţea lor pe ale inimii, care-și 
vorbea în sinea sa de legăturile de sânge și de trecutul comun al 
fiilor neamului, născuți în sânge şi lacrimi. 

Am ascultat seara cavalul și mi l-am amintit aidoma pe al 
lui Moș Florea Ciobanu din satul copilăriei mele. I-am ascultat 
sfatul și am recunoscut în el înțelepciunea aceluiași iscusit 
mânuitor al încrestăturilor pe răboj ca și în Moș Florea al meu. 

M-am urcat apoi spre Sighetul Marmaţiei ș-am găsit pe 
atunci, vremea dezmăţului politic, scris pe frunţile scăldate de 
sudoare ale maramureșenilor: „Munţii noștri aur poartă, noi 
cerșim din poartă-n poartă“. 

Domnea și pe atunci atotputernicia străină: a fiilor lui Iuda. 
Dar în satele de la poalele și de pe coastele munţilor am găsit 
dârzenia geniului românesc şi încrederea în viitorul neamului 
stăpân dintru început pe aceste meleaguri. 

Pe aici am găsit urmele legendarului Dragoș și pe ale lui 
Bogdan strămoșul, al căror zbor din creasta munţilor l-am cântat 
pe băncile de la școala primară. Am coborât apoi pe Sătmar, 
Oradea şi Cluj, și m-am simţit așa de acasă ca și-n lunca 
Nistrului. 

Când am vizitat mai târziu mormântul profetului de la 
Ciucea, m-am regăsit parcă la Putna și la Căpriana Lăpuşnei, 
lângă blagoslovitele oseminte ale mitropolitului Bălănescu. 

lar când în 1940 ni s-a tăiat în carne vie, despărțindu-ne de 
Basarabia și apoi de Ardeal, am simțit iataganul înjunghiin- 
du-nc. Dar tot atunci am auzit șoapta profetică a instinctului 
naţional şi a dreptăţii cereşti, prin gura poetului: 

„Nu te putem uita, nu te putem vinde, Transilvanie!“ 

Şi când mai târziu am pornit marșul în istoric, cu Mareșalul 
în frunte, și ne-am revăzut iarăşi în Basarabia grădinilor dc rai, 
ne-am reamintit că istoria se repetă şi că ardelenii prizonieri în 
Rusia mărșăluiseră în 1918 prin Basarabia spre Ardealul nostru 
scump. 

lar miile de fraţi ardeleni, sălășluiţi printre noi, ne-au 
amintit mijitul zilelor eliberării. Cele două provincii surori, una 
de la Soare-Răsare şi alta de la Soare-Apune, au rămas la [el de 
solidare, împărtășindu-şi atât durerile, cât și bucuriile. 

De atunci, ori de câte ori străbatem patriarhalele sate 
basarabene în zile de bucurie și veselie, ne gândim la Ardealul 
nostru drag. Frumuseţile Basarabiei ni le amintesc pe cele ale 
Transilvaniei, iar voia bună a moldovenilor eliberaţi ne aduce în 
minte versul doinei ardelenilor. „Gândurile noastre zboară zilnic 
spre farmecul munţilor și văilor tale, Transilvanie!“ 

Ardealule, Basarabia nu te uită! Suferințele fiilor tăi sunt 
suferinţele noastre, speranţele lor sunt speranțele noastre, visul 
lor de izbăvire e și visul nostru. 

Nu te-am uitat și nu te vom uita, Ardealule scump! 


(În „Raza“, an. XII, nr. 632, 27 septembrie 1942, p. 1) 

BASARABEANCA 


Nu-i coborâtă din soare, dar îi mai bună și mai gingașă 
decât toate fiicele pământului, fiindcă în primul rând este mama 
noastră. N-o fi cea mai frumoasă din lume, dar e cea mai blândă 
şi duioasă, fiindcă mâna ei ne-a legănat, obositele ei pleoape 
ne-au vegheat în nopţile copilăriei şi graiul ei ne-a intonat 
primul vers pe care l-am auzit în viață. N-o fi cea mai savantă 
din lume, dar sfaturile ei date cu tonul Doinei Nistrului ne-au 
călăuzit paşii pe drumurile cele mai puțin periculoase și am 
câştigat de la viaţă tot ce poate fi mai bun și folositor. 

De aceea, îi datorăm tot ce avem: viață, situaţie, fericire. 

Basarabeanca reprezintă specificul nostru provincial în cel 
mai înalt grad, fiindcă în firea ei s-a întipărit, mai mult decât în 
a basarabeanului, suferința robiei, dar și bucuriile pe care ni le 
oferă plaiurile noastre străbune, cu ținuta lor de prieteni de zile 
grele. Basarabeanca, după ce și-a plâns amarul, și-a deschis mai 
ușor sufletul, întocmai boboceilor de flori primăvara la razele 
binecuvântate ale soarelui dătător de viață, absorbind din natură 
tot ce alină durerea și promite speranța. Basarabeanca și-a 
descărcat mai uşor sufletul de tot ce o apăsa, prin lacrimi și 
doină. De aceea și cântecul ei te cucerește de la primul vers. 

Dar basarabeanca noastră mai are ceva al ci: nu se 
dezrădăcinează de cuibul de la sat. Dacă basarabeanul ridicat de 
la sat nu simte nevoia reîntoarcerii așa de des la vatra 
părintească, basarabeanca o trăiește. În refugiul blestemat, cele 
mai fierbinţi rugăciuni pentru reîntoarcerea acasă le-a înălțat ea. 

Şi n-am primit scrisoare de la o basarabeancă, pe care să nu fi 
deslușit urmele lacrimilor. 

Ea a trăit adânc de tot drama refugiului. Ea a simțit mai 
puternic bucuria reîntoarcerii la ale sale. Poate unde este mai 
legată de rodul mâinilor ei și de oxigenul pe care plămânii ei 
l-au absorbit pentru a da viață fiului pe care-l duce de mână sau 
îl petrece la război. 

Dar, iubite cititor, pentru a cunoaște femeia basarabeancă, 
rogu-te coboară, pentru puţin, în satul nostru tăcut și vei 
descoperi acolo comori nebănuite. 

Acolo vei întâlni femei cu mâini crăpate de vânt și ploi, dar 
care știu să țeasă cel mai frumos covor după cel persan: legen- 
darul covor basarabean. Acolo vei întâlni nenumărate femei 
albindu-și pânza la râu, iaz sau gârla satului, însoțite de cântecul 
Basarabiei blajine. Şi tot acolo vei găsi femei țesând cea mai 
fermecată pânză: borangicul. 

Ei, acolo ne-am născut, de acolo ne-am ridicat şi acolo ne 
simțim legaţi. Tot începutul vieţii noastre e legat de firea şi 
hărnicia mamei. Fiindcă ea ne-a purtat în brațe, dimineața la 
munca câmpului și sărbătoarea la biserică. Ea ne-a învăţat 
primele cuvinte, ea ne-a binecuvântat primii pași în drum spre 
şcoala luminii și ea s-a rugat în genunchi, la icoana înnegrită de 
vremi, pentru norocul nostru în viață. De la dânsa am învățat 
frumosul nostru grai și tot de la dânsa am învăţat blândețea față 
de cei ce ne înconjoară. 

Săteanca basarabeancă, în special, nu știe ce-i odihna, 
fiindcă ea-şi însoțește consortul la toate, de la primul marș în 
ziua nunţii până când închide ochi. Nu cred că mai există altă 
femeie pe fața pământului, care să se culce ultima din casă, să se 
scoale cu noaptea-n cap, să pregătească mâncare caldă ŞI, 
pomind pe jos în urma prășitorilor sau cosaşilor, s-ajungă 
aproape O dată cu ei, îndemnându-i apoi la lucru. Basarabeanca 
noastră știe toate lucrările câmpului și pe ale casei. Şi pe toate le 
face. i 

Ea n-are clipe de odihnă, fiinucă-i veşnic în acţiune. De 
aceca c gârbovă înainte de vreme, iar [runtea i sc încrețeşte la 
cincizeci de ani. Basarabeanca ştie ce-i munca, fiindcă în braţele 
ei s-a născut. Cine o cercetează vara, primăvara sau toamna, o 
poate cunoaște, înțelege şi respecta. 

Ea este oglinda Basarabiei, întruchipând în (irea cei 
blândețea, bunătatea, supunerea, ascultarea, prietenia, devota- 
mentul, sinceritatea și ospitalitatea. 

Cinc vrea să cunoască Basarabia, să cunoască mai întâi 
gospodina basarabcancă și-i va [i de ajuns. 

Acolo va simţi farmecul mirosului de busuioc, minunatul 
gust al dulceţei de trandafiri și tot acolo va auzi duioșia cânte- 
cului basarabean. 

Acolo va descoperi tainc, pe carc nimeni nu le bănuiește. 

Acolo va descilra și înțelege, în toată plinătatea lui, întregul 
fenomen basarabean. 


(În „Raza“, an. XII, nr. 625, 22 august 1942,p.1) 

BISERICA BASARABEANĂ 


Am regăsit-o tot așa cum o lăsasem. Poate chiar mai întărită 
şi mai purificată ca ieri. Fiindcă toată neghina s-a ales de grâu, 
în scurgerea anului de tristă amintire, toți acei ce n-aveau nimic 
sfânt în sufletul lor dându-și arama pe [aţă. 

S-au găsit oameni care s-au declarat dușmani oficiali ai lui 
Dumnezeu. S-au găsit unii care au luptat împotriva Lui. Și s-au 
mai găsit alţii, care s-au lepădat de tot ce-i lega de Iisus, răstig- 
nindu-L prin faptele lor a doua oară. 

Din fericire însă, numărul acestora este foarte mic. Dar 
Chiar dacă ar [i mai mare, dramatica experienţă a arătat cine-i cu 
„noi“ şi cine-i împotriva noastră. Deci i-a pus în situaţia să se 
excludă singuri din sânul Bisericii străbune. Aceștia sunt 
apostaţii iar unii iuzile vânzătoare de care Basarabia nu a avut și 
nu are nevoie. Asemenea exemple s-au găsit și în primele 
veacuri ale creștinismului și cu toate acestea Biserica lui Hristos 
a crescut și s-a întărit, ajungând astăzi să nu fie petic de pământ, 
unde Cuvântul Domnului să nu fi fost semănat. 

Faţă de toți aceștia, Biserica va. trebui să aplice toate 
măsurile canonice pentru a nu mai pătrunde în sânul ei și a nu 
mai încerca s-o compromită. Ei s-au declarat singuri dușmani și 
deci vor fi trataţi ca atare. Cine ar șovăi în aplicarea strictă a 
legilor şi canoanelor, ar dovedi slăbiciune. | 

Dar în afară de procentul extrem de mic al decăzuților, 
Biserica basarabeană se prezintă în fața Cerului cu un număr 
extraordinar de mare de credincioși, atât cantitativ, cât şi 
calitativ. Aceştia au riscat. Mulţi și-au pus în joc avutul, situaţia 

şi chiar viața. Unii au fost arestați și deportați, iar alții chiar 
omorâţi, pentru că au mărturisit pe Hristos Cel Înviat din morţi. 

Puterea credinţei era atât de mare sub regimul terorii roșii, 
încât cei mai de seamă luptători antireligioși dispăruseră. Nu 
știau ce să mai facă pentru a înăbuși religiozitatea poporului 
basarabean. Fiindcă Chiar când erau arestaţi, credincioșii con- 
tinuau să-L preamărească public pe Dumnezeul părinților noștri. 
Restul, afară de câțiva renegați, s-au refugiat, parte în țară, parte 
au rămas lângă credincioși. 

S-au refugiat mai ales cei angajați în lupta creștinismului şi 
a românismului, pentru a evita deportările, în care ipostază n-ar 
fi servit câtuși de puţin nici creștinismului și nici naţionalis- 
mului. 

Refugiaţi în țară, masa credincioșilor i-a apreciat și i-a iubit. 
Atât de mult se atașaseră credincioșii de aceştia, că aproape 
peste tot s-au adresat forurilor conducătoare, cerând să-i lase 
mai departe în parohiile respective. Toţi se despart astăzi cu 
greu de credincioșii din restul țării, de care se legaseră atât în 
cele douăsprezece luni de pribegie. 

Altă parte de preoți însă, neangajaţi pe teren naţionalist, au 
rămas lângă credincioși, îndrumându-i, îmbărbătându-i și 
oficiindu-le cele sfinte, de multe ori cu riscul vieţii. Aceștia au 
fost urmăriți, persecutați și amenințați cu exterminarea. Şi cu 
toate acestea, n-au renunțat la jurământul de a-și „pune viața 
pentru turma lor“. 

Cine nu cunoaște și cazul părintelui Burjacovschi din 
Chișinău, care, deși torturat până la maximum de bolșevici, n-a 
renunțat nici o clipă la apostolatul său?! 

Dar ceilalți păstori de elită, ca păr. Vasile Gumă, T. Chişcă, 
N. Hrişcă și cele câteva sute, răspândiţi pe întreg cuprinsul 
Basarabiei, care fac cinste ortodoxismului nostru? 

Masa credincioșilor vorbeşte cu atâta admiraţie și respect 
despre acești preoți martiri, încât impresionează până la lacrimi. 

Biserica basarabeană a trecut cel mai greu examen pe care 
|-a pus istoria şi de aceea azi este singura instituţie în fața căreia 
se închină cu respect oricine păşeşte în Basarabia dezrobită. 


(În „Basarabia“ —ziarul vieţii româneşti — 
an. ], nr. 32, 27 august 1941, p. 1 — fond) 

DOR DE BASARABIA 


Am întâlnit undeva dictonul: Lacrimile îl ușurează pe sule- 
rind. Ele au darul descărcării necazurilor și durerilor, întocmai 
procesului descărcării curenților electrici prin paratrăsnet. Și mi 
se păruse că dictonul e just. Astăzi însă am ajuns la o concluzie 
diametral opusă: cu cât lăcrimezi mai mult după văile şi colinele 
copilăriei, cu atât suspinele îţi sunt mai dese, iar gândurile mai 
dornice după dezertare spre zările dorite. Ori de câte ori închid 
ochii nu văd decât Basarabia. Mă văd regulat în Chișinăul 
tinereţii mele scumpe, în Tighina, Orhei, Bălţi, Ismail, Cetatea 
Albă și în satul natal. lar nedespărțitul meu prieten de birou, 
copilașu-mi drag, în fiecare dimineaţă îmi spune că s-a visat la 
țară la bunici, parcă nici n-ar ști micuțul că-s la Katovschi. Nu 
mai vorbesc de soție, ai cărei ochi au devenit izvor permanent 
de lacrimi. Ceea ce mă întărește mai mult în susținerea că 
lacrimile nu micșorează suferința, ci o măresc, e tonul unanim al 
celor o sută de scrisori ce ne vin zilnic la redacţie. Sunt unii 
refugiaţi care ne scriu săptămânal și la care constatăm o 
suferință crescândă. Deci în loc să se micșoreze, paharul 
suferințelor și al dorului după provincia noastră natală se umple. 
Oricât ai vrea să-ți înăbuși dorul și să-ți împrăştii gândurile, e 
imposibil. E aproape supraomenească o atare încercare. Ori asta 
dovedeşte că nu-i nici un dor mai arzător pe lume decât cel după 
morminte, cruci străjuitoare, străbuni și părinţi dătători de viață. 
Oricât de comod m-aş simţi în Capitală, nu este ca-n Chișinăul 
școlăriei și tinereţii şi în satul copilăriei. 

O [ostă elevă de liceu mi-a răscolit zilele trecute aceste 
amintiri care m-au torturat toată săptămâna canonului. Intrând în 
post, ca şi-a adus aminte de fosta capelă a Liceului „Regina 
Maria“ din Chișinău, de serviciile divine, de canonul sfântului 
Andrei Criteanu, de atmosfera din şcoală şi de prezenţa reală a 
Domnului Hristos în mijlocul celor ce cu atâta evlavie îi cereau 
iertare şi mângâiere... Şi-mi scria că amintirile acestea o electri- 
zează și-i storc lacrimi de dor și durere. Iar alta, venită zilele 
acestea din țară îmi spunea că fostele mele eleve, rămase 
dincolo, ori de câte ori trec pe lângă capelă, plâng înăbușit. 
Amintirile trecutului le chinuiesc amamic. Primul lucru ce l-a 
făcut după intrarea în țară a fost îngenuncherea la moaștele 
Sfintei Paraschiva din Mitropolia ieșeană. Micuța, o elevă de 
doisprezece ani, îmi mărturisea că niciodată parcă nu s-a simțit 
mai fericită ca atunci. 

M-am gândit atunci la dumnezeieștile slujbe din soborul 
Chişinăului, la corul în veci neuitatului Berezovschi, la 
vecenniile din Mitropolia Chișinăului, la Acatistele de la Sfânta 
Vineri din Chişinău, la concertele din capela „Alexandru 
Nevski“ din Chișinău, la tot ce înseamnă ridicarea bietului 
pământean spre slava cerească, spre Creator și împăcarea cu El. 

O, Basarabie, Basarabie, câte râuri de lacrimi se varsă în 
aceste zile de post și doliu după frumusețile şi duioșia ta! Câte 
inimi se strâng din cauza suspinelor pentru tine și câți [ii de-ai 
tăi n-ar vrea să le crească aripi, să zboare în inima Chișinăului, 
să se închine în bisericile tale, să sărute pietrele pe care au călcat 
Străbunii răzeși ş-apoi să-și dea duhul în mâinile erobhistirului 
tău și al nostru. i 

Cântecele tale de umilință dau universului suflet, gândului 
aripi, imaginaţiei avânt şi tristeței farmec. 

Cântecul tău e doina chinurilor și suferințelor noastre. 
Codrii tăi sunt paradisul gândurilor noastre, Icoana ta este 
veşnic prezentă în conştiințele noastre şi fără de ea viaţa n-ar 
mai avea pentru noi nici un sens. 

Viața petrecută în brațele tale blânde este, scumpă 
Basarabie, tot ce ne-a mai rămas și ne mai ţine. De vei răscoli 
toate bibliotecile lumii, nicăieri nu vei găsi descrisă o dramă mai 
mare ca a fiilor tăi pribegi. Fiindcă nu-i viețuitor care să te fi 
cunoscut și care să nu te dorească așa cum dorește naufragiatul. 
malul oceanului. Dorul după tine e dor mistuitor. În sfintele tale 
morminte este rădăcina vieții noastre, după cum în boabele care 
au putrezit toamna în pământ sunt rădăcinile lanurilor verzi. 
Pentru tine, scumpă Basarabie, n-avem nopţi, n-avem zile, 
n-avem odihnă. 

În zilele acestea ale spovedaniei creștinului, ale iertării și 
înfrățirii oamenilor, transmite celor rămași pe pământul și sub 
pământul tău că-i rugăm să ne dea dezlegare pentru sfânta 
împărtășanie. 

Transmite-le tuturor că ne gândim mai mult ca niciodată la 
ei, că-i iubim și că-i dorim. 

Transmite-le că nu-i oră de masă și de culcare să nu ne 
rugăm pentru ei și nu-i dimineață în care să nu sărutăm chipurile 
ce ne-au rămas ca talisman în refugiul din scumpa noastră 
Basarabie. 

Transmite-le că... 


(În „Raza“, nr. 569, 11 martie 1941) 

SATUL BASARABEAN 


Peste tot e frumos în țara noastră. Dumnezeu a fost darnic 
cu noi, împodobindu-ne pământul cu cele mai fermecătoare 
colțuri de rai din lume. Munţii, văile, râurile și fluviile ce ne 
încrestează pământul de la Nistru și până la Tisa parcă sunt 
înadins dăruite să ne mângâie privirea şi să ne fericească viaţa. 

Cel ce străbate țara de la un capăt la altul nu se mai satură 
admirându-i frumuseţile. Muntele, delta, câmpia înverzită, 
fluviul curgător, toate-s mai mult decât frumoase. 

Dar ca satul nostru basarabean parcă nu-i nimic mai frumos. 
Am lăsat acolo o viaţă pe care n-o mai întâlnim în altă parte. Fie 
Satul din codrii Tigheciului, ai Căprinei sau ai Orheiului, fie satul 
din Bugeac sau din nord, toate aveau ceva atrăgător în ele. 

Era dominat satul nostru basarabean de o atmosferă pe care 
N-O vom uita nici în viaţa de dincolo. 

Ni s-a sădit în suflete acea viaţă patriarhală în care ne-am 
legănat anii copilăriei și de care ne simţim legaţi Organic. 

Satul basarabean avea specificul lui. Avea duioșia lui şi 
liniștea lui legendară. Viaţa satului basarabean este legată de 
gândirea ţăranului moldovean, creatorul acelei vieți de basm, pe 
care o dorim cu îndărătnicie. O dorim fiindcă viaţa ne e 
modelată după cea a scumpului nostru sat basarabean. | 

Sărbătoarea îi dădea satului nostru basarabean un aspect cu 
totul deosebit. Rar când întâlneai o gâlceavă sau, Doamne fereş- 
te, o bătaie. Tinerii satelor, deși plini de viață, aveau sângele 
rece al bătrânilor. Preţuiau prietenia devotată și o respectau. Nu 
ieșeau din cuvântul bătrânilor, cărora le sărutau mâinile 

întocmai ca unor venerabili derviși. Ori de câte ori tatăl își lăuda 
copilul nu se referea la însuşirile lui intelectuale, ci la cele 
morale. Copilul „cuminte“ valora însutit mai mult ca cel deștept. 
A nu ieși din cuvântul părintesc era cca mai înaltă poruncă de 
conduită a basarabeanului nostru. 

De aceca, nu era de mirare să vezi bisericile satelor noastre 
basarabene arhipline de credincioşi, indiferent de vârstă. Băicţii 
şi fetele, până la însurătoare, mai ales, împodobeau slujba 
bisericească a satelor cu vocile lor tinereşti. Fiindcă aproape nu 
era sat basarabean în care să nu fi existat cor bisericesc. Erau în 
multe sate coruri care concurau cu cele de la oraşe. 

Poate că aceasta era singura amintire bună de la stăpânirea 
țaristă. Dar când intrai în biserică şi asistai la slujba însoțită de 
cor, te simțeai înălțat deasupra grijilor și durerilor de zi cu zi. 

Apoi satul nostru basarabean îmbrățișa pe orice venit cu 
atâta căldură şi bunăvoință, că nu se mai îndura să plece. Avem 
mii de învățători din celelalte provincii numiţi în Basarabia, care 
se legaseră atât de mult de viața satului nostru basarabean, că 
numai refugiul i-a determinat să le părăsească. Mulţi se stabili- 
seră pentru totdeauna acolo. Este adevărat, că din cauza acestei 
prea largi primiri pătrunseseră şi multe lifte străine... 

Dacă a avut democraţia un păcat ce nu va fi iertat niciodată, 
este tocmai îngăduința pătrunderii străinilor la sate şi înlesnirea 
de a pune stăpânire pe toată bogăția lor. Și cu toate astea, satul 
basarabean nu-şi schimbase viața lui patriarhală. Sărbătoarea era 
sărbătoare, iar ziua de lucru adevărat amintea de un furnicar. 

Vara, în special, satul era pustiu. Nu găseai acasă decât ici 
şi colo câte un bătrân sau bătrână, care îngrijeau de păsări şi de 
copii. Încolo, totul era în plină activitate. Câmpul basarabean își 
avea oaspeţii lui permanenți din martie până în noiembrie. 

Acolo era toată atenţia, toată credința, toată viaţa săteanului 
basarabean. 

În satul nostru basarabean am lăsat ce am avut mai scump: 
cenușa şi osemintele străbunilor. 

Când mă gândesc la mormintele celor cinci fraţi ai mei pe 
care i-am petrecut în primii ani ai copilăriei la cimitirul de sub 
poalele codrilor Tigheciului, durerea mă copleşește. Fiindcă nu 
ştiu dacă mă voi mai putea închina vreodată la cele cinci cruci 
ale lor, singura amintire ce mi-a rămas de la ei. 

Nu ştiu dacă mama mai trăiește în satul meu scump și drag, 
pentru a le putea sluji parastase la mormintele îngrijite cu atâta 
evlavie până acum șapte luni, de mâinile ei îmbătrânite de 
vreme și dureri. 

Nu știu, după cum nu ştie nimeni dintre noi, ce-a mai rămas 
din tot farmecul satului nostru basarabean. 

Ştim ce-a fost, dar nu știm ce mai este. De aceca trăim 
permanenta dramă a necunoscutului. Cea mai zguduitoare 
dramă, pe care am trăit-o vreodată. 

Nostalgia după satul basarabean, deţinătorul întregii 
noastre vitalităţi, ne va stăpâni veşnic, fiindcă acolo ne-am 
născut, acolo am crescut şi tot acolo ne-a rămas toată legătura 
noastră cu cerul şi pământul. 

Nici o împrejurare, nici o avere din lume, nimic nu ne va 
putea înăbuși dorul după case, via și satul natal... 

Nici chiar moartea. 


(În „Raza“, nr. 565, 8 februarie 1941,p. 1) 


TȚĂRANCA BASARABEANĂ 


Multe frății s-au plămădit în sinistra noastră pribegie, multe 
inimi s-au regăsit și mulți ochi şi-au înecat supărările trecutului. 
Cred că nu există azi pe lume o societate mai înfrățită ca aceea 
a basarabenilor pribegi. Durerea comună i-a apropiat, i-a făcut 
să se cunoască mai bine şi să se iubească mai creştinește. În 
zbuciumul acesta al pribegiei, basarabeanul și-a robit toate 
dorințele lui trecătoare idealului revederii... Nu-i convorbire 
telefonică, nu-i scrisoare primită la redacţie, nu-i vizită, care să 
nu fie însoțită de un oftat adânc şi chinuitor. 

Dintre toate însă nici unul nu-i ca cel de dorul mamei. Nici 
o scrisoare nu provoacă lacrimi mai fierbinţi ca acelea în care-i 
vorba de mamă. Nu știu cum, dar parcă nici una nu-i aşa de 
putemică şi de duioasă ca scrisoarea fiicei sau fiului țărancei 
noastre basarabene, în care își aștern dorul după ea. 

Am primit până acum vrafuri întregi de scrisori în care se 
descriu păsuri, necazuri și dorințe. 

Mai multe însă sunt acelea în care fraţii mei basarabeni se 
interesează de soarta şi repatrierea mamelor rămase dincolo. 

Ofiţeri, magistrați, profesori, preoți, învățători, toți îşi cer 
cu insistență mamele, rămase cu încăpățânare să moară şi să se 
odihnească alături de soți, părinți şi străbuni... 

Dorul după aceea care ne-a deschis ochii şi ne-a cântat 
dulcea noastră doină basarabeană „Jelui-m-aș și n-am cui...“ nu 
este dictat numai de sentimentul dragostei de fiu față de mamă, 
ci și de cel al mândriei noastre basarabene. 

Fiindcă rar s-a văzut vreodată la aceeași persoană inimă atât 
de bună și îndemânare atât de mare. 

Țăranca basarabeană e bună și miloasă. Dar în același timp 
e și adevărată brățară de aur a gospodăriei. Din primăvară 
până-n toamnă este nelipsită de la orice muncă a câmpului... 
Începând cu prășitul şi terminând cu culesul porumbului, ea este 
veșnic alături de țăran, pe ploaie, furtună, zi sau noapte. Noaptea 
părăsește satul și tot noaptea se întoarce acasă. 

Aceeaşi tovarășă a ţăranului la munca câmpului este și 
conducătoarea celei mai ospitaliere case și gospodării din lume. 
Păsările, livada, copiii, masa, vaca, toate-s în grija ei; și pe toate 
le dovedeşte cum nu se poate mai bine. 

Nu există lucru în gospodărie pe care să nu-l facă cu 
adevărată îndemânare de bărbat. 

Dar, iubite cititor, afară de munca neobosită alături de 
bărbat, la câmp și în curte, țăranca basarabeană a ridicat la 
rangul de podoabă industria noastră casnică. Cui nu i-a fugit 
vreodată ochii după pânza de in albită la gârla satului de 
neîntrecuta noastră gospodină? Cine nu a admirat țesăturile de 
borangic, adevărate curcubee aurii, înşirate de-a lungul 
gardurilor în ajun de duminică și sărbători? Şi-n sfârșit, cui nu 
i-a tresărit inima de bucurie la auzul că splendidul nostru covor 
basarabean a fost așezat pe scara industriei casnice a lumii, 
imediat după biblicul covor persan? 

Mărturisesc că în blestemata zi de vineri a anului de tristă 
memorie, singurele lucruri pe care am ținut să le iau au fost 
icoanele şi covorul de la mama. Este singura avere ce-am pu- 
tut-o salva şi care îmi mai potolește dorul după casa părintească, 
după bisericuţa încreștinării mele și după mama îndurerată. i 

Scumpă şi bună mamă, nu-i nimic mai greu pe lume decât 
gândul că tu nu mai ești ceea ce ai fost. Ori de câte ori trec pe 
lângă un lăcaș de închinare mă întreb, dragă mamă, dacă tu mai 
poți vizita bisericuţa din satul nostru iubit, cu regularitatea-ți de 
ceasomic. 

Am început să retrăiesc parcă viaţa de basm a copilăriei. Aș 
vrea să zbor până la tine, să te aduc lângă nepoțelul ce te așteaptă 
să-i spui poveşti cu Statu Palmă Barbă Cot și Ileana Cosânzeana. 

Aş vrea numai 0 dată să mai respir aerul din casa-ți 
pariumată cu busuiocul agăţat pe sfoară şi să mai gust din 
dulceaţa ta de trandafiri. 

Aş vrea măcar 0 dată să-ți mai aud glasul tău duios şi să-ţi 
sărut mâna obosită, cu care m-ai legănat atât de blând. 

Aş vrea să mai merg cu tine o dată la hora din sat, să privesc 
și să mă îmbăt de fericirea retrăirii anilor ce nu se mai întorc. 

Aş vrea... 


(În „Raza“, nr. 556, 15 februarie 1941,p.1) 

BASARABENII REFUGIAŢI 


Cea mai ingrată soartă de pe lume o are refugiatul. Nu știe 
cât și cum stă şi nici când și dacă pleacă. Este veșnic gata de 
drum. Până și păsările călătoare au timpul lor de plecare, de 
şedere şi de sosire. Refugiatul însă nu. El e ca iepurele: tresare 
la cea mai mică adiere de vânt. Peste tot vede numai semnale. 
Totul îl chinuiește, îl obsedează și-l torturează. De aceea el 
trăiește o viaţă dublă: una reală şi alta iluzorie. Veșnic visează. 
Visează. Chiar și când merge. Fiindcă aceasta-i viața ce-l 
ispiteşte mai mult. Se vrea acasă. Se vrea la căminul părintesc 
sau familial. Se vrea în camera, în casa, în orașul, în satul lui și 
cum numai visul îl poate transporta acolo de unde s-a rupt, 
preferă să viseze. 

Dacă orbul nu are clipe de fericire decât în somn, când 
visează că vede lumina zilei, tot așa și refugiatul: nu este fericit 
decât în vis. Viaţa reală nu-l mulțumește, oricât de frumoasă ar 
fi. Între vis și realitate preferă visul. 

Sunt mulți condamnați la refugiu în tara noastră. Toate 
drumurile sunt populate de ei. Dar dintre toți, cel mai nenorocit 
este cel basarabean. 

Şi iată de ce basarabeanul este singurul refugiat, care nu are 
nici o palmă de pământ pe care să-l viziteze cel puţin la zile 
mari, să-l sărute şi să-l ude cu lacrimi. Este singurul re[ugiat 
care a pierdut orice legătură cu pământul în care odihnesc 
mormintele străbunilor. A : E aa 

EI a rupt-o cu tradiţiile locului, cu credințele și cu ai săi. 
Fiindcă nu veți găsi refugiat basarabean care să nu trăiască v 

tragedie. Cei peste 100 000 de refugiați basarabeni formează tot 
atâtea drame. Din sutele de scrisori ce le primim săptămânal la 
redacția noastră nu-i una în care să nu ni se zugrăvească o 
tragedie. 

Evenimentele apocaliptice din iunie trecut au creat atâtea 
drame, cât mintea omenească nu-și poate închipui. Sunt mii de 
soți rătăciți de șapte luni, care se cred morţi unii pe alții. Sunt 
apoi părinți ai căror copilași au rămas dincolo și care nu 
mănâncă și nu dorm de mai bine de jumătate de an. Mulţi ne 
scriu că au impresia că înnebunesc. Fiindcă nu-i nimic mai greu 
pe lume, decât să știi că fiinţa pentru care ești în stare să-ți dai 
viaţa trăiește undeva dar nu poți s-o vezi, nu poţi s-o ai în 
apropiere, nu poți s-o îmbrățișezi. 

Un refugiat basarabean, originar din judeţul Iași, a declarat 
părinţilor și fraţilor că el nu se mai consideră al lor. EI este 
basarabean și nu are alt vis pe lume decât să se reîntoarcă și să 
moară acolo unde a trăit două decenii ca într-un adevărat rai. 

N-am întâlnit refugiat basarabean, indiferent de provincia 
în care să se fi născut, care să nu mărturisească cu sinceritate de 
copil că ar da totul să se poată întoarce în Basarabia. Toţi poartă 
Basarabia în suflete, nu ca pe o amintire, ci ca pe o prezenţă, 
care străbate toate moleculele ființei miilor de pribegi. 
Basarabenii sunt singurii refugiați care trăiesc toți deopotrivă de 
putemic drama înstrăinării de pământul iubit. Sunt singurii 
refugiați pe care nostalgia pământului pierdut îi robește și îi 
torturează. 

E grea, e tragică situaţia lor. 


(În „Raza“, nr. 564, 1 februarie 1941) 

GENERAŢII BASARABENE 


Dacă-i adevărat că în orice rău e și un bine, tragedia 
pierderii Basarabiei ne-a adus și nouă un dar: apropiere între 
generaţii și solidaritatea lor sub steagul idealului recâștigării 
pământului udat de râuri de lacrimi și de sânge. 

Am fost martor la ședința din strada Sevastopol, când după 
douăzeci și doi de ani taberele s-au întâlnit față în fată şi s-au 
întrebat reciproc ce au de făcut. Și dintr-o parte și din alta erau 
temeri că se vor produce divergențe și ciocniri, care vor adânci 
şi mai mult prăpastia dintre bătrânii şi tinerii basarabeni. Cei 
mai slabi de înger așteptau cu înfrigurare primele ciocniri de 
săbii. Unii șopteau prin culise că furtuna începe iar. 

Dar procurorii mincinoși au rămas așa cum le e firea: 
dezamăgiți că realitatea i-a dezminţit. 

Prima întâlnire simbolică dintre tinerii şi bătrânii 
Basarabiei a fost mai mult decât un eveniment. N-au fost oratori 
nici dintr-o parte, nici din alta. Dar și unii și alții au exprimat 
durerea pribegiei şi a înstrăinării de pământul natal, aşa cum o 
simțeau. Şi inimile tuturor au bătut în același ison, pentru că toți 
iubesc Basarabia cum nimeni nu-și poate închipui. În acea seară 
am înțeles pentru prima dată în viață că aspirațiile şi chiar 
dușmăniile dintre fraţi se topesc la văpaia dorului de melea- 
gurile strămoșești, atunci când se găsesc departe de pământul 
copilăriei și al cimitirelor străbune. l-am văzut pe toți dezbră- 
cându-se de haina interesului și declarându-se înrolați în armata 
de rând a luptătorilor pentru redobândirea colțului nostru de 

Tot atunci i-am văzut pe tinerii noștri Îraţi, ţinuţi în 
închisori, bătuţi și schingiuiţi de guvernele în care participaseră 
mulţi dintre bătrânii prezenţi, uitând calvarul și rănile, numai 
pentru a da posibilitatea să se creeze un front unic în slujba 
Basarabiei noastre sfinte. 

Seara aceca de octombrie a însemnat o epocă pentru 
basarabenii noştri pribegi. Durerea i-a adunat, ca i-a împăcat pe 
toți și i-a în[răţit. Nu s-a auzit în acea seară niei un cuvânt de 
obidă și nu s-a produs nici. o supărare. Toţi au vorbit așa eum 
nimeni nu-și închipuia: liniștit, scurt, măsurat şi simţit. 
Lacrimile au înecat durerile trecutului și au dat naștere la puteri 
și speranţe noi. 

Generaţiile basarabene au dovedit în [aţa istorici că, atunci 
când glasul celor din morminte le poruncește, ştiu să treacă 
peste ambiţii și supărări, pentru a se pune în serviciul provinciei 
lor dragi. 

Nimeni n-a vorbit ca Epigonii lui Eminescu, lăudându-și 
propria persoană, ci toţi au doinit jalea și durerea înstrăinării 
pământului pe care nu-l vom putea uita nici morţi. În versul 
simbolic al doinei noastre basarabene s-au topit toate necazurile 
personale. 

Îi vedem pe toţi transfiguraţi parcă. Nimeni nu mai avea 
nici necazuri și nici dureri. A doua zi când am întâlnit un prieten 
macedonean, Care auzise cele ce se petrecuse la cercul 
basarabenilor mi-a spus: „Aţi făcut un lucru mare. Voi nici nu 
vă dați seama de importanţa lui. E ceea ce n-a [ăcut nimeni până 
la voi. Acum am înţeles noblețea sufletului basarabean. Vă 
felicit și vă invidiez". 

Şi prietenul avea dreptate. 

Dacă basarabcanul nu se bate cu pumnii în piept şi nu-i 
place să iasă în [runte, accasta-i datorită caracteristicii moldo- 
veanului nostru: modest, cuviincios și răbdător. 

Dar răbdarca noastră are margini. Şi cei ce-ar îndrăzni să 
forțeze nota s-ar convinge că struna întinsă îl loveşte în primul 
rând pe cel ce-o ține în mână. 

Solidaritatea basarabenilor sub acclaşi stcag cste o 
consecință a realităţilor istorice, de pe urma căreia vom culcge 
roade. Bătrânii și tinerii noștri [rați au repetat actul moldo- 
venilor și muntenilor de la 1859. Şi credem cu îndărătnicie că 
celor ce luptă și Dumnezeu le ajută. 


(În „Raza“, nr. 567, martie 1941) 

BASARABENII 


Numărul celor ce-au venit din Basarabia este mare. Tot 
mare este și al celor ce mai vin încă. Dar numărul basarabenilor 
ce ar dori să vină îl întrece cu multe zeci de ori pe al celor de 
mai sus. Şi asta din pricina procesului psihologic suferit de cei 
rămași dincolo, proces descris în următoarea frază a tânărului 
intelectual basarabean, Leonida Porumbescu, sinucis la 
Chișinău în luna iulie: „Mă tem grozav de uriașul necunoscut ce 
ne stă înainte. Sunt atât de torturat de el, încât am hotărât să 
termin cu viața. lertați-mă, dar cred că mulți mă veţi urma“. 

Și această teamă este imprimată pe fețele tuturor celor 
rămași dincolo. Nimeni nu ştie sigur ce va urma. În îngrijorarea 
aceasta mută, un semn de întrebare stă imprimat pe fețele 
tuturor, ca voalul ce acoperă morții în sicrie. 

lar în aşteptarea desfășurării unei vieţi pe care cei ce-au 

trăit-o până acum sub un regim burghez nu o cunoaşte, lumea 
vorbește pe şoptite şi laconic. Nimeni nu râde şi nu zâmbeşte, 
fiindcă peste tot le stă în față necunoscutul. Mulți mărturisesc că 
se tem să vorbească chiar în prezența propriilor copii. Așa de 
mult li s-a infiltrat în conștiință teama de ceea ce îi aşteaptă! Şi 
nu-i nimic mai chinuitor decât o așteptare căreia nu-i cunoști 
durata. : 
Această tortură psihologică determină pe cei mai de stânga 
dintre basarabeni să lase totul şi să vină după noi. Când stai de 
vorbă cu ei îți mărturisesc fundamentala lor prefacere interioară. 
Un fel de a doua naştere. 

Toţi abdică la credințele de până ieri, mărturisind că, dacă 
nu se întâmpla acel cataclism naţional, nu s-ar fi vindecat poate 
niciodată de credințele pe care le aveau. 

Se adevereşte deci încă o dată dictonul: în fiecare rău este 
şi un bine. Iar în binele pentru o parte dintre fraţii noștri rămași 
temporar dincolo este vindecarea de tot ce-a fost concepție 
politică de stânga. Cei ce au trăit au văzut, au verificat și au 
înțeles pe cont propriu, ceea ce n-ar fi înțeles nici citind toate 
bibliotecile din lume. | 

lar mărturiile lor, starea lor psihologică şi chiar fizică ne 
aduc cel mai puternic argument în favoarea tezei noastre 
naționaliste, singura formă de viață politico-socială capabilă să 
asigure prosperitatea și libertatea unui popor. 

De aceea, basarabenii refugiați şi repatriați în țară sunt atât 
de vindecați și purificaţi de tot ceea ce-i concepție populară sau 
internațională, încât chiar de li s-ar plăti milioane în aur n-ar mai 
fi în stare să se atașeze acelor curente antinaţionale. Ei ştiu ce 
înseamnă viața sub imperiul concepțiilor marxiste și, ceea ce 
este mai interesant, ei ştiu că viața trăită de ei în ultimele 
două-trei luni este numai o introducere în viața ce va urma. 

Doar li se spune deschis că adevărata viaţă va începe abia 
când se va termina cu repatrierile celor ce fug la noi. | 

Iată deci purgatoriul prin care au trecut și cei mai înfocaţi 
adepți ai marxismului, rămași dincolo de râul blestemat. i: 

Dar rândurile noastre sunt îndesite și de cei ce au mărturisit 
credință naționalistă. Și numărul lor e mult mai mare decât al 
celor „vindecaţi“. Unii au militat, iar alții, mai modești și mai 
înceţi, cum € firea moldoveanului, au trăit naționalismul fără să 
militeze. Toţi aceştia formează marea majoritate a moldovenilor 
basarabeni. 


(În „Raza“, nr. 552, 8 octombrie 1940) 

GOLGOTA BASARABIEI 


Fruntaşul basarabean Creangă și-a pus capăt zilelor, 
aruncându-se de la etajul de sus. O moarte din cele mai 
groaznice, pe care unii o aprobă, alții o condamnă, iar noi vom 
căuta să o explicăm. Şi asta fiindcă-i vorba de un om în puterea 
vieţii şi cu o voință până mai ieri destul de tare. Apoi Teodor 
Creangă era un om așezat, calm, măsurat și nu prea grăbit în 
luarea hotărârilor. Era un moldovean în adevăratul înțeles al 
cuvântului. 

Și cum, totuși, acest moldovean, atât de liniștit până mai 
ieri, a ajuns să se sinucidă? 

Iată întrebarea ce se pune! 

Răspunsul c greu, fiindcă pricinile tragediei lui sunt multe. 

Să ne gândim în primul rând la Creangă cel de acum trei 
luni şi la cel de acum câteva zile. Din om înstărit și avut, 
rămăsese fără nimic. N-avea unde să-și odihncască oasele și 
unde să-şi adăpostească cele două copile refugiate cu el. Ş-apoi 
Creangă mai avea ceva: mândria răzăşească, ce nu-i permitea să 
ceară. 

Asta n-o putea înțelege. Dar cupa suferințelor se umplea 
până sus, când îl copleşea dorul de Basarabia, fiindcă lăsase 
acolo tot ce avusese, împreună cu soția-i devotată. Împrejurările 
vitrege i-au despărţit, lăsându-l pe unul dincolo şi pe altul 
dincoace de Prut, iar în ultimul timp îi venise vestea că soţia-i 
arestată, împreună cu rudele și atâția cunoscuți... 

La aflarea acestor vești a început sfârșitul tragediei celui ce 
a fost Teodor Creangă de la Tighina. 

Din calm şi măsurat a devenit rob chinurilor, pe care 
nemâiputându-le suporta, a comis actul final... 

Dar, iubite cititor, tragedia lui Creangă este tragedia tuturor 
refugiaților basarabeni. Fiindcă nu există refugiat căruia să nu-i 
[i rămas ceva în Basarabia. Şi nu-i basarabean rămas dincolo, 
care să n-aibă pe cineva aici. Toţi avem pe cineva pe care-l 
dorim cu înfrigurare. Şi nu există refugiat, care să știe ceva sigur 
de soarta celor lăsaţi dincolo. 

Între noi și ei s-a așternut un fel de obstacol-enigmă, pe care 
nimeni și nimic nu-l poate străbate. 

Şi cu cât trece timpul, cu atât Golgota noastră, a tuturor 
celor ce formăm Basarabia românească, devine mai grea. 
Suferim în egală măsură și cei de aici și cei de acolo. 

Într-o parte își plâng mamele fiii, iar în alta fiii mamele. 
Este atâta dor de țară acolo în Basarabia, cum rar cineva și-o 
poate închipui. 

Eram acum câteva zile la Ungheni unde așteptam pe cineva 
să vină. Văd că se apropie convoiul de repatriați de capătul de 
dincoace al podului. Şi, cum erau cu bagaje şi copii în brațe, 
sutele de refugiați au început să lase totul și, îngenunchind, 
sărutau pământul cu atâta foc, încât abia atunci am înțeles ce 
clocoteşte în sufletele celor rămași dincolo. 

I-am privit apoi în faţă și i-am văzut schimbaţi. Parcă erau 
niște umbre din alte lumi. 

Şi-atunci mi-am amintit de acei ce iubesc atât de intens pe 
Hristos și se cufundă atât de adânc în suferința Lui, încât tru- 
purile lor reproduc întocmai drumul Răstignitului pe cruce. 
Braţele și picioarele lor picură sânge, iar fruntea le asudă 
broboane roșii ca și cum ar purta cununa de spini. E fenomenul 
constatat de știință şi supranumit stigmatizare, pe care mintea 
omenească nu-l poate înțelege. i 

Tot un fel de stigmatizare este și dorul nostru de Basarabia 
şi al celor de dincolo de Țara-Mamă. 

Fiindcă, ne spun repatriaţii, dacă s-ar deschide granița 
numai pentru douăzeci şi patru de ore peste nouăzeci la sută 
dintre moldoveni ar trece dincoace. | 

Iată explicaţia sinuciderii lui Teodor Creangă. 

Noi însă, care credem în destinul acestui neam şi în 
Dumnezeul părinților noștri, știm că toate golgotele din lume 
sfârşesc prin lumina învierii. Și aşa va trebui să sfârșească și 
Golgota de azi a Basarabiei. 


(În „Raza“, nr. 551) 

CU GÂNDUL LA BASARABIA 


Au trecut trei luni de zile ca trei veacuri. O zi de pribegie ni 
se pare un an. Și asta din pricina permanentelor suferințe 
provocate de ruperea noastră din acel spirit basarabean, de care 
ne simțim încă legaţi. Deși primirea fraţilor a fost mai mult 
decât înduioșătoare, durerea noastră nu poate fi cu nimic 
înecată. Clocotim de dorul revederii pământului național, a 
văilor noastre liniștite şi a grădinilor edenice. Când vedem cum 
își întinde toamna aşternutu-i auriu și noi nu putem să-l 
admirăm în Lunca Răutului, a Nistrului şi a Botnei, cu 
legendarele grădini de la Chițcani și Copanca, ni se pare că 
începem să nu mai existăm pe pământul acesta binecuvântat de 
Dumnezeu. Nu ne putem împăca nicidecum cu gândul că nu ne 
vom pregăti de iarnă la noi acasă. 

Şi durerea crește cu atât mai mult, cu cât întâlnim zilnic pe 
străzile bucureștene zeci de mii de frați basarabeni, care până 
mai ieri împărțeau la dreapta și la stânga din belșugul avutului 
lor, iar azi... aşteaptă rând pe rând pentru a încasa 50 de lei, rația 
de întreținere. Suspinele mute ale acestora parcă ne înfig cuțite 
în inimă. 

Şi gama durerii crește mai vertiginos, când îi vedem pe 
răzeșii şi mazilii lui Ştefan pășind triști și îngânduraţi că n-au 
unde să-și odihnească oasele. Sunt zeci de mii de moldoveni 
pribegi, care așteaptă intrarea în iarnă cu înfrigurarea rândunicii 
prinsă de ger înainte de a-și lua zborul spre țările calde. Şi toți 
aceştia formează armata demnitarilor de ieri a Basarabiei oficial 
românești, care n-au rămas din cauza melodiei „Pogodului na 

Sibir“, ce s-auzea pe după dealurile călcate în decursul 
veacurilor de atâţia fii de-ai lui Atila. Instinctul de conservare 
națională i-a determinat să repete marșul străbunilor din epoca 
plămădirii neamului nostru. S-au plecat toţi aceştia în faţa 
valului de năvălitori părăsindu-și căminele, rosturile și 
mormintele străbunilor. S-au despărțit de tot ce-au agonisit din 
generaţie în generaţie iar azi tânjesc după ce-a [ost al lor. Sunt 
zdrobiţi de durere că n-au unde munci din zori și până-n noapte. 
Sunt purtaţi de nesiguranța zilei de mâine pe braţele suferinţei 
ce-i strânge la piept din ce în ce mai tare... 

Ochii ni se umplu de lacrimi apoi, când întâlnim convoaiele 
de repatriați, sosiți recent din scumpa noastră Basarabie. 
Chipurile lor transfigurate, ochii duși în [undul capului şi nervii 
tociţi până la extrem ne spun totul. 

Iar cazul unui profesor de curând repatriat, care se aruncase 
în Prut din cauză că [usese respins de comisia noastră, vorbeşte 
de la sine... 

Tot acest ansamblu de lacrimi, suspine și suferințe până la 
nebunie ne face robii gândului salvării fraţilor și părinţilor 
noștri. 

Îi vedem pe toţi cu privirile în pământ și cu spinările înco- 
voiate, sub apăsarea zilelor ce le trăiesc. Le vedem pe mamele 
noastre plângând la ușile bisericilor închise, că n-au unde 
aprinde o lumânare și unde asculta o evanghelie. Le vedem 
fuioarele și războaiele udate de lacrimi. 

Auzim parcă refrenul doinei noastre basarabene 
„Jelui-m-aş şi n-am cui...“. 


(În „Raza“, nr. 550,24 septembrie 1940, p. 1) 

SCRISOARE DIN BASARABIA 


Într-una din serile răcoroase de septembrie, în timp ce 
copilașul mă întreba, după obicei, înainte de culcare „când ne 
întoarcem acasă, la Chişinău'?, am primit o scrisoare de la un 
prieten, rămas fără voia lui zăvorât între Nistru și Prut. Când 
i-am zărit scrisul, am tresărit ca după un vis de-o noapte 
întreagă. Nu-mi venea a crede! Scrisoare de la prietenul ce-l 
consideram pe alt tărâm? Ştie de existența noastră? Cum și de 
unde? Curiozitatea însă, înfrățită cu dorul după vești de la ai 
mei, rămași lângă ogorul lor, nu mă lăsară mult pe gânduri. Am 
deschis plicul. Ochii îmi [fugeau peste rânduri întocmai 
imaginilor din filmele de cinematograf. Căutam ceva. Ce? Nu 
ştiam. Îmi închipuiam c-o să citesc ceea ce auzeam adesea de la 
anumite posturi de radio, despre „Lericire“ şi „rai pământesc“. 

Prietenul meu însă îmi scria în alt gen. „Am lost acasă la 
voi, dragul meu, ca să mai regăsesc clipele de liniște de 
odinioară. Ardeam de dorul de a mă odihni încă o dată sub nucul 
vostru din fundul grădinii, unde ne-am legănat copilăria și-am 
visat viitor de aur... 

Dar mama ta nu m-a întâmpinat cu zâmbetu-i caracteristic 
şi voia bună de totdeauna. Parcă nici păsările și nici dulăii din 
curtea voastră spațioasă nu mai erau gălăgioşi ca altădată. 

Am intrat ca într-un mormânt. Biata maică-ta m-a luat de 
mână și m-a dus în casă, așezându-mă sub chipul tău. A început 
apoi un plâns de te înfiora, nu alta. Când își ridica ochii spre 
portretul tău, atâmat lângă icoană, se înecca în lacrimi Şi se 
zbătea ca-n faţa morţii. La plânsetele ei sfâşietoare apăru și tatăl 

tău, bătrân şi bolnav, de parcă-i icoană bizantină. Abia se mai 
poate mișca. Era şi el cu ochii duşi în fundul capului de atâta 
plâns şi jale. 

Mi s-au spovedit ca unui duhovnic. «Nu mai avem nimic al 
nostru» îmi spuneau ei. Până şi grădina de lângă casă ne-a fost 
luată. Privim ca nişte cerşetori la tot ce-a [ot al nostru, [ără a ne 
putea apropia. Livada sădită de mâinile noastre, ca și via pe care 
am udat-o şi am crescut-o nu mai sunt ale noastre. Nucul 
copilăriei noastre nu va mai fi scuturat de noi de acum înainte. 
Am rămas ca două umbre și ca doi oghidnici... 

Dar biserica, Doamne, Doamne! N-am mai auzit clopotul 
de două luni. Stau morţii pe laiţă cu săptămânile, până se găseşte 
câte un preot să-i prohodească. Ne este teamă că vom muri ca 
dobitoacele, fără lumânare şi fără duhovnic. 

«Of! Doamne, Dumnezeule, ce zile am mai ajuns». 

Am stat câteva ceasuri tânguindu-ne şi regretând trecutul. 
I-am văzut distruşi până la disperare. Nu mai semănau cu 
părinţii tăi de odinioară. 

La plecare m-am jurat că dacă voi auzi de tine, să-ți spun că 
ei au ajuns săraci la ei acasă și că te roagă să plătești liturghii 
pentru ei pe la biserici... 

Am plecat ca de la o înmormântare. M-am despărţit de satul 
vostru mai trist și mai amărât ca niciodată în viață. M-am oprit 
în vârful dealului, lângă fosta voastră vie şi am plâns ca un copil. 
Îmi părea că totul plânge în jurul meu. Până şi frunzele aguzilor 
m-acompaniau. lar foșnetul frunzişului pădurii îmi spunea 
parcă: «du-te, du-te, n-ai să mai găsești ceea ce cauţi». 

Și m-am supus. De atunci umblu peste tot și nu mă pot 
astâmpăra. Încotro mă-ntorc, aceeași pustietate în suflete și 
aceeași durere mută...“ 

Am citit şi recitit scrisoarea prietenului, cu setea drumeţului 
în pustiu, dar şi cu durerea fiului ce asistă la asasinarea lentă a 
propriilor lui părinți. Îi văd mai îmbătrâniţi de cum i-am lăsat şi 
gârbovi ca la optzeci de ani. Mama, zdrobită de durere, că nu 

mai are unde trage sapa, iar tata, în poziția soldatului degradat, 
așteaptă sentința fatală... Își trăiesc, alături de cele două milioa- 
ne şi jumătate de moldoveni, drama despărțirii de pământul 
răzășesc și de Dumnezeul părinţilor noştri cu încăpăţânarea de a 
nu pleca nici morţi de pe brazda ogorului strămoşesc. 

Iar noi, pribegi și îndureraţi, implorăm Cerul să ne dea puteri 
şi agerime, pentru a executa marșul „izbăvirii de cel viclean"... 


(În „Raza“, nr. 549, 15 septembrie 1940, p. 1) 

SOARTA REFUGIAȚILOR 


Primirea atât de călduroasă făcută refugiaților basarabeni şi 
bucovineni de către fraţii din ţara liberă a potolit în foarte mare 
măsură durerea acestora. În nenorocirea lor, refugiații vedeau și 
simțeau că nu sunt pribegi în pustiu, ci călători fără vrere, în ţara 
lor. De aceea dragostea ce s-a revărsat asupra rănilor pricinuite 
de vijeliosul cataclism dovedesc un lucru extrem de important: 
bunătatea neamului nostru. 

Este o virtute recunoscută de istorie și verificată azi din nou 
de realitate. Neamul nostru are un fond profund creștin. Şi acest 
lucru nu trebuie demonstrat cu argumentele bibliotecilor, ci cu 
faptele care grăiesc de la sine. 

lată motivele pentru care vom fi veşnic recunoscători fra- 
ților de aici și ne simțim mândri în fața lumii că facem parte 
integrantă dintr-un neam cu virtuți atât de preţioase. Dar această 
atitudine atât de frumoasă și eficace, nu rezolvă totuşi problema 
pe de-a întregul. Un refugiat tot refugiat rămâne, până la 
stabilirea lui într-un colțişor şi până la încadrarea lui în organis- 
mul Statului. Şi, dacă o mare parte dintre refugiaţi au fost 
încadrați în viața Statului cu anumite obligaţii şi drepturi, sunt 
unii care încă n-au nici o situaţie şi nici un rost. 

Se ştie că magistraţii, profesorii, preoţii, funcționarii fis- 
cului, învățătorii, precum și alte categorii de funcţionari au fost 
încadraţi şi deci li s-a dat un rost. Au mai rămas unele categorii 
de funcţionari particulari, care încă n-au fost plasați. Se speră 
încă că şi situaţia lor se va clarifica cât de curând. 

Dar a mai rămas o categorie a căror situație n-a fost încă 
lămurită. Este vorba de avocaţi, agricultori, proprietari, 
industriași și comercianţi. Perspectivele acestora sunt din cele 
mai frumoase, ei urmând să ia locul clasei parazitare. Dar deo- 
camdată aceștia se află tot în situația de acum şapte—opt 
săptămâni. Este adevărat că Guvernul și Crucea Roșie au luat 
măsuri pentru întreținerea lor zilnică. Dar acesta este un 
provizorat. De aceea este nevoie ca situaţia lor să fie clarificată 
cât mai curând posibil. Şi asta e cu atât mai uşor cu cât legea 
debarasării de anumite elemente străine din organismul Statului 
este în vigoare. E adevărat că străinismul nu se lasă bătut. 

Toţi străinii au devenit invalizi de război, văduve, orfani şi 
nepoți ai celor ce-au întregit România. La orice întreprindere 
străină apar „dezmoșteniţi de soartă', care se declară în drept să 
exercite comerţul, industria etc., în cadrul ultimelor legiuiri. 
Schimbările de persoane la conducerea diferitelor întreprinderi 
au și început. Deci speranţa că se va putea anula în fapt și aceas- 
tă legiuire mai dăinuie încă în conştiinţa de veacuri perversă a 
străinilor. 

lată pentru ce taurul trebuie luat de coarne la timp, pentru a 
nu începe din nou să se burzuluiască. Dar prin această aplicare 
a legii urmează şi partea a doua: încadrarea refugiaților în 
locurile celor ce n-au ce căuta în ţara pe care au ponegrit-o și au 
trădat-o. Şi aceasta acum, înainte ca iarna să-și arate dinții. 

Toate acestea în ceea ce privește situația celor încă neînca- 
drați. Dar problema mai are și altă faţă. Chiar cei aranjați au încă 
răni sângerânde. Fiindcă nu există refugiat care să nu fi lăsat, 
afară de comorile spirituale, și bunuri materiale: case, pă- 
mânturi, vii, mobilă, haine și, în cazul intelectualilor, biblioteci. 
Ei toţi sunt lipsiţi de aceste bunuri vremelnice, dar necesare. 
Și-ar putea cineva închipui ca un funcționar să se redreseze 
numai cu salariul? Desigur că nu, doar are nevoie să-și procure 
măcar strictul necesar. Ce fel de avocat, magistrat, profesor, 
învățător ar fi acel ce n-ar consulta O bibliotecă de specialitate 

pentru exercitarea profesiunii sale? Sau ce fel de dascăl sau 
magistrat ar fi el, dacă ar apărea cu haine rupte sau cu ghete 
cârpite. Fiindcă nevoile sunt multe şi mari nu pot fi acoperite 
numai cu salariul. De aceea se pune problema tuturor 
refugiaților pentru reconstituirea măcar în parte a gospodăriilor 
părăsite. 

Și, dacă la rezolvarea acestei probleme contribuie bunătatea 
fratelui, mai are de spus cuvântul său și Statul. Fiindcă refugiații 
de azi au servit de sacrificiu pentru salvarea restului de țară. Ce 
s-ar fi întâmplat, Doamne ferește, cu țara întreagă, dacă nu s-ar 
fi cedat teritoriile din care am fost evacuaţi noi! 

N-ar fi rămas poate nici atât, cât au putut lua în fugă unii 
pribegi din căminele părăsite. 

Iată deci lumina reală în care apar miile de evacuați și 
motivele pentru care situația lor nu poate fi lăsată în voia sorții. 


(În „Raza“, nr. 547, 30 august 1940) 

UNIREA BASARABIEI 


La O9,aprilie, Basarabia va sărbători douăzeci dc ani de la 
revenirea la matcă. Vom face atunci cu toţii un popas şi, 
uitându-ne în urmă, vom cântări și vom vedea cât am pierdut în 
cursul celor o sută șase ani de pribegie printre străini şi cât am 
câştigat în cursul anilor în care am trăit în țara noastră. 

Poate că nu toti vom înţelege profitul și pierderea acestor 
două epoci înregistrate în analele trecutului. Unii nu vor înțelege 
din motive naturale, iar alţii din nepăsare față de această 
problemă. Primii nu vor putea să înțeleagă, fiindcă nu le permite 
glasul sângelui. Ultimii nu vor pricepe, fiindcă privesc lucrurile 
superficial. 

În fond însă, deosebirea dintre rezultatele epocii de trăire în 
robie şi a celei de trăire la noi acasă este colosală. 

Dar să spunem lucrurilor pe nume. În robie, poporul nostru 
trăia ca în robie. În primul rând era minoritate. Şi, oricât s-ar fi 
părut unora că stăpânitorii de ieri ne lăsau în pace şi nu se 
amestecau în treburile noastre naționale, nu era așa. Rușii ne 
lăsau în pace atâta timp cât poporul nostru era în întuneric. Cât 
timp poporul nu cerea școli, nu cerea drepturi naţionale, nu 
cerea respect față de neamul din care făcea parte, nu se amesteca 
în întunericul nostru. Şi întunericul era mare. Doar la Unire 
aveam peste optzeci la sută analfabeți. 

Dacă s-ar fi mișcat poporul nostru și ar fi cerut carte 
românească și drepturi naționale, în ce capăt de Siberie ajungea? 
N-am avut atâția intelectuali moldoveni, care au văzut fundul 
Siberiei şi al Rusiei, pentru că încercau să vorbcască Și să scrie 

româneşte? Nu se ajunscse la un moment dat că toți intelectualii 
moldoveni umpluseră Kaukazul și Turkestanul, pentru că 
nutreau sentimente româneşti? 

Câte fețe bisericești n-au avut domiciliul forțat prin Rusia 
Mare, pentru atitudini antiruseşti? Dar câţi naționaliști basara- 
beni n-au fost arestați, pentru contrabandă de cărți româneşti 
aduse dc peste Prut? 

S-a uitat oare că moldovenii din Basarabia n-au putut avea 
înainte de Unire nici un ziar în limba lor, iar cele câteva perio- 
dice erau suspendate de îndată ce apăreau? Și s-a uitat oare că 
noi am tolerat ca, într-o provincie cu optzeci la sută moldoveni, 
sub stăpânire românească să apară, timp de douăzeci de ani de 
zile, șase-șapte cotidiene rusești și nici unul românesc? 

E suficient apoi să mai amintim că moldoveanul nerusificat 
era primit în școala secundară după o anumită proporţie. Vreţi 
dovezi? Nu-i nevoie de statistică. Întrebaţi-vă de ce Basarabia 
era singura provincie care nu avea din generaţia bătrână decât 
două-trei personalități care să se impună în viaţa obștească a 
țării? 

De ce așa? Fiindcă moldoveanul era „cap de bou“ și nu i se 
dădea drumul la lumină, ci era ţinut să are şi să semene pentru 
Sfânta Rusie. Şi când stătea numai la coarnele plugului, îl lăsau 
în pace. Şi de aceea era mai bine, când era mai... vorba marelui 
maestru Tănase. 

Astăzi lucrurile s-au schimbat. Basarabia are mulți oameni 
cu carte, care să facă faţă tuturor împrejurărilor. 

Școala fiind deschisă, după Unire, tuturor deopotrivă, fără 
numerus clausus cum era înainte, s-a ridicat de la talpa ţării o 
generaţie nouă, care poate oricând răspunde „prezent la 
datorie“. 

În biserică, în şcoală, în administraţie, în toate, noua gene- 
raţie basarabeană poate lua conducerea, ceea ce nu se întâmpla 
ieri. 

Este adevărat că generația tânără de la noi nu are o tradiție 
culturală, nu are o generaţie înaintașă de la care să înveţe cele 
necesare. Dar golul nostru îl completează azi generaţia provin- 
ciilor surori, de la care tineretul nostru basarabean se poate îm- 
bogăți cu nectarul experientei şi al culturii. 

Azi Basarabia are școala pe care nu o avea ieri. Are admi- 
nistraţia ei, condusă de oameni care vorbesc poporului în limba 
lui. Are alte spitale, alte drumuri, telefoane, gospodării comu- 
nale, are atâtea și atâtea îmbunătățiri, care nu se observă 
totdeauna, fiindcă așa-i firea omului: regretă tot ce a trecut și 
respinge tot ce-i nou. 

Dacă ar fi însă să măsurăm apropierea culturală dintre 
Basarabia de ieri și restul țării și dintre cea de azi, ar fi o dife- 
renţă ca între cer și pământ. 

De ce? 

Fiindcă azi suntem la douăzeci de ani de la Unirea cea 
mare. 

Pentru a înțelege lucrurile mai bine, e nevoie de puțină 
aprofundare și cercetare și vom ajunge cu toții la concluzia de 
mai Sus. 


(În „Raza“, an. VIII, nr. 482, 3 aprilie 1938, p. 1) 

BASARABIA ȘI BASARABENII 


Cu ajutorul lui Dumnezeu am ajuns să pășim și pragul celor 
douăzeci de ani de la declararea autonomiei Basarabiei și de la 
constituirea Sfatului Țării. 

La 31 octombrie vom asista la serbările organizate în 
cinstea acestor evenimente de însemnătate epocală. 

„„„. Şi după obiceiul pământului, se vor spune la aceste 
serbări verzi şi uscate, câte în lună și în stele. Care mai de care 
va căuta să se înalțe în slăvi. Sinceritatea va fi strânsă așa de pu- 
temic de gât, încât nu-și va mai putea spune cuvântul. Minciuna 
în schimb va sta la masă cu toţi boierii... Şi vom mai asista și la 
„lucrăturile“ dintre pretendenţii la monopolizarea acestor 
serbări. 

Iar toţi naivii, care vom aștepta entuziasm și înălțare în 
suflete, ne vom alege numai cu amărăciuni şi cu dureri, că înain- 
taşii noștri nu știu să se manifeste și deci să proslăvească zilele 
care valorează mai mult decât toate bogăţiile noastre prezente la 
un loc. Cu asta ne vom alege. 

Fiindcă am ajuns, iubite cititorule, să vedem cum basara- 
benii noștri se mănâncă între ei mai rău decât câinii. Asistăm de 
O bucată de vreme la scene care-ţi sfâșie inima de durere, văzând 
această mâncătorie dintre [raţi. 

Oameni care de atâtea ori au fost condamnaţi la moarte de 
bandele bolşevice, și care nu o dată au văzut moartea trecând pe 
dinaintea lor, ar prelera azi să se vadă mai degrabă unii pe alţii 
morți, decât să sc întâlnească şi să-și amintească trecutul. 

Oameni care-și uitascră familii în lupta pentru salvarea 
Basarabiei din valurile clocotitoare ale bolșcvismului, se sărută 
azi mai degrabă cu un tic „partizan“ decât să se întâlnească şi 
să vorbească cu un frate, cu care nu o dată a stat poate în aceeași 
ocnă ţaristă, pentru că cereau dreptate și libertate natională și 
culturală pentru moldovenii basarabeni. 

Fac impresia că tot idealismul lor fulgerător de odinioară 
s-a evaporat o dată cu venirea primelor călduri ale verii. Aşa fac 
impresia acei ce, uniţi fiind atunci prin jurământ, se dușmănesc 
astăzi câinește. 

Şi închipuiţi-vă ce moștenire de idealism pot lăsa ei 
tineretului ce le vine din urmă și urmează să le ia locul. 

Un tineret fără strămoși cu caracter este un tineret fără de 
noroc. Este întocmai luntrașului din largul mării, care habar 
n-are unde-i țărmul. 

Exact în aceeași situaţie se află tineretul nostru basarabean. 
Majoritatea bătrânilor s-au coborât în mocirla cluburilor, de 
unde nici n-au mai încercat să se ridice. Acolo se bălăcesc și 
acolo compromit numele Basarabiei. Iar tineretul idealist, care 
dorește alți oameni decât acei pe care îi zărește astăzi numai pe 
la cluburi, este persecutat sau atras în cursă și politicianizat. 

Tineretul curat și doritor să rămână neîntinat de intrigile 
clubului, este urât şi chiar persecutat. Și asta fiindcă îi arată 
acestei generaţii păcatele pe față. Este ajutat şi sprijinit în 
schimb tineretul politicianizat, pervers și mincinos, precum Și 
tineretul străin și înstrăinat de aspiraţiile acestui neam. _ 

Evreii, de exemplu, sunt mai mult sprijiniți decât fiii de 
moldoveni ai acestui colț de ţară. 

Și atunci închipuiţi-vă de ce ne dor toate acestea și ne 
obligă să dorim altă Basarabie decât cea de azi. | 

O Basarabie entuziastă ca și cea din octombrie 1917, care 


şi-a croit singură soarta. 
II 


Şi iată de ce dorim ca măcar zilele comemorative să nu fie 
după chipul și asemănarea foștilor naționaliști basarabeni, 
transformați azi în sărmane epave politicianiste! 


(În „Raza“, an. VII, nr. 414, 14 octombrie 1937, p.1) 

ROMÂNIA IGNORATĂ! 


Am primit zilele acestea vizita a doi teologi englezi. Am 
avut ocazia să fiu în tovărășia lor mai multe zile şi să discutăm 
chestiuni foarte importante. 

I-am întrebat, după cum e și firesc, ce cred englezii despre 
țara noastră. Şi-am primit un răspuns, în locul căruia aș fi 
preferat de o mie de ori să primesc un par în cap. Așa a fost de 
dureroasă lovitura. 

Mi-au spus că țara noastră a fost o descoperire prea recentă 
pentru englezi ca să poată avea o părere despre noi. 

Aşadar, noi suntem mai puțin cunoscuți în Europa decât e 
cunoscut Polul Nord la noi. 

Şi noi, naivii, credeam că ne cunoaște toată lumea. Adică nu 
numai ne închipuiam, ci chiar credeam de-a binelea. Fiindcă 
miniştrii noștri de Externe așa ne încântau. Ni se lăudau că 
România este cunoscută și de copiii de şcoală ai Europei. Și noi 
credeam, întocmai zisei proverbului: „Așteaptă, murgule, iarbă 
verde“. A 

În realitate nu eram și nu suntem încă pentru Europa decât 
„O descoperire recentă“. | 

Aşa-i, iubite cititor, România-i cunoscută de toți numai 
când vin să-i concesioneze telefoanele, chibritele, petrolul, 
sarea, pielea de pe bietul cetățean și tot ce are bun de mâncare şi 
de exploatare. Încolo, ioc Românie! Românii sunt muşte naivi, 
niște bătăuși, oameni fără căpătâi. Veţi întreba: de ce! Foarte 
simplu: fiindcă așa ne-au făcut cunoscuți reprezentanţii Rațiu 
Adică reprezentanţii reprezentanţilor națiunii in această materie: 
miniștrii de Externe. 

De câte ori venea vorba de votarea bugetului, se striga din 
răsputeri: „Avem nevoie de bani pentru restabilirea prestigiului 
în fața Europei. Avem nevoie de [onduri pentru propaganda 
favorabilă României. Avem nevoie pentru... multe, multe...“ Şi 
datorită acestei insistențc, bugetul Externelor înghițea cele mai 
multe sute de milioane anual pentru a ne face cunoscut Europei 
ca pe O țară recent descoperită. 

Fiindcă, vedeţi dv., vorba asta n-am auzit-o numai de la 
englezul cu pricina. Am auzit-o și de la toți românii care au 
trecut graniţa şi pe care, când îi vedeau străinii, își ascundeau 
buzunarele. Este o ruşine nemaipomenită. La legaţiile noastre 
din străinătate funcţionează ca „români“ [el de fel de jidănuşi, 
certaţi cu poliţia și cu siguranța Statului, pentru propagandă 
„comunistă“. 

Şi alt lucru incredibil: pe la ambasadele române din 
străinătate sunt o puzderie de funcţionari care habar n-au ce-i 
aceea limba română. Mănâncă pâinea Statului român fel de fel 
de gunoaie, care n-au nici în clin nici în mânecă cu noi și cu 
Statul nostru. 

Şi atunci nu e normal ca străinii să ne cunoască mai puţin 
decât pe eschimoşii de la Polul Nord? 

Cu miniştrii de Externe care aproape că nici nu trăiesc în 
țară, cu legaţii complet înstrăinate și cu politicieni lacomi care 
sunt în stare să-și vândă și tatăl pentru bani, am ajuns să fim 
cunoscuţi de străini mai rău decât sălbaticii africani şi 
australieni. Am ajuns la asta noi, poporul cel mai ospitalier, mai 
blând şi mai îngăduitor de pe glob, una dintre ţările cele mai 
bogate din lume. 

Nişte biete rămășițe, de care lumea își aduce aminte numai 
când are de concesionat câte ceva. 

Aceștia suntem noi în ochii străinătăţii. 

Să ne fie de bine! 


(În „Raza“, an. VII, nr. 411, 3 octombrie 1937, p. 1) 

MATEEVICI, MURAFA ȘI HODOROGEA 


Astăzi împlinindu-se exact douăzeci de ani de la uciderea 
lui Simeon Murafa și Andrei Hodorogea de către bandele 
bolşevice, foștii deputaţi ai Sfatului Țării au luat iniţiativa 
comemorării celor trei martiri ai Basarabiei: Mateevici, Murafa 
şi Hodorogea. 

Basarabia depune azi pe mormintele lor cea mai sinceră și 
mai recunoscătoare lacrimă de recunoștință. Fiindcă toţi au 
luptat dezinteresat pentru neamul și credința lor, murind sau 
fiind omorâţi la datorie. 

Mateevici murea la 13 august în Spitalul Central din 
Chișinău, din cauza bolii contractate pe front, în timp ce fraţii 
săi moldoveni din capitala Basarabiei se luptau cu minoritarii 
pentru alegerile municipale. 

Simeon Murafa, întors de pe front, unde conducea „Crucea 
Roșie“ în Divizia 61 Odesa, este numit judecător la Cotiugenii 
Mari din ținutul Sorovii. 

În ziua de 15 august, ducându-se la Biserica din satul său 
natal, Cotiugeni, și îngenunchind să bată cuvenita mătanie, i se 
sparg, ochelarii, ale căror sticle nu le putea găsi decât în Odeva. 
Fiind miop, pleacă spre Odeva, pentru a-și recupera auxiliari 
vederii. Pe drum însă, poposește la Chișinău, unde este invitat să 
participe la sărbătorirea izbânzii moldovenilor în alegerile co- 
munale. Sărbătorirea are loc la via lui Hodorogea, de pe şoseaua 
Hâncești, unul din cei mai de scamă candidaţi de pe lista moldo- 
venească. În toiul sărbătorii, lui Hodorogea i se aduce vestea că 

o bandă de soldaţi bolșevici a intrat în vie, producând mari 
stricăciuni. 

leșind în vie, îi alungă. Peste puţin însă, banda revine înar- 
mată. Cei din casă recunosc în bandă pe agenţii comitetului 
comunist din Chișinău, cu care luptaseră moldovenii în alegerile 
de la 15 august. Murafa, în calitate de ofițer superior, iese pentru 
a-i linişti. Unul din membrii bandei însă trage în plin, doborân- 
du-l la pământ. Hodorogea, plecându-se să-l panseze, este atacat 
și lovit în cap cu paturi de armă, sfărâmându-i-se tigva complet. 
Cei din casă fug care încotro, pe sub gloanţele trase după ei. 
Poliţia vine, dar nu poate constata nimic, fiindcă peste tot e o 
anarhie totală. Corpurile celor doi martiri sunt duse de necunos- 
cuţi şi aruncate în ușa morgii Orașului, unde sunt găsite abia în 
ziua când se face înmormântarea protoiereului Dumitru Baldata 
din Costeşti, omorât în aceleași tragice împrejurări. 

Aceasta era atmosfera în care se desfășura viața Basarabiei 
în 1917. Anarhia ajunsese la culme. Masele bolşevizate se ani- 
malizaseră. Ce animalitate mai evidentă vreţi, decât asasinarea 
lui Murafa şi a lui Hodorogea? 

Murafa, cel mai mare şi mai sincer apărător şi susținător al 
poporului, este omorât de... popor. Cine știe dacă în cursul celor 
trei ani de pe front a avut zece nopţi dormite! Fiindcă Murafa 
iubea poporul moldovenesc cu o putere supraomenească. Tot 
timpul cât a fost pe front, el i-a ridicat pe bratele sale pe toți 
răniții moldoveni, ducându-i singur pe masa de operaţie. El îi 
pansa, el stătea noaptea de veghe lângă ei, el le astâmpăra setea 
Și tot el le închidea ochii celor ce părăseau viața aceasta. Oftatul 
unui soldat moldovean îl săgeta pe Murafa în fibrele cele mai 
adânci ale inimii. Nu o dată şi-a dezbrăcat haina sa de ofițer, 
pentru a îmbrăca un soldat gol. Şi, cu -toate acestea, aceiași 
soldaţi pe care îi încălzise la pieptul său, l-au doborât în floarea 
vârstei. 


116 


Aceeași soartă a avut-o şi Hodorogea, singurul naţionalist 
moldovean care avusese curajul să umble printre gloantele 
bandelor bolșevice în frumosul nostru costum naţional. 

Așa s-au stins trei dintre cei mai sinceri şi mai devotați fii 
ai Basarabiei românești. 

S-a stins viaţa lor, dar opera și numele lor trăiesc. Această 
treime eroică ne este exemplul cel mai viu al modului de luptă 
pentru apostolat. . 

Cine vrea apostolat, să-i urmeze. Fără hectare şi fără 
decoraţii. 

lar cine nu, să tacă, să nu facă pe fariseul. Fiindcă numai 
oameni de talia martirilor, la mormintele cărora Basarabia 
lăcrimează azi, pot crea istoria. 

De aceea, ei vor rămâne veșnice exemple de eroi şi martiri 
pentru ideal. 


(În „Raza“, an. VII, nr. 402, 2 septembrie 1937, 
p. 1, semnat Vasile Dascălu) 

